title: রিকেটস্

text:
রিকেটস্ (বাংলা ভাষায় "পেঁচোয় পাওয়া" রোগ ) হল একটা শারীরিক অবস্থা যার ফলে শিশুদের হাড়গুলো নরম ও দুর্বল হয়। উপসর্গগুলো দেখা যায়: পা বাঁকা, শরীরের বৃদ্ধি থেমে যায়, হাড়ের যন্ত্রণা, কপাল বড়ো, এবং ঘুমের ব্যাঘাত। আরো জটিলতাসহ হাড় ভাঙা, পেশি জড়িয়ে যাওয়া, একটা অস্বাভাবিক বাঁকা শিরদাঁড়া, অথবা বৌদ্ধিক অসামর্থ্য।অতি সাধারণ কারণ হল ভিটামিন ডি ঘাটতি এটা ঘটতে পারে যথেষ্ট পরিমাণে ভিটামিন ডি ছাড়া খাবার, কালো চামড়া, সামান্য সূর্যালোকপ্রাপ্তি, শুধুমাত্র স্তনদুগ্ধ পান, কোনো বিকল্প ভিটিমিন ডি খাবার ছাড়া, সেলিয়াক রোগ, এবং বিশেষ জেনেটিক অবস্থাসমূহ। অন্যান্য কারণগুলো সম্ভবত যথেষ্ট ক্যালসিয়াম অথবা ফসফরাসএর অভাব। মূলগত কারিগরির সঙ্গে বৃদ্ধি প্রক্রিয়ায় ক্যালসিয়াম তৈরি যথেষ্ট না-হওয়া। রোগনির্ণয় সাধারণত নির্ভর করে রক্ত পরীক্ষা করে দেখা ক্যালসিয়াম ঘাটতি, ফসফরাস ঘাটতি এবং উচ্চ অ্যালকালাইন ফসফেট এর সঙ্গে এক্স-রেজ।
শুধুমাত্র স্তন্যপায়ী শিশুদের রোগ প্রতিরোধ হয় বিকল্প ভিটামিন ডি দিয়ে। চিকিৎসা নির্ভর করে নিম্নলিখিত কারণে: যদি ভিটামিন ডি ঘাটতি থেকে হয়, চিকিৎসা হল সচরাচর ভিটামিন ডি এবং ক্যালসিয়াম দিয়ে। এর ফল সাধারণভাবে কয়েক সপ্তাহের মধ্যেই পাওয়া যায়। হাড়ের বৈকল্যও সময় বিশেষে ভালো হয়ে যায়। ঘটনাচক্রে হাড়ের বিকলাঙ্গতা ঠিক করতে শল্যচিকিৎসা করা হতে পারে। প্রজননগত কাঠামোর রোগে আলাদাভাবে বিশেষ চিকিৎসার দরকার হয়।
রিকেটস্ আপেক্ষিকভাবে সাধারণত দেখা যায় মধ্যপ্রাচ্য, আফ্রিকা, এবং এশিয়ায়। এটা সাধারণত কিছু সংখ্যালঘু বর্গ ছাড়া আমেরিকা এবং ইউরোপে দেখা যায়না। এটা শৈশবে বৈশিষ্ট্যগতভাবে শুরু হয় ৩ থেকে ১৮ মাস বয়সের মধ্যে। ছেলে এবং মেয়েদের মধ্যে এই রোগ সমহারে দেখা যায়। খ্রিস্টীয় প্রথম শতক থেকে রোগ হিসেবে রিকেটস্এর ধারণা এবং বর্ণনা হয়ছিল, এবং এটা রোমান সাম্রাজ্যতে ছড়িয়ে পড়েছিল। রোগটা সাধারণ্যে আসে বিশ শতকএ। শুরুতে চিকিৎসা ছিল কড লিভার অয়েলএর ব্যবহর।


title: অনশন

text: ডাক্তারি শল্যচিকিৎসায় অস্ত্রপাচারের পূর্বে অবশ করার সুবিধার্থে একটি নির্দিষ্ট সময় ধরে না খেয়ে থাকতে বলা হয়, যাতে অচেতন করার পর পাকস্থলি থেকে গ্যাস ফুসফুসে যেতে না পারে (যাকে পালমোনারি এসপিরেশন বলা হয়)। পালমোনারি এসপিরেশনের ফলে বমি, এবং জীবনের হুমকিস্বরূপ এসপিরেশন নিউমোনিয়া হতে পারে। পাশাপাশি, কিছু ডাক্তারি পরীক্ষার ক্ষেত্রে, যেমন কোলেস্টেরল বা লিপিড প্যানেল পরীক্ষা এবং রক্তের গ্লুকোজ পরীক্ষার ক্ষেত্রে কয়েক ঘণ্টা ধরে উপবাস থাকতে বলা হয় যাতে পরীক্ষার ফলাফলটি অধিক নির্ভুলভাবে নির্ণয় করা যায়। কোলেস্টেরল পরীক্ষার ক্ষেত্রে রোগী যদি ১২ ঘণ্টা ব্যাপী না খেয়ে থাকতে অসমর্থ হয়ে পড়ে তবে তা নিশ্চিত করে যে তাঁর শরীরে উচ্চমাত্রার ট্রাইগ্লিসারাইড রয়েছে।


title: জেরোডার্মা

text: আমোল্লিয়েন্ট অথবা স্কিন লোশন/ ক্রিম বারবার লাগানোর ফলে (বিশেষ করে বেশ কয়েকদিন) আক্রান্ত স্থান খুব দ্রুত সেরে যায়। বিশেষত, আদ্রর্তার সমস্যার জন্য খুব কঠিন অভেদ্য পর্দা, যেমন প্রেটোলিয়াম, ভেজিটেবল ওয়েল/বাটার, এবং খনিজ তেল প্রয়োগের ফলে খুব ভালো ফলাফল পাওয়া যায় মর্মে দেখা গেছে। অনেকে আবার খুজে নেয় তার পছন্দের বিশেষ কোন বানিজ্যিক ত্বকের ক্রিম এবং লোশন (সাধারনত সেটাতে থাকে তেল, মাখন, এবং অথবা আঠালো পানি) যা অত্যন্ত কার্যকরী (যদিও বানিজ্যিকভাবে পাওয়া বিপুল পরিমাণ ক্রিমের ভেতর থেকে ব্যক্তিগত উদ্দ্যগে বেছে নেয়া পছন্দ সমূহ এবং সেগুলি ব্যবহার করার ফলাফল সমূহ ভিন্ন ভিন্ন হয়)। ল্যনোলিন, এমন একটি প্রাকৃতিক মিশ্রন যা কিনা ভেড়ার লোম থেকে পাওয়া তরল, যা মানুষের ত্বকের আদ্রর্তার পরিপুরক হিসাবে কাজ করে যা প্রাচীন কাল থেকে ব্যবহৃত হয়ে আসছে এবং জেরোডার্মা সমস্যার বিরুদ্ধে পথ্য হিসাবে অন্যতম শক্তিশালী। যদিও বিশুদ্ধ লেনোনিল একধরনে পুরু ঘন বস্তু হওয়ায় , অনেক ব্যাক্তির জন্য তা ব্যবহার করা কঠিন হয় এবং শুষ্ক ত্বকে ব্যবহারের জন্য অসুবিধাজনক (বিশেষত ত্বকের বিশাল এলাকায় লাগাতে হলে)। যার করনে লেনোলিনকে পরিবর্তন করে, অনেকেই এটাকে একটু নরম করে ফেলেছে বিশুদ্ধ নেলোনিলের তুলনায়।


title: মূত্রনালীতে সংক্রমণ

text: মূত্রনালির সংক্রমণ পুরুষদের তুলনায় মহিলাদের ক্ষেত্রেই তুলনামূলকভাবে বেশি দেখা যায়, অর্ধেক সংখ্যক মহিলারা জীবনের কোন না কোন সময় অন্তত একবার সংক্রামিত হন। বার বার হবার ঘটনা প্রায়শই দেখা যায়। নারীদের শারীরিক গঠন, যৌনমিলন এবং বংশগত ধারা প্রভৃতি উপাদান হল ঝুঁকির কারণ। যদি কখনো পাইলোনেফ্রাইটিস হয়, তাহলে সাধারণত তার পরেই মূত্রথলিতে কোন সংক্রমণ হয় তবে কোন ব্যাক্টেরেমিয়াঘটিত সংক্রমণের ফলেও এটা হতে পারে। স্বাস্থ্যবতী যুবতী মহিলাদের ক্ষেত্রে রোগনির্ণয়ের কাজ শুধুমাত্র উপসর্গের উপরে নির্ভর করেই করা যেতে পারে। যাদের ক্ষেত্রে উপসর্গগুলি অনির্দিষ্ট ধরনের হয়, তাদের রোগনির্ণয় কঠিন হতে পারে কারণ কোনো সংক্রমণ না হলেও ব্যাকটেরিয়ার উপস্থিতি থাকতে পারে। জটিল ধরনের রোগের ক্ষেত্রে বা যদি চিকিত্সা ব্যর্থ হয়, তাহলে এক বার মূত্র কালচার করানো হলে সেটা কাজে লাগতে পারে। যাদের মাঝেমাঝেই সংক্রমণ হয়, প্রতিরোধমূলক ব্যবস্থা হিসাবে তারা কম মাত্রার অ্যান্টিবায়োটিক খেতে পারেন।


title: ১৯৭১ সালের অস্থায়ী বাংলাদেশ সরকার

text: যুদ্ধকালীণ সময়ে অন্যান্য মন্ত্রণালয়ের মত এই মন্ত্রণালয়ের কাজের পরিধি এত ব্যাপক ছিল না। পাকিস্তান বাহিনীর ধ্বংসযজ্ঞ ও লুটপাটের কারনে সাধারণ মানুষেরা বাস্তুচ্যুত হয়ে পরে এবং সীমান্তের পাড়ে আশ্রয় নিতে থাকে। এ সময় ত্রাণ সমস্যা প্রকট হয়ে দেখা দেয়। সীমান্ত অঞ্চলে শরণার্থী শিবিরে এবং দেশের অভ্যন্তরে আইন-শৃঙ্খলা পরিস্থিতির অবনতির কারনে এ মন্ত্রণালয়ের ভূমিকা বৃদ্ধি পায়। এসব কারনে পুলিশ প্রশাসন গঠন ও একে কার্যকরী করার উদ্দেশ্যে স্বরাষ্ট্র মন্ত্রণালয় বেশ কিছু পদক্ষেপ নেয়।


title: প্রোস্টেট

text: প্রোস্টেট অপসারণের সুনির্দিষ্ট প্রয়োজন হলে তা যথাসময়ে করা শ্রেয়। তা না হলে প্রস্রাব আটকে গিয়ে সংকটময় অবস্থা সৃষ্টি হতে পারে। যেমন দীর্ঘমেয়াদিভাবে প্রস্রাব আটকে যেতে পারে এবং পশ্চাৎমুখী চাপ বৃদ্ধি করে ক্রমান্বয়ে কিডনির কার্যকারিতা লোপ পেয়ে জীবনহানির কারণ হতে পারে। তা ছাড়াও মূত্রথলিতে সার্বক্ষণিক প্রস্রাব জমে থাকার কারণে মূত্রথলির সংক্রমণ ও মূত্রপাথরি রোগ হতে পারে। তা ছাড়া অতিরিক্ত চাপ প্রয়োগ করে প্রস্রাব করার কারণে উদর গহ্বরের চাপ বৃদ্ধি পেয়ে হার্নিয়া ও অর্শ রোগ দেখা দিতে পারে ।


title: ২০১৬ কলকাতা উড়ালপুল বিপর্যয়

text: নির্মলেন্দু বন্দ্যোপাধ্যায় দ্বারা প্রকাশিত একটি গবেষণায় বলা হয় নকশার দুর্বলতাগুলির কারণে উড়ালপুলের পতন ঘটেছে। আইআইটি-কেজিপি-এর সিভিল ইঞ্জিনিয়ারিং বিভাগের প্রাক্তন প্রধান আনন্দপ্রসন্ন গুপ্ত বলেন যে উড়ালপুলের নির্মাণ, নকশা, নির্মাণের কাঁচামাল এবং তত্ত্বাবধান একাধিক ক্ষেত্রে অসঙ্গতির কারণে দুর্ঘটনা ঘটেছে। বিরাঞ্চি নারায়ণ আচার্য, একজন পেশাগত অভিজ্ঞ প্রকৌশলী দাবি করেন যে প্রধান কারণ ছিল একটি পিয়ার ক্যাপের ব্যর্থতা, কারণ এটি দুটি স্প্যান্সকে ধরে রাখে। বেশ কয়েকটি পিয়ার ক্যাপ / পিয়ারের জোড়া বা কিছু অবাঞ্ছিত অযৌক্তিক লোডিংয়ের যোগফল উড়ালপুল পতনের জন্য দায়ী হতে পারে।


title: রিয়াল মাদ্রিদ ফুটবল ক্লাব

text: ১৯৮০ সালের শুরুর দিকে, স্থানীয় এক দল তারকা খেলোয়াড়ের আবির্ভাবের পূর্ব পর্যন্ত রিয়াল মাদ্রিদ লা লিগায় তাদের লড়াই হারিয়ে ফেলেছিল, তাদের আগমনের মাধ্যমে রিয়াল মাদ্রিদ পুনরায় সাফল্যের দেখা পায়। এই প্রজন্মকে স্পেনীয় ক্রীড়া সাংবাদিক হুলিও সেসার ইগলেসিয়াস "লা কিন্তা দেল বুইত্রে" (শকুনির দল) নামকরণ করেন, এই নামটি উক্ত দলের একজন সদস্য এমিলিও বুত্রাগেনিয়োর ডাকনাম থেকে নেওয়া হয়েছিল। বুত্রাগেনিয়ো ছাড়া উক্ত দলের অন্যান্য সদস্যরা ছিলেন: মানুয়েল সানচিস, মার্তিন ভাজকেজ, মিচেল এবং মিগেল পারদেজা। এই দলের পাঁচজনই রিয়াল মাদ্রিদের যুব একাডেমী হতে ফুটবল শিক্ষা সম্পন্ন করেছিলেন। "লা কিন্তা দেল বুইত্রে" (১৯৮৬ সালে পারদেজা রিয়াল জারাগোজায় যোগদান করার ফলে এই দলটিতে ৪জন সদস্য অবশিষ্ট ছিল) এবং বেশ কয়েকজন উল্লেখযোগ্য খেলোয়াড় যেমন: গোলরক্ষক ফ্রাঞ্চিস্কো বুয়ো, রাইট-ব্যাক মিগেল পোরলান নোগেরা ও মেক্সিকান স্ট্রাইকার উগো সানচেজের সাথে, ১৯৮০-এর দশকের দ্বিতীয়ার্ধে, রিয়াল মাদ্রিদ স্পেনে এবং ইউরোপে নিজেদের অন্যতম সেরা দল হিসেবে গড়ে তুলেছিল। উক্ত সময়ে তারা ২টি উয়েফা কাপ শিরোপা, টানা ৫টি স্পেনীয় চ্যাম্পিয়নশিপ শিরোপা, ১টি স্পেনীয় কাপ এবং ৩টি স্পেনীয় সুপার কাপ শিরোপা জয়লাভ করেছিল। ১৯৯০-এর দশকের শুরুর দিকে, মার্তিন ভাজকেজ, এমিলিও বুত্রাগেনিয়ো এবং মিচেলের ক্লাব ছাড়ার মাধ্যমে "লা কিন্তা দেল বুইত্রে" দলটি ভেঙ্গে যায়।


title: রিয়াল মাদ্রিদ ফুটবল ক্লাব

text: ২০১৩ সালের ২৫শে জুন তারিখে, মরিনহোর প্রস্থানের পর কার্লো আনচেলত্তিকে তিন বছরের চুক্তিতে রিয়াল মাদ্রিদের নতুন ম্যানেজার পদে এবং জিনেদিন জিদানকে তার সহকারী ম্যানেজার হিসেবে নিয়োগ দেওয়া হয়েছিল। ২০১৩ সালের ১লা সেপ্টেম্বর তারিখে, টটেনহ্যাম হটস্পার হতে ওয়েলসের আক্রমণভাগের খেলোয়াড় গ্যারেথ বেলকে প্রায় €১০০ মিলিয়নের বিনিময়ে দলে অন্তর্ভুক্ত করা হয়েছিল; এটি রিয়াল মাদ্রিদের ক্ষেত্রে একটি বহু-প্রতীক্ষিত স্থানান্তর ছিল। এই ক্লাবে আনচেলত্তির প্রথম মৌসুমেই, রিয়াল মাদ্রিদ কোপা দেল রে জয়লাভ করতে সক্ষম হয়েছিল; ফাইনালে দি মারিয়া এবং বেলের করা গোলের মাধ্যমে বার্সেলোনাকে ২–১ গোলে হারিয়ে শিরোপাটি জয়লাভ করেছিল। ২০১৪ সালের ২৪শে মে তারিখে, রিয়াল মাদ্রিদ ২০১৪ উয়েফা চ্যাম্পিয়নস লীগ ফাইনালে তাদের শহরের অন্য আরেক দল আতলেতিকো মাদ্রিদকে হারিয়ে ২০০২ সালের পর প্রথম ইউরোপীয় শিরোপা এবং প্রথম দল হিসেবে দশটি ইউরোপিয়ান কাপ/চ্যাম্পিয়নস লিগ শিরোপা জয়ী দলে পরিণত হয়েছিল; এই অর্জনটি ""লা দেসিমা"" নামে পরিচিত।


title: রিয়াল মাদ্রিদ সি

text:
রিয়াল মাদ্রিদ সি রিয়াল মাদ্রিদের দ্বিতীয় সংরক্ষিত দল হিসেবে ব্যবহৃত হতো।তবে ২০১৫ তে ক্লাবটি বন্ধ করে দেওয়া হয়।
১৯৫২ সালে রিয়াল মাদ্রিদ এই অপেশাদার দলটি গঠন করে।
১৯৯১ সালে নামকরণ নিয়ে নতুন নিয়মের কারণে ক্লাবটির নাম পরিবর্তন করে রাখা হয় "রিয়াল মাদ্রিদ সি"।খরচ কমানোর উদ্দেশ্যে ২০১৫ সালে ক্লাবটি বন্ধ করে দেয় রিয়াল মাদ্রিদ কতৃপক্ষ।


title: মাদ্রিদ ডার্বি

text: এল ডার্বি মাদ্রিলেনিয়ো () হলো স্পেনের মাদ্রিদের দুটি ক্লাব আতলেতিকো মাদ্রিদ এবং রিয়াল মাদ্রিদের মধ্যকার ফুটবল ম্যাচের নাম। মূলত এটি দ্বারা স্পেনীয় চ্যাম্পিয়নশিপ প্রতিযোগিতায় অনুষ্ঠিত ম্যাচকে উল্লেখ করা হয়, তবে আজকাল এই শব্দটি সাধারণীকরণ করা হয়েছে এবং দুটি ক্লাবের মধ্যে প্রতিটি একক ম্যাচ এই নামটি অন্তর্ভুক্ত করা হয়ে থাকে; যেমন: উয়েফা চ্যাম্পিয়নস লীগ, কোপা দেল রে ইত্যাদি। এই দুটি ক্লাব ২০১৩–১৪ উয়েফা চ্যাম্পিয়নস লীগের ফাইনালে দেখা হয়েছিল, এর ফলে উক্ত প্রতিযোগিতায় প্রথমবারের মতো একই শহরের দুটি ক্লাব ফাইনালে মুখোমুখি হয়েছিল। তারা ২০১৮ উয়েফা সুপার কাপেও দেখা হয়েছিল; এর ফলে প্রথমবারের মতো একই শহরের দুটি ক্লাব উয়েফা সুপার কাপের মুখোমুখি হয়েছিল।


title: রিয়াল মাদ্রিদ ফুটবল ক্লাব

text: ১৯৬৬ সালে, বেলজিয়ামের রাজধানী ব্রাসেল্‌সের হেসল স্টেডিয়ামে আয়োজিত ফাইনালে সার্বীয় ক্লাব পার্তিজান বেলগ্রেডকে ২–১ গোলে হারিয়ে ৬ষ্ঠ বারের মতো ইউরোপিয়ান কাপ জয়লাভ করেছিল। উক্ত মৌসুমে রিয়াল মাদ্রিদ স্পেনের খেলোয়াড়দের ঘিরে সম্পূর্ণ দল গঠন করেছিল, ইউরোপিয়ান কাপের ইতিহাসে প্রথমবারের মতো এমন ঘটনা ঘটেছিল। উক্ত দলটি ইয়ে-ইয়ে নামে পরিচিত ছিল। দ্য বিটলসের ৪জন সদস্য "মার্কা"র প্রচ্ছদে উপস্থিত হওয়ার পর, দ্য বিটলসের "শি লাভস ইউ" (সে তোমাকে ভালোবাসে) গানের একটি অংশ "ইয়াহ, ইয়াহ, ইয়াহ" হতে "ইয়ে-ইয়ে" নামকরণ করা হয়েছিল। ইয়ে-ইয়ে প্রজন্মটি ১৯৬২ এবং ১৯৬৪ সালে ইউরোপিয়ান কাপের ফাইনাল খেলেছিল, যেখানে তারা রানার-আপ হয়েছিল। ১৯৭০-এর দশকে, রিয়াল মাদ্রিদ ৫টি লীগ চ্যাম্পিয়নশিপ এবং ৩টি স্পেনীয় কাপ জ্যলাভ করেছিল। ১৯৭১ সালে, রিয়াল মাদ্রিদ প্রথমবারের মতো উয়েফা কাপ উইনার্স কাপের ফাইনাল খেলেছিল, যেখানে তারা ইংরেজ ক্লাব চেলসির কাছে ২–১ হেরেছিল। ১৯৭৮ সালের ২রা জুলাই, আর্জেন্টিনায় অনুষ্ঠিত ১৯৭৮ ফিফা বিশ্বকাপের সময় ক্লাবটির সভাপতি সান্তিয়াগো বার্নাব্যু ইয়েস্তে মৃত্যুবরণ করেন। এর ফলে উক্ত প্রতিযোগিতার সময় ফিফা তার সম্মানে ৩ দিনের শোক পালন করেছিল। পরের বছর, রিয়াল মাদ্রিদ তাদের সাবেক সভাপতির সম্মানে ত্রফেও সান্তিয়াগো বার্নাব্যুর প্রথম সংস্করণ আয়োজন করেছিল।


title: রিয়াল মাদ্রিদ ফুটবল ক্লাব

text: রিয়াল মাদ্রিদের ইতিহাসে একে বেশ কয়েকটি ডাকনামে ডাকা হয়েছে। একটি ছিল "লস মেরেঙ্গুয়েস", মেরিঙ্গু নামে একটি সাদা খাবার থেকে এই নামকরণ করা হয়েছে। পরবর্তীতে আসে "লস ব্লাঙ্কোস"। এই দুটি নাম ক্লাবটির সাদা পোশাকের প্রতিনিধিত্ব করে। ১৯৭০-এর দশকে রিয়ালের আরেকটি ডাকনাম, "লস ভাইকিংস" জনপ্রিয়তা পায়, উত্তর ইউরোপের বেশ কয়েকজন খেলোয়াড়কে দলে অন্তর্ভুক্ত করা হয়েছিল বলে এই নামটি দেওয়া হয়েছিল। সাম্প্রতিক সময়ে গণমাধ্যমে দলটি লস গ্যালাক্তিকোস বা "মহাতারকা" নামে পরিচিত; স্পেনীয় ব্যবসায়ী ফ্লোরেন্তিনো পেরেজের সভাপতিত্বে বিশ্বের বেশ কয়েকজন দামী তারকা এই ক্লাবটিতে খেলেছে বলে এই নামকরণ হয়েছে।


title: রিয়াল মাদ্রিদ কাস্তিয়া

text:
১৯৪৮ সালে এডি প্লাস আল্ট্রা নামক তৎকালীন "তেরসেরা ডিভিশনে" খেলা একটি অপেশাদার ক্লাব রিয়াল মাদ্রিদকে সাহায্যকারী ক্লাব হতে রাজি হয়।রিয়াল মাদ্রিদ সেই ক্লাবকে আর্থিক সহায়তা করবে যার বদলে তারা তাদের সেরা খেলোয়াড়টিকে রিয়াল মাদ্রিদকে দিবে।১৯৫২ সাল নাগাদ ক্লাবটি অফিসিয়ালি রিয়াল মাদ্রিদের সংরক্ষিত ক্লাব হয়।
১৯৭২ সালে ক্লাবটির নাম পরিবর্তন করে রাখা হয় "কাস্তিয়া ক্লাব দে ফুটবল" বা "কাস্তিয়া সিএফ"।দলটি এই সময়েই নিজেদের স্বর্ণযুগ পার করে।
১৯৯১ সালে "রয়েল স্প্যানিশ ফুটবল ফেডারেশন" সংরক্ষিত ক্লাবগুলোর জন্য ভিন্ন ভিন্ন নাম ব্যবহার করার উপর নিষেধাজ্ঞা দেয়।সেজন্য ক্লাবটির নাম পরিবর্তন করে রিয়াল মাদ্রিদ দেপোর্তিভো ও পরে রিয়াল মাদ্রিদ বি করা হয়।৯০ এর দশকের শুরুর দিকে বর্তমান সময়ের দুই সেরা কোচ ও সাবেক কাস্তিয়া প্লেয়ার ভিসেন্তে দেল বস্ক ও রাফায়েল বেনিতেজ এই ক্লাবেই কোচিং ক্যারিয়ার শুরু করেন।
২০০৪-০৫ মৌসুমে ক্লাবটি "রিয়াল মাদ্রিদ কাস্তিয়া" নামে পরিচিত হয়ে ওঠে।২০০৬ সালে ক্লাবের স্টেডিয়ামটির নাম পরিবর্তন করে আলফ্রেদো দি স্তিফানো স্টেডিয়াম করা হয়।


title: রিয়াল মাদ্রিদ ফুটবল ক্লাব

text: ক্লাবের নিকটতম প্রতিবেশী হল এ্যাটলেটিকো মাদ্রিদ, উভয় ফুটবল দল ও ভক্তদের মধ্যে প্রতিদ্বন্দ্বিতা লক্ষ্য করা যায়। ১৯০৩ সালে তিন বাস্ক শিক্ষার্থীদের দ্বারা আতলেতিকো প্রতিষ্ঠিত হলেও,১৯০৪ মাদ্রিদ এফসি-এর ভিন্নমতাবলম্বী সদস্যদেরা এতে যোগদান করে।এই দলটি স্পেনীয় বিমান বাহিনীর ফুটবল দল (নাম পরিবর্তন করে এল আতলেতিকো অ্যাভিসিওনন করা হয়) ফুটবল দলের সাথে একত্রিত যাওয়ার পরে আরও উত্তেজনা বেড়ে যায় এবং রিয়ালের ইউরোপীয় সাফল্যের আগে ১৯৪০-এর দশকে আতলেতিকো ফ্রাঙ্কোর শাসনের পছন্দের দল হিসেবে বিবেচিত হয়।উপরন্তু,রিয়াল সমর্থকরা প্রাথমিকভাবে মাঝারি ও উচ্চতর শ্রেণি থেকে এসেছিল,আর আতলেতিকোর সমর্থকরা শ্রমিক শ্রেণী থেকে এসেছিলো।বর্তমানে যদিও এই পার্থক্যগুলি বেশিরভাগ ক্ষেত্রেই অস্পষ্ট।১৯৭২ সালের ২১ ফেব্রুয়ারি সাবেক মাঠ চামার্তিনে তারা প্রথমবারের মতো একে অপরের সাথে মুখোমুখি হয়। এটি প্রথম আনুষ্ঠানিক ডার্বি এবং যেখানে রিয়াল ২-১ গোলে জিতেছিলো।


title: রিয়াল মাদ্রিদ ফুটবল ক্লাব

text:
সর্বপ্রথম কুলচিহ্নটি একটি সাদামাদা নকশা ছিল, যেখানে ক্লাবের তৎকালীন নাম মাদ্রিদ ক্লাব দে ফুতবল হতে তিনটি বর্ণ "এমএসএফ" (MCF) ছিল; এই কুলচিহ্নটির রঙ ছিল গাঢ় নীল। ১৯০৮ সালে, এই কুলচিহ্নের প্রথম পরিবর্তন করা হয়েছিল। সে সময় বর্ণগুলো একটি বৃত্তের ভিতরে আরও সুস্পষ্ট আকার ধারণ করে। ১৯২০ সাল পর্যন্ত পেদ্রো পারাগেসের আমলে কুলচিহ্নের আকৃতিতে পরবর্তী কোন পরিবর্তন আনা হয়নি। অতঃপর, ত্রয়োদশ আলফনসো এই ক্লাবকে রাজকীয় পৃষ্ঠপোষকতা প্রদান করেছিলেন যার ফলে ক্লাবটি "রিয়াল মাদ্রিদ" নাম পায়, যার অর্থ "রাজকীয়। এর ফলে, ত্রয়োদশ আলফনসোর পরিহিত রাজকীয় মুকুট এই ক্লাবের প্রতীকে অন্তর্ভুক্ত করা হয়েছিল এবং ক্লাবটি "রিয়াল মাদ্রিদ ক্লাব দে ফুতবল" হিসেবে নিজেদের শৈলীকৃত করেছিল।
১৯৩১ সালে রাজতন্ত্র বিলোপের ফলে, সকল ক্লাব হতে রাজকীয় প্রতীক (রাজকীয় কুলচিহ্ন এবং রিয়াল উপাধি) বাদ দেওয়া হয়। কাস্তিল অঞ্চলের নিষ্প্রভ মুলবেরি ব্যান্ড দ্বারা রিয়ালের মুকুটটি প্রতিস্থাপিত হয়েছিল। ১৯৪১ সালে গৃহযুদ্ধ শেষ হওয়ার দুই বছর পর, কুলচিহ্নের "রিয়াল করোনা" বা "রাজকীয় মুকুট" পুনরুদ্ধার করা হয়েছিল, সেসময় কাস্তিলের শামুকের ডোরাটিও বজায় ছিল। উপরন্তু, সোনালি রঙকে প্রাধান্য দিয়ে পুরো কুলচিহ্ন তৈরি করা হয়েছিল এবং ক্লাবকে আবার "রিয়াল মাদ্রিদ ক্লাব দে ফুতবল" নামে ডাকা হয়। ২০০১ সালে, কুলচিহ্নের সবচেয়ে সাম্প্রতিক সংশোধন করা হয়, যখন ক্লাবটি ২১ শতকের জন্য নিজেদের আরও ভালভাবে প্রতিষ্ঠা করতে এবং তার কুলচিহ্নটিকে আরও মানসম্মত করে তুলতে চেয়েছিল। এই পরিবর্তনের মাধ্যমে মুলবেরি ডোরাটিকে পরিবর্তন করে আরও নীলাভ করে তোলা হয় নীল ছায়াছবি পরিবর্তন ছিল।


title: রিয়াল মাদ্রিদ ফুটবল ক্লাব

text: ২০১৪ উয়েফা চ্যাম্পিয়নস লীগ জয়ের পর, রিয়াল মাদ্রিদ কোস্টা রিকান গোলরক্ষক কেইলর নাভাস, জার্মান মধ্যমাঠের খেলোয়াড় টনি ক্রুস ও কলম্বীয় আক্রমণাত্মক মধ্যমাঠের খেলোয়াড় হামেস রদ্রিগেজকে দলে অন্তর্ভুক্ত করেছিল। ক্লাবটি ২০১৪ উয়েফা সুপার কাপে সেভিয়াকে হারিয়ে তাদের ৭৯তম শিরোপা জয়লাভ করেছিল। ২০১৪ গ্রীষ্মকালীন স্থানান্তরের শেষ সপ্তাহে রিয়াল মাদ্রিদ তাদের দুইজন গুরুত্বপূর্ণ খেলোয়াড় জাবি আলোনসোকে বায়ার্ন মিউনিখে ও আনহেল দি মারিয়াকে ম্যানচেস্টার ইউনাইটেডে বিক্রি করে দিয়েছিল। তবে এই সিদ্ধান্তটি অনেক সমালোচিত ভয়েছিল, দলের তারকা খেলোয়াড় ক্রিস্তিয়ানো রোনালদো বলেছিলেন,"আমি দায়িত্বে থাকলে হয়তো কাজগুলো ভিন্নভাবে হতো"। দলের তৎকালীন কোচ কার্লো আনচেলোত্তি স্বীকার করেন, "আমাদেরকে আবার শূন্য থেকে শুরু করতে হবে"।


title: সিদ্ধার্থশঙ্কর রায়

text: সিদ্ধার্থশঙ্কর রায় (১৯২০ - ৬ নভেম্বর, ২০১০) ছিলেন একজন ভারতীয় বাঙালি রাজনীতিবিদ। তিনি ভারতীয় জাতীয় কংগ্রেসের সদস্য ছিলেন। তিনি ছিলেন একজন খ্যাতনামা ব্যারিস্টার, পাঞ্জাবের প্রাক্তন রাজ্যপাল ও ভারতের প্রাক্তন শিক্ষামন্ত্রী। তিনি মার্কিন যুক্তরাষ্ট্রে ভারতীয় রাষ্ট্রদূতের দায়িত্বও সামলেছেন। ১৯৭২ থেকে ১৯৭৭ সাল পর্যন্ত তিনি ছিলেন পশ্চিমবঙ্গের মুখ্যমন্ত্রী।


title: মহেন্দ্র মোহন চৌধুরী

text: ভারতবর্ষ স্বাধীন হওয়ার পর তিনি ভারতীয় জাতীয় কংগ্রেসে যোগদান করে ১৯৫৭ সনে তিনি নিখিল ভারতীয় কংগ্রেস কমিটীর সাধারণ সম্পাদক রুপে নিযুক্তি লাভ করেন। ১৯৭০ থেকে ১৯৭২ সন পর্যন্ত তিনি অসমের চতুর্থ মুখ্যমন্ত্রী রুপে নিযুক্তি লাভ করেন। তারপর তিনি ১৯৭৩ সনে থেকে ১৯৭৭ সন পর্যন্ত পাঞ্জাবের রাজ্যপাল হিসেবে কার্যনির্বাহ করেন। এই সময়ে তিনি মহাপুরুষ শ্রীমন্ত শঙ্কদেবকে বিভিন্ন রাজ্যে প্রচার করার চেষ্টা করেন। পাঞ্জাবের পাটীয়ালা বিশ্ববিদ্যালয়ে শঙ্করদেব আসন তাঁর প্রচেষ্টার একটি উদাহারণ।। অসমে উন্নত পদ্ধতিতে চাষ করা ও অসমীয়া ভাষাকে স্বীকৃতি দেওয়া তাঁর উল্লেখযোগ্য অবদান।


title: গোপীনাথ বরদলৈ

text: গোপীনাথ বরদলৈ (; ) অসমের প্রথম মূখ্যমন্ত্রী ও ভারতের স্বাধীনতা সংগ্রামের একজন সক্রিয় কর্মী ছিলেন। তিনি মহাত্মা গান্ধীর অহিংসা নীতির সমর্থক ছিলেন। অসম ও অসমীয়া জাতির জন্য তিনি জীবন উৎসর্গ করায় অসমের তৎকালীন রাজ্যপাল জয়রাম দাস দৌলতরাম গোপীনাথকে “লোকপ্রিয়” উপাধি দিয়েছিলেন। ।


title: প্রতিভা দেবীসিংহ পাটিল

text: প্রতিভা পাটিলের পরিবারে শুধুমাত্র তিনিই রাজনীতির সাথে জড়িত। সামাজিক কাজ করতে গিয়ে তিনি কংগ্রেসের রাজনীতির সাথে জড়িত হয়ে পড়েন। ১৯৬২ সালে তিনি প্রথম মহারাষ্ট্র বিধানসভার সদস্য নির্বাচিত হন। ১৯৭২ সাল থেকে ১৯৭৮ সাল পর্যন্ত তিনি রাজস্থান মন্ত্রীসভার সদস্য ছিলেন। ১৯৭৯ সালে কংগ্রেস বিধানসভার নির্বাচনে হেরে গেলে তিনি বিরোধী দলীয় নেত্রীর দায়িত্ব পালন করেন। ১৯৮২ সালে আবার রাজ্য মন্ত্রীসভার সদস্য হন। ১৯৮৫ সালে উচ্চ রাজ্যসভার সদস্য ও ১৯৯১ সালে সাধারণ নির্বাচনে লোকসভার সদস্য নির্বাচিত হন।


title: রাম নাথ কোবিন্দ

text: শ্রী রামনাথ কোবিন্দ রাষ্ট্রীয় স্বয়ংসেবক সঙ্ঘ এর স্বয়ংসেবক ছিলেন। ১৯৯১ সালে তিনি ভারতীয় জনতা পার্টির সদস্য হন। ১৯৯৮-২০০২ সময়কালে তিনি বিজেপি দলিত মোর্চার ও সর্বভারতীয় কোলি সমাজের সভাপতি পদে নিযুক্ত থাকেন। তিনি বিজেপির জাতীয় মুখপাত্রও ছিলেন। দেরাপুরে তাঁর পৈত্রিক ভিটেবাড়ি তিনি রাষ্ট্রীয় স্বয়ংসেবক সঙ্ঘ দলকে দান করেন। ১৯৯৪ সালের এপ্রিল মাসে রামনাথ কোবিন্দ রাজ্যসভার এমপি নির্বাচিত হন। মার্চ ২০০৬ পর্যন্ত একনিষ্ঠ ভাবে তিনি দলিত সম্প্রদায়ের জন্য উন্নতিমূলক কাজে নিযুক্ত ছিলেন। স্বরাষ্ট্র, পেট্রোলিয়াম ও প্রাকৃতিক গ্যাস, সামাজিক ন্যায় বিচার - প্রভৃতি ক্ষেত্রে তিনি দৃষ্টান্ত মূলক কাজ করেছেন। তিনি লখনউর ড. বি আর আম্বেদকার ইউনিভার্সিটির ও আইআইএম কোলকাতারপরিচালন বোর্ডের সদস্য ছিলেন অক্টোবর ২০০২ পর্যন্ত। ৮ই আগস্ট ২০১৫ সালে তৎকালীন রাষ্ট্রপতি প্রতিভা দেবীসিংহ পাটিল রামনাথ কোবিন্দকে বিহারের রাজ্যপাল নিযুক্ত করেন। ১৬ই আগস্ট ২০১৫ তে পাটনা হাইকোর্টের প্রধান বিচারপতি ইকবাল আহমেদ আনসারী তাঁকে রাজ্যপালের শপথ বাক্য পাঠ করান।


title: বিষ্ণু রাম মেধি

text:
বিষ্ণুরাম মেধি (; ) অসমের দ্বিতীয় মুখ্যমন্ত্রী। তিনি ভারতের স্বাধীনতা আন্দোলনের একজন সক্রিয় সদস্য ছিলেন। ১৯৫৭ সনের ২৮ ডিসেম্বর থেকে ১৯৬৪ সনের ৪ এপ্রিল পর্যন্ত তিনি মাদ্রাস রাজ্য বর্তমান চেন্নাই-এর রাজ্যপাল পদে অধিষ্ঠিত ছিলেন।
১৮৮৮ সনের ২৮ এপ্রিল তারিখে অসমের গুয়াহাটির নিকটবর্তী হাজো নামক স্থানের এক দরিদ্র পরিবারে বিষ্ণুরাম মেধির জন্ম হয়। ১৯০৫ সনে গুয়াহাটির সরকারি উচ্চ ইংরেজি স্কুল ( বর্তমান নাম কটন কলেজিয়েট) থেকে মেট্রিকুলেশন সম্পূর্ন করেন। তারপর তিনি অক্সফোর্ড মিশন হোষ্টেলে বসবাস করে প্রেসিডেন্সী কলেজে নামভর্তি করেন। ১৯১১ সনে তিনি রসায়ন বিজ্ঞান বিষয়ে অনার্স সহ স্নাতক ডিগ্রী লাভ করেন। ১৯১৩ সনে তিনি ঢাকা বিশ্ববিদ্যালয় থেকে রসায়ন বিজ্ঞান বিষয়ে স্নাতকোত্তর ডিগ্রী লাভ করেন।
১৯১৪ সনে বিষ্ণুরাম মেধি কলকাতা বিশ্ববিদ্যালয় থেকে আইন পরীক্ষায় উত্তীর্ণ হন। ১৯১৫ সনে তিনি গুয়াহাটিতে উকালতি আরম্ভ করেন। ১৯৩১ সনে কলকাতা উচ্চ ন্যায়ালয়ে উকীল হিসেবে নামভর্তি করেন। তিনিই ছিলেন অসমের প্রথম শ্রেনীর উকিল। সেই সময়ে জনগনেরা তাঁকে "বাঘ উকিল" আখ্যা দিয়েছিল।
১৯২০ দশকে বিষ্ণুরাম মেধি ভারতীয় জাতীয় কংগ্রেসে যোগদান করেন। ১৯২১ সনে সংঘটিত অসহযোগ আন্দোলনে তিনি সক্রিয়ভাবে অংশগ্রহন করেছিলেন। ১৯২৬ সনে ভারতীয় জাতীয় কংগ্রেসের পাণ্ডুতে অধিবেশন অনুষ্ঠিত হয়েছিল। উক্ত অধিবেশনে তিনি উপেন্দ্র সেন ও কুলধর চলিহার সহিত অর্থসচিবের দায়িত্ব বহন করেছিলেন। ১৯৩০ সনে তিনি অসম প্রদেশ কংগ্রেস কমিটির সভাপতি রুপে নির্বাচিত হয়েছিলেন।
১৯৩৮ সনে বিষ্ণুরাম মেধি গুয়াহাটি লোকেল বোর্ডের চেয়ারম্যান রুপে নির্বাচিত হন। তিনিই ছিলেন গুয়াহাটি লোকেল বোর্ডের প্রথম কংগ্রেসি চেয়ারম্যান। তাঁর নির্দেশমতে লোকেল চেয়ারম্যানের কার্য্যালয়ে প্রথম জাতীয় পতাকা উত্তোলন করা হয়েছিল।
১৯৪৬ সনে বিষ্ণুরাম মেধি হাজো বিধান সভা সমষ্টি থেকে অসম বিধান সভায় নির্বাচিত হয়েছিলেন। সেই সময়ে তিনি গোপীনাথ বরদলৈ-এর মন্ত্রীসভায় বিত্ত ও রাজহ মন্ত্রীর দায়িত্ব বহন করেন। ১৯৫০ সন পর্যন্ত তিনি সেই পদের দায়িত্ব বহন করেন।
১৯৫০ সনের ৫ আগষ্ট তারিখে হঠাৎ করে গোপীনাথ বরদলৈ-এর মৃত্যু হয়। তার কয়েকদিন পর ১২ আগষ্ট তারিখে অসম কংগ্রেস সংসদি দলের সন্মতিক্রমে তাঁকে মুখ্যমন্ত্রী নির্বাচিত করা হয়। ১৯৫২ সনে অসমে প্রথমবার সাধারণ নির্বাচন অনুষ্ঠিত হয়। এই নির্বাচনে কংগ্রেস দল সংখ্যাগরিষ্ঠ লাভ করে। বিষ্ণুরাম মেধির নেতৃত্বে কংগ্রেস দল সরকার গঠন করে। তিনি মুখ্যমন্ত্রী পদের দায়িত্ব বহন করার পর থেকেই বিভিন্ন সমস্যার সন্মুখীন হন। বিশেষ করে প্রাকৃতিক দুর্যোগ, কালা বাজারের আবির্ভাব, পরিবহনের দুরবস্থা, ভারত বিভাজনের সময় পূর্ববঙ্গ (বর্তমান বাংলাদেশ) থেকে আগত বাঙালীদের প্রভাব, ব্রহ্মপুত্রের দলং, তৈল শোধনাগার, সাম্প্রদায়িক সংঘর্ষ, ১৯৫৫ সনে রাজ্য পুনর গঠনের সমস্যা ইত্যাদি।
মাদ্রাজের (বর্তমান চেন্নাই) রাজ্যপালের পদ লাভ করে ১৯৫৭ সনের ২৮ ডিসেম্বর তারিখে অসমের নেতৃত্ব ত্যাগ করেন। ১৯৫৮ সনের ৮ জানুয়ারি তারিখে
তিনি অসম থেকে মাদ্রাস অভিমুখে রওনা হন। ১৯৫৮ সনের ২৪ জানুয়ারি তারিখে ভারতের রাষ্ট্রপতি রাজেন্দ্র প্রসাদ তাঁকে মাদ্রাসের রাজ্যপাল রুপে নিযুক্তি প্রদান করেন। তিনিই রাজ্যপাল পদ প্রাপ্ত অসমের প্রথমের ব্যক্তি।
নেতৃত্বভার বহন করার পরেই মাদ্রাসে হরিজন ও মারোয়ারদের সহিত সাম্প্রদায়িক সংঘর্ষ সংঘটিত হয়। কিন্তু বিষ্ণুরাম মেধি অতি সহজেই সংঘর্ষের দমন করে শান্তি প্রতিষ্ঠা করিতে সক্ষম হয়েছিলেন। নীলগিরির নিকটবর্তী স্থান ও কুরমবাসে শিক্ষার প্রসার করার জন্য তিনি অশেষ চেষ্টা করেন। মাদ্রাসে থাকাকালীন সময়ে তিনি অনেকবার কেরেলার রাজ্যপাল ও ভারতের প্রাক্তন রাষ্ট্রপতি ভি.ভি.গিরির সহিত সাক্ষাৎ করেছিলেন। মাদ্রাসে থাকাকালীন সময়ে তিনি রাণী দ্বিতীয় এলিজাবেথ ও এডিনবার্গের ডিউক, যুগোশ্লোভিয়ার প্রেসিডেন্ট মার্সাল টিটো ও তাঁর পত্নী, পশ্চিম জার্মানীর প্রেসিডেন্ট ডঃ লুকবেক, গ্রীসের রাজা-রানী ও কম্বোদিয়ার রাজা-রানী ইত্যাদি প্রসিদ্ধ ব্যক্তির সহিত আলোচনা করার সুবিধা পেয়েছিলেন।
১৯৬৪ সনের ১৪ এপ্রিল তারিখে তিনি রাজ্যপালের পদ থেকে অবসর গ্রহণ করেন।তারপর তিনি অসমের ফিরে আসেন।
মাদ্রাস থেকে ফিরে এসে তিনি পুনরায় অসমের রাজনীতিতে প্রবেশ করেন। ১৯৬৭ সনে ফেব্রুয়ারী মাসে তিনি হাজো সমষ্টি থেকে বিধান সভায় নির্বাচিত হন। ১৯৭২ সনের ১৫ মার্চ পর্যন্ত তিনি হাজো বিধান সভার সমষ্টির বিধায়ক রুপে কার্যনির্বাহ করেন।


title: প্রতিভা দেবীসিংহ পাটিল

text:
নয়া দিল্লী ও মুম্বাইয়ে তিনি কর্মজীবী মহিলাদের জন্য হোস্টেল তৈরি করেছেন। নিজ জন্মস্থান জলগাঁওয়ে তিনি একটি প্রকৌশল বিশ্ববিদ্যালয় স্থাপন করেছেন। এছাড়া সেখানে একটি চিনিকল ও মহিলাদের জন্য একটি সমবায় ব্যাংকও স্থাপন করেছেন।
ভারতের ক্ষমতাসীন দল কংগ্রেস সমর্থিত সংযুক্ত প্রগতিশীল মোর্চার (ইউপিএ) প্রার্থী ছিলেন প্রতিভা পাটিল। ভারতীয় সংসদের দুই কক্ষের ৬৮২ এমপি এবং রাজ্য বিধানসভার ৩,৭৫৫ এমএলএ এর গোপন ব্যালটে এ নির্বাচনে ভোট দেন। ১৯ জুলাই, ২০০৭ কড়া নিরাপত্তার মধ্য দিয়ে সংসদ এবং দেশব্যাপী রাজ্য বিধানসভায় ভোট গ্রহণ শুরু হয়। শনিবার সকাল ১১টায় ভোট গণনা শুরু হয়। পাটিল বিরোধী পক্ষ বিজেপি ও এজিপির ভিন্ন মতাবলম্বীদের অপ্রত্যাশিত সমর্থন লাভ করেন।


title: প্রতিভা দেবীসিংহ পাটিল

text: প্রতিভা দেবীসিংহ পাটিল () (মারাঠি ভাষায়: प्रतिभा देवीसिंह पाटिल) (জন্ম: ১৯৩৪, ১৯ ডিসেম্বর) ভারতের প্রথম নির্বাচিত মহিলা রাষ্ট্রপতি। তিনি স্বাধীনতার পর ভারতের ১২তম রাষ্ট্রপতি নির্বাচিত হয়েছেন। তার বয়স ৭২ বছর। বর্তমানে তিনি ভারতের রাজস্থান প্রদেশের গভর্ণর হিসেবে দায়িত্ব পালন করছেন। তিনি ১৯শে জুলাই, ২০০৭ তারিখে "ভারতীয় রাষ্ট্রপতি নির্বাচন, ২০০৭" এ নিকটবর্তী প্রতিদ্বন্দ্বী ভৈরোঁ সিং শেখাওয়াত চেয়ে তিন লক্ষেরও বেশি ভোট পেয়ে জয় লাভ করেন।২০০৭ সালের ২৫ জুলাই তিনি ভারতের প্রথম মহিলা রাষ্ট্রপতি হিসেবে শপথ গ্রহণ করেন। ভারতের সংবিধানে প্রধানমন্ত্রীর হাতে থাকে নির্বাহী ক্ষমতা কিন্তু রাজ্য এবং কেন্দ্রীয় সরকার গঠনে রাষ্ট্রপতির ব্যাপক ক্ষমতা আছে। ফলে এটি শুধুমাত্র আনুষ্ঠানিক পদ নয়। এছাড়া আরো বেশ কিছু ক্ষমতা হাতে থাকার কারণে দেশীয় উন্নয়নে ভূমিকা রাখার যথেষ্ট সুযোগও তার আছে। নির্বাচনে জিতে প্রতিভা তার প্রতিক্রিয়ায় বলেছিলেন, "কাগুজে প্রেসিডেন্ট’ না হয়ে এই পদের সাংবিধানিক সমস্ত দায়িত্ব তিনি যোগ্যতাবলে পালন করবেন"।


title: বরকতুল্লাহ খান

text: তিনি যোধপুর থেকে রাষ্ট্র সমাবেশ থেকে নির্বাচিত হন। তিনি ১১ অক্টোবর ১৯৭৩ থেকে ৯ জুলাই ১৯৭১ পর্যন্ত রাজস্থানের মুখ্যমন্ত্রী ছিলেন।


title: বিধানচন্দ্র রায়

text: ১৯২৩ সালে সর্বত্যাগী দেশবন্ধুর কাছে রাজনৈতিক দীক্ষা লাভ। কিছুদিনের মধ্যে আইন সভার সদস্য নির্বাচিত হন। মহাত্মা গান্ধীর ডাকে কংগ্রেসে যোগদান।১৯৩১ সালে কারাবরণ করেন । দেশ স্বাধীন হবার পর উত্তরপ্রদেশের রাজ্যপাল হবার জন্য তদানীন্তন প্রধানমন্ত্রী জওহরলাল নেহরুর লোভনীয় প্রস্তাব সবিনয় ফিরিয়ে দেন। পশ্চিমবঙ্গের আইন সভার সদস্যগণ একবাক্যে তাঁকে দলনেতা নির্বাচন করলে সমস্যাকন্টকিত ভূমিখন্ডকে নবরূপ রূপায়ণকল্পে দায়িত্বপূর্ণ মুখ্যমন্ত্রীর পদ অলংকৃত করেন(পশ্চিমবঙ্গ রাজ্যের দ্বিতীয় মুখ্যমন্ত্রী)। ভারতীয় জাতীয় কংগ্রেস দলের প্রতিনিধিত্বে ১৯৪৮ সালের ১৪ই জানুয়ারি থেকে মৃত্যুকাল অবধি ১৪ বছর তিনি পশ্চিমবঙ্গের মুখ্যমন্ত্রী ছিলেন।


title: বাংলাদেশের পর্যটন

text: বাংলাদেশে পরিচিত অপরিচিত অনেক পর্যটক-আকর্ষক স্থান আছে। বাংলাদেশের প্রাকৃতিক সৌন্দর্যে যুগে যুগে ভ্রমণকারীরা মুগ্ধ হয়েছেন। এর মধ্যে প্রত্মতাত্বিক নিদর্শন, ঐতিহাসিক মসজিদ এবং মিনার, পৃথিবীর দীর্ঘতম প্রাকৃতিক সমুদ্র সৈকত, পাহাড়, অরণ্য ইত্যাদি অন্যতম। এদেশের প্রাকৃতিক সৌন্দর্য পর্যটকদের মুগ্ধ করে। বাংলাদেশের প্রত্যেকটি এলাকা বিভিন্ন স্বতন্ত্র বৈশিষ্ট্যে বিশেষায়িত । বিশ্বের দীর্ঘতম সমুদ্র সৈকত হচ্ছে বাংলাদেশের কক্সবাজার।


title: ইন্দোনেশিয়া

text: ইন্দোনেশিয়ার প্রায় ৫৭% ভূমি এলাকা ক্রান্তীয় অরণ্যে ঢাকা। এইসব অরণ্যতে অনেক পর্যটক ঘুরতে ভালবাসেন। এছাড়া রয়েছে দীর্ঘ সমুদ্র সৈকত। সবচেয়ে জনপ্রিয় সৈকতগুলির মধ্যে রয়েছে বালি, লোম্বক, বিনতান, ও নিয়াস দ্বীপের সৈকতগুলি। তবে এগুলিতে পর্যটকদের সংখ্যাধিক্যের কারণে ঠিকমত সংরক্ষণ করা সম্ভব হয় না। অপেক্ষাকৃত বিচ্ছিন্ন কিন্তু ভালভাবে সংরক্ষিত সৈকতগুলির মধ্যে আছে কারিমুনজাওয়া, টোগীয় দ্বীপপুঞ্জ, বান্দা দ্বীপপুঞ্জের সৈকতগুলি। সমুদ্রের তীরে সার্ফিং এবং অনেক জায়গায় ডাইভিঙের ব্যবস্থাও আছে। আরও আছে বিস্তীর্ণ প্রবাল দ্বীপ। আর হরেক প্রজাতির প্রশান্ত ও ভারত মহাসাগরীয় উদ্ভিদ ও প্রাণী।


title: মাদার টেরিজা সরণি

text: একাধিক অভিজাত পাব ও রেস্তোরাঁ থাকার জন্য পার্ক স্ট্রিট অঞ্চলটি কলকাতার ভোজনরসিকদের কাছে বিশেষ প্রিয়। এই অঞ্চলের বিশিষ্ট পাব ও রেস্তোরাঁগুলির মধ্যে ট্রিঙ্কা’জ, মোক্যাম্বো, ম্যাকডোন্যাল্ডস, কেএফসি, পিটার ক্যাট, ফ্লারি’জ, বার বি কিউ, অয়েসিস, অলিম্পিয়া, মল্যাঁ রুজ ইত্যাদি উল্লেখযোগ্য। এছাড়া রয়েছে ভারতের প্রাক্তন ক্রিকেট অধিনায়ক সৌরভ গঙ্গোপাধ্যায়ের নামাঙ্কিত রেস্তোরাঁ সৌরভ’স – দ্য ফুড প্যাভিলিয়ন। এছাড়া রয়েছে বিলাসবহুল হোটেল পার্ক হোটেল, কলকাতা। এই হোটেলটি এর "তন্ত্র" নামক ইন-হাউস পাবটির জন্য বিখ্যাত। আর আছে অ্যাট্রিয়াম ও বারিস্তার মতো কয়েকটি কফিশপ। কলকাতার নৈশজীবন পার্ক স্ট্রিটের নৈশক্লাব, পাব ও কফিশপগুলিকে ঘিরে উদযাপিত হয়। সেই কারণে পার্ক স্ট্রিটকে প্রায়শই "খাদ্য সরণি" ("ফুড স্ট্রিট") বা "চিরবিনিদ্র সরণি" ("দ্য স্ট্রিট দ্যাট নেভার স্লিপস") নামে অভিহিত করা হয়।


title: বৌদ্ধধর্মের ইতিহাস

text: পৃথিবীর সবচেয়ে বেশি বৌদ্ধ নিদর্শন সম্বলিত দেশের মধ্যে চীন বর্তমানে অনন্য। ইউনেস্কো ঘোষিত বিশ্ব ঐতিহ্যবাহী স্থান হিসেবে চীনের সবচেয়ে বিখ্যাত বৌদ্ধ ভাষ্কর্য সম্বলিত স্থানগুলো হলোঃ গানসু প্রদেশের মাগাও গুহা, হেনান প্রদেশের লংম্যান নামক কৃত্রিম গুহা, শানশি প্রদেশের ইয়ুগ্যাং কৃত্রিম গুহা এবং চংকিং শহরের কাছে অবস্থিত দাজু পাহাড় ভাষ্কর্য অন্যতম। এছাড়া তাং রাজবংশের শাসনামলে ৮ম শতাব্দিতে নির্মিত লেশান শহরে অবস্থিত লেশানের বিশাল বুদ্ধ এখও পৃথিবীর বিশাল বুদ্ধ মূর্তিগুলোর মধ্যে একটি।


title: চেন্নাইতে পর্যটন

text:
পর্যটন স্থান হিসাবে চেন্নাই শহরটি ভ্রমণবিষয়ক গাইড লৌনলি প্লানেট এর ২০১৫ এর সেরা ১০ শহরের মধ্যে ৯ম স্থান দখল করে৷
ভারতে আগমনকারী বিদেশী পর্যটক দ্বারা ২০১০ সাল হতে ২০১২ সাল পর্যন্ত সর্বাধিক ভ্রমনকৃত শহর হল চেন্নাই৷ এ সংখ্যা ২০১১ সালে সর্বোচ্চ হয় এবং নয়া দিল্লি ও মুম্বাই এর পর্যটক সংখ্যাকে অতিক্রম করে৷ এ সকল পর্যটকদের জন্য প্রধান আকর্ষন ছিলো কাঞ্চিপুরাম ও মহাবালিপুরামে অবস্থিত ঐতিহাসিক স্থানসমূহ৷ অনেক বিদেশী পর্যটক অবশ্য চিকিৎসার উদ্দেশ্যে চেন্নাই শহরে আসে৷ ২০১১ সালে শহরটি পর্যটকদের গন্তব্যস্থল হিসাবে বিশ্বের সেরা ১০০ টি শহরের মধ্যে ৪১ তম স্থান দখল করে৷ এ বছর শহরটিতে ৩১,৭৪,৫০০ জন পর্যটক ভ্রমণ করে এবং এ সংখ্যাটি ছিলো ২০১০ সাল হতে ১৪% বেশি৷ ২০০৯ সালে এ সংখ্যাটি ছিলো ২,০৫,৯০০৷ এ সময় চেন্নাই শহরটি ছিলো তিন নম্বরে এবং এর অবস্থান ছিলো মুম্বাই ও দিল্লি এর পর৷


title: বিজয়ওয়াড়া

text: এই শহরটি কৃষ্ণ নদী জুড়ে প্রকাশেম বাঁধের মতো তার উল্লেখযোগ্য স্থানগুলির জন্য পরিচিত; কৃষ্ণনাগী মণ্ডপাম (নদী মিউজিয়াম) হল কৃষ্ণ নদীর তীরে কৃষ্ণনাগী মূর্তি এবং নিকটবর্তী মূর্তিটি ইতিহাসকে চিত্রিত করে; গান্ধী হিল, নেতা মহাত্মা গান্ধীর জন্য নির্মিত দেশের প্রথম স্মৃতিসৌধ, যা একটি ৫০০ ফুট উঁচু পাহাড়ে। ভূপানী দ্বীপ, কৃষ্ণ নদী মধ্যে বৃহত্তম নদী দ্বীপের একটি। কানাক দুর্গা মন্দিরটি কৃষ্ণ নদী তীরে ইন্দ্রকেলেদ্রি পাহাড়ে দেবী দুর্গার একটি হিন্দু মন্দির। দেবতাকে ত্রৈতৈয় কালপাতে স্বয়ম্ (আত্মপ্রকাশ) হিসেবে বর্ণনা করা হয়েছে।


title: মাদার টেরিজা সরণি

text: রেস্তোরাঁ, পাব ও কফিশপ ছাড়াও মাদার টেরিজা সরণিতে কলকাতার কয়েকটি ঐতিহ্যবাহী ভবন ও প্রতিষ্ঠান অবস্থিত। এগুলির মধ্যে উল্লেখযোগ্য এশিয়াটিক সোসাইটি, সেন্ট জেভিয়ার্স কলেজ, কলকাতা, সেভেন্থ ডে অ্যাডভেন্টিস্ট চার্চ ও সাউথ পার্ক স্ট্রিট সেমিট্রি। ব্রিটিশ আমল থেকেই কলকাতার বিলাসকেন্দ্র হিসেবে পার্ক স্ট্রিট সুপরিচিত। আজও পার্ক স্ট্রিট দর্শন ব্যতীত কলকাতা ভ্রমণ অসম্পূর্ণ বলে মনে করা হয়।


title: দক্ষিণ এশিয়ার বিশ্ব ঐতিহ্যবাহী স্থানসমূহের তালিকা

text:
এ অঞ্চলে অবস্থানকারী ভারতে সর্বোচ্চ ৩২টি স্থান রয়েছে যা বৈশ্বিকভাবে ৬ষ্ঠ স্থানে অবস্থান করছে। তালিকায় সর্বাগ্রে নেপালের সাগরমাথা জাতীয় উদ্যানকে চিহ্নিত করা হয়। এছাড়াও কাঠমান্ডু উপত্যকা নেপালে রয়েছে। নেপাল থেকে সর্বমোট চারটি স্থান তালিকায় ঠাঁই পেয়েছে। শ্রীলঙ্কায় ৮টি ও বাংলাদেশে ৩টি স্থান রয়েছে। পাকিস্তানে ৬টি স্থান থাকলেও একটি বিপদাপন্ন অবস্থায় আছে। আফগানিস্তানেও দুইটি স্থান থাকলেও উভয়টিই বিপন্ন হিসেবে চিহ্নিত। প্রত্যেক বছরই ইউনেস্কোর বিশ্ব ঐতিহ্যবাহী কমিটি এ তালিকায় নতুন স্থান অন্তর্ভুক্ত করে কিংবা শর্তাবলীর আলোকে বাদ দেয়। তালিকায় অন্তর্ভুক্তিতে ১০টি শর্ত আরোপ করা হয়েছে:
৬টি সাংস্কৃতিক ঐতিহ্যকেন্দ্র (i–vi) ও ৪টি প্রাকৃতিক স্থান (vii–x)। কিছু স্থান ‘মিশ্রিত স্থান’ হিসেবে বিবেচিত যাতে সাংস্কৃতিক ও প্রাকৃতিক মিশ্রণ ঘটেছে। দক্ষিণ এশিয়ায় সর্বমোট ৪৩টি সাংস্কৃতিক ও ১২টি প্রাকৃতিক স্থান রয়েছে। কিন্তু কোন মিশ্রিত স্থান অত্র অঞ্চলে নেই।


title: ইন্দোনেশিয়া জাতীয় যাদুঘর

text:
জাদুঘরে ৬১,৬০০ প্রাগৈতিহাসিক ও নৃতাত্ত্বিক শিল্পকর্ম এবং ইন্দোনেশিয়া ও এশিয়ায় প্রায় ৫০০০ প্রত্নতাত্ত্বিক জিনিসপত্র রয়েছে। জাদুঘরটি সংগ্রহের দিক দিয়ে সবচেয়ে সম্পূর্ণ এবং ইন্দোনেশিয়ার সেরা এবং দক্ষিণপূর্ব এশিয়ার নিদর্শন মাত্র। সিরামিক সংগ্রহ করা হয় চীন, জাপান, ভিয়েতনাম, থাইল্যান্ড এবং মায়ানমারের সিরামিক শালা থেকে। মাজপিত পোড়ামাটির জলবাহী জাহাজ, মূর্তি, ছাদ টাইলসগুলি শূকর ব্যাংক প্রদর্শন করা হয়।জাদুঘরে প্রাচীন চীনা সিরামিকের একটি বড় সংগ্রহ রয়েছে। এটি চীনের বাইরে আবিষ্কৃত চীনা সিরামিকের সেরা এবং সবচেয়ে সম্পূর্ণ সংগ্রহ। হান, তানগ, সংগীত, ইউয়ান, মিং এবং সিরামিকস কিংস প্রায় দুই সহস্রাব্দের জন্য রাজধানী যাদুঘর প্রদর্শিত হয়।
সংগ্রহের কাজ শতাব্দী ধরে ইন্দোনেশিয়ার সামুদ্রিক বাণিজ্যর একটি স্থান দখল করে আছে। গবেষণাটি ইঙ্গিত দেয় যে সমুদ্রতীর সিল্ক রাস্তা অংশ হিসেবে চীনের ইন্দোনেশিয়ার (পশ্চিমী হান সময়ের (২০৫ খ্রিস্টপূর্ব থেকে ২২০ খ্রি।) পর্যায়ক্রমে ইন্দোনেশিয়ায় প্রবেশ করে এবং ব্যবসায়িক সম্পর্ক প্রতিষ্ঠিত হয়।.


title: বাংলাদেশের পর্যটন

text: চট্টগ্রাম পার্বত্য জেলার অন্তর্গত রাঙামাটি পার্বত্য জেলা জনপ্রিয় পর্যটন এলাকা। এখানে পর্যটক আকৃষ্ট অনেক কিছু দেখার আছে। বিশেষত কাপ্তাই হ্রদ যা, কাপ্তাই পানি বিদ্যুৎ কেন্দ্র নির্মিত বাঁধের দ্বারা সৃষ্ট। এই হ্রদের স্বচ্ছ ও শান্ত পানিতে নৌকা ভ্রমন অত্যন্ত সুখকর । হ্রদের উপর আছে ঝুলন্ত সেতু। জেলার বরকল উপজেলার শুভলং-এর পাহাড়ি ঝর্ণা ইতোমধ্যে পর্যটকদের কাছে ব্যাপক পরিচিতি লাভ করেছে। ভরা বর্ষামৌসুমে মূল ঝর্ণার জলধারা প্রায় ৩০০ ফুট উঁচু থেকে নিচে আছড়ে পড়ে। এছাড়া, কাপ্তাই জাতীয় উদ্যান উল্লেখযোগ্য ভ্রমণ এলাকা।


title: জৈব রসায়ন

text: হেটেরো-পরমাণুর উপস্থিতিতে চাক্রিক হাইড্রোকার্বনের ধর্মের পরিবর্তন ঘটে। এসব পরমাণু চাক্রিক জৈব যৌগের সাথে বহিস্থভাবে সংযুক্ত (এক্সোসাইক্লিক) থাকতে পারে আবার অভ্যন্তরেও যুক্ত (এন্ডোসাইক্লিক) থাকতে পারে। এন্ডোসাইক্লিকের ক্ষেত্রে চাক্রিক কাঠামোর অণুটিকে বলা হয় হেটেরোসাইকেল। পিরিডিন এবং ফিউরান হল অ্যারোমেটিক হেটেরোসাইক্লিকের উদাহরণ, পাইপিরিডিন এবং টেট্রাহাইড্রোফিউরান হল যথাক্রমে পিরিডিন ও ফিউরানের অ্যালিসাইক্লিক হেটেরোসাইকেল। হেটেরোসাইক্লিক অণুতে যেসকল হেটেরো-পরমাণু সাধারণত থাকে তাদের মধ্যে উল্লেখযোগ্য হল অক্সিজেন, সালফার, নাইট্রোজেন। অ্যানিলিন রঞ্জকপদার্থসমূহ হল গ্রুপ হিসেবে হেটেরোসাইক্লিকের উদাহরণ। এছাড়া প্রানরসায়নে আলোচিত অধিকাংশ যৌগই যেমন অ্যালকালয়েড, ভিটামিনের সাথে সম্পৃক্ত যৌগ, স্টেরয়েড সমূহ, নিউক্লিক এসিড এবং বিভিন্ন ঔষধ এধরনের যৌগের উদাহরণ। তুলনামূলকভাবে সরল কাঠামোর হেটেরোসাইক্লিকের উদাহরণ হল পাইরোল (৫ সদস্য বিশিষ্ট) এবং ইন্ডোল (৬ সদস্য বিশিষ্ট চাক্রিক কার্বন কাঠামো)।


title: পাইন প্রসেশনারী

text: পাইন প্রসেশনারী হল দক্ষিণ ইউরোপের সরলবর্গীয় বনের একটি অর্থনৈতিক বালাই। এটি শিকারী, পরজীবী, এবং ভাইরাসের দ্বারা কিছুটা নিয়ন্ত্রিত হয়। জীবন চক্রের নানান ধাপে এদের দ্বারা পাইন প্রসেশনারী আক্রান্ত হয়ে থাকেঃপাইন প্রসেশনারী নিয়ন্ত্রণের উপায়গুলোর মধ্যে রয়েছে "Bacillus thuringiensis" ব্যবহার করে জৈবিক নিয়ন্ত্রণ যা ডিম অথবা প্রথম ও দ্বিতীয় দশার শূককীটের উপর কার্যকরী। এছাড়াও রয়েছে "কীটনাশক", যেমন, ডাইফ্লুবেনজুরন, একটি পতঙ্গ বৃদ্ধি নিয়ন্ত্রক যা আকাশযান থেকে ছিটানোর মাধ্যমে কার্যকরী করা হয়। পোকার পর্যবেক্ষণের জন্য ফেরোমোন ফাঁদ ব্যবহৃত হয়। নিয়ন্ত্রণের পুরোনো পদ্ধতির মধ্যে রয়েছে তেলের মধ্যে কীটনাশক মিশিয়ে সরাসরি বাসার মধ্যে সেঁধিয়ে দেয়া, অথবা যন্ত্র দিয়ে বাসা অপসারন করা।


title: প্রাকৃতিক নির্বাচন

text: এটি বিবর্তনীয় অস্ত্রযুদ্ধের একটি উদাহরণ- গবেষকরা যতই শক্তিশালী জীবাণু-নাশক তৈরী করছেন, ততই নতুন নতুন প্রজাতির সহনশীল ব্যাকটিরিয়া বিবর্তিত হচ্ছে। উদ্ভিদ ও পতঙ্গকূলে কীটনাশক প্রতিরোধের ক্ষেত্রেও একই ঘটনা ঘটে। অস্ত্রযুদ্ধ সবসময় মনুষ্যসঞ্চারিত হয় না; সামোয়ার এক দ্বিপে Hypolimnas bolina প্রজাতির এক প্রজাপতির জিনোমে এক বিশেষ জিনের প্রসার পরিলক্ষিত হয়েছে যা Wolbachia ব্যাকটিরিয়ার পুরুষ-নিধন প্রক্রিয়াকে দমন করে- পুরো প্রক্রিয়াটি ঘটতে লেগেছে মাত্র পাঁচ বছর।


title: জৈব পিগমেন্ট

text: উদাহরণ- নীল ক্যারোটিনোপ্রোটিন, লিনকিয়াসায়ানিন এর প্রতি অণুতে ১০০-২০০ টি ক্যারোটিনয়েড মৌল থাকে। আরো বলা যায় এসকল পিগমেন্ট-প্রোটিন যৌগ তাদের রাসায়নিক গঠনেও পরিবর্তন ঘটাতে পারে। সালোকসংশ্লেষণিক গঠনের মধ্যে যেসব ক্যারোটিনোপ্রোটিন রয়েছে সেগুলি বেশি প্রচলিত এবং জটিল হয়ে থাকে। সালোকসংশ্লেষণিক গঠনের বাইরে যেসব পিগমেন্ট-প্রোটিন যৌগ রয়েছে সেগুলি কম প্রচলিত কিন্তু সহজতর গঠন রয়েছে। উদাহরণ- জেলিফিস এবং Velella velella তে মাত্র দুইটি অ্যাসটাজ্যান্থিন প্রোটিন রয়েছে এবং প্রতিটি যৌগে ১০০টি ক্যারোটিনয়েড রয়েছে।


title: অশনাক্ত উড়ন্ত বস্তু

text: অব্যাখ্যাত আকাশীক পর্যবেক্ষণ ইতিহাস জুড়ে প্রতিবেদন করা হয়েছে। এদের মধ্যে কিছু ছিল নিঃসন্দেহে প্রাকৃতিক জ্যোর্তিবিদ্যা সংক্রান্ত : ধূমকেতু, উজ্জ্বল উল্কা, একটি বা পাঁচটি গ্রহ যা খালি চোখে দেখা যায়, যুক্ত গ্রহীক, অথবা বায়ুমন্ডলীয় দৃষ্টিবিভ্রন্ত আলোমালা যেমন প্রতিসূর্য (Parhelia) এবং লেন্স অকৃতির মেঘমালা। একটি উদাহরণ যেমন হ্যালির ধূমকেতু, যেটি চীনের জ্যোর্তির্বিজ্ঞানীরা সম্ভবত খ্রীষ্ট্পূর্ব ২৪০ বছর অথবা ৪৬৭ বছর আগে প্রথম রেকর্ড করে ছিল। যাইহক, তাদের প্রকৃত কারণ ইতিহাস জুড়ে অপ্রাকৃতিক, স্বর্গদূত, অথবা অন্যান্য ধর্মীয় পূবাভাস বলে মনে করেছে। মধ্যে যুগে কিছু বস্তু চিত্রাঙ্গণ করা হয়েছে যা দেখলে মনে হতে পারে অনুরুপ আকষণীয় UFO । মধ্যে যুগে এবং নবযুগের অভ্যুদয়ে সময় এমন অন্যান্য চিত্রাঙ্গণ গুলোকে ইতিহাসবিদরা প্রায়ই ধর্মীয় প্রতিক হিসেবে চিহ্নিত করতো। সেন কুও (১০৩১–১০৯৫), চীন সরকারের একজন পন্ডিত ব্যক্তি, বহুবিদ্যাজ্ঞ, আবিস্কারক, তিনি অশনাক্ত উড়ন্ত বস্তুর সম্বন্ধে তার লেখা "Dream Pool Essays"(১০৮৮) বইতে একটি জীবন্ত অণুচ্ছেদ লিখে ছিলেন। ১১তম শতাব্দীতে আনহুই এবং জিয়াংসু (বিশেষভাবে Yangzhou শহর) নামের দুই জন প্রত্যক্ষদশীর প্রমাণ লিপিবদ্ধ করা হয়েছিল। তারা রাত্রি বেলা একটি দরজা বিশিষ্ট উড়ন্ত বস্তু দেখেছিল যার দরজার অভ্যন্তরীণ থেকে আগতো উজ্জল আলো গাছগুলি থেকে ছায়া দূর করে প্রায় দশ মাইল ব্যাসার্ধ জায়গা জুরে আলোকিত করেছিল এবং প্রচণ্ড গতিতে তার নিজ স্থান থেকে উডায়ন করতে সক্ষম হয়েছিল।দ্বিতীয় বিশ্বযুদ্ধের দিকে থেকে UFO দেখা শুরু হয়েছিল, একজন বিখ্যাত মার্কিন ব্যবসায়ী ক্যননেথ আরনোড এর মধ্যে ২৪শে জুন ১৯৪৭ থেকে, যখন তার ব্যক্তিগত প্লেন ওয়াশিংটন এর রাইনার পর্বতমালা কাছে দিয়ে উড়ছিল। সে বলেছিলেন, নয়টা অতি উজ্জ্বল বস্তু রাইনারের দিকে মুখ করে উল্ট পাশে উড়ছিল। যদিও অনুরুপ বস্তু ১৯৪৭ সালে আমেরিকাতে আরো দেখা গিয়েছিল।এমন উড়ন্ত বস্তুু বর্তমানে দেখাগেছে বলে জানা গেছে।


title: মন

text: মানুষের স্বাভাবিক বৈশিষ্ট্য হচ্ছে, জৈবিক চাহিদাগুলো পূরণ করেই মানবিক বৈশিষ্ট্যের দিকে অগ্রসর হওয়া। সাংস্কৃৃতিক চর্চা, বৈজ্ঞানিক চর্চা, দার্শনিক চর্চা, সাহিত্য চর্চা, গল্প করা, আয়েশ করা প্রভৃতি মানবিক পদক্ষেপজনিত আচরণ। এ সব কার্যক্রমের মাধ্যমে প্রেমপ্রীতি, স্নেহ, ভালোবাসা, মমতা ও প্রশান্তি, প্রভৃতি ধনাত্মক বিষয়গুলো বিকশিত হয় এবং ক্রোধ, হিংসা প্রভৃতি ঋণাত্মক বিষয়গুলো দূরীভূত হয়। তবে জৈবিক চাহিদা পূরণ না হলে মানুষ মানবিক চাহিদা পূরণ করার জন্য অগ্রসর হতে চায় না। যেমন, যেখানে ক্ষুধা, দারিদ্র্য ব্যাপকভাবে রয়েছে সেখানে সঙ্গীত চর্চা, বিজ্ঞান চর্চা প্রভৃতি সুষ্ঠুভাবে চলতে পারে না।


title: এফিড

text: কয়েক ধরণের ছত্রাক প্রজাতি, যেমন "লেকানিচিলিয়ুম লেকানি" বা "বিউভেরিয়া বাসসিয়ানা" বা "পিচিলোমিচেস ফুমোসোরোসেউস", জৈবিক কীটনাশক হিসেবে ব্যবহার করার মাধ্যমে নানান ধরণের এফিডপোকার সমণ্বিত বালাই ব্যবস্থাপনা করা সম্ভব।


title: জৈব খাদ্য

text: সবজি চাষে বেশির ভাগ ক্ষেত্রেই রাসায়নিক সার ও কীটনাশক ব্যবহৃত হয়। কৃষিজমিতে ব্যবহৃত কীটনাশক ও রাসায়নিক সার আমাদের খাবারের ভেতরে ঢুকে যায়। গবাদি পশু-পাখির উৎপাদন বাড়াতে হরমোন দেয়া হয়। শুধু সবজি নয়, ফল, ডিম, মাছ, মাংস—সবকিছুতেই এগুলোর জীবনকাল বাড়াবার জন্য ফরমালিন কিংবা কীটনাশক মেশানো হয় যা শরীরের জন্য অত্যন্ত ক্ষতিকর । এই কৃত্রিম পদার্থগুলো খাবার ধোয়ার পর, এমনকি রান্না করার পরও সম্পূর্ণ দূর হয় না। যা আমাদের দেহের নানা রোগের কারণ হয়ে দাঁড়ায়। এই রাসায়নিক জিনিসগুলো আমাদের শরীরে ধীরগতিতে বিষের মতো কাজ করে। কৃত্রিম সার, রাসায়নিক দ্রব্য, ফরমালিন ইত্যাদির যথেচ্ছ ব্যবহারে ক্যানসার, ডায়াবেটিস, লিভারের সমস্যা ইত্যাদির প্রকোপ মারাত্মক হারে বাড়িয়ে দেয় । বিশেষ করে শিশু এবং গর্ভবতী মায়েদের ওপর এর প্রভাব আরও মারাত্মক। এই ক্ষতিকর দিক থেকে থেকে মুক্ত থাকার অন্যতম সমাধান হতে পারে অরগানিক সবজি। অরগানিক শাকসবজি বা শস্য উৎপাদনে কোনো ধরনের রাসায়নিক সার বা কীটনাশক ব্যবহার করা হয় না। তাই এটি আমাদের শরীরের জন্য নিরাপদ বলে মনে করেন বিশেষজ্ঞরা।।


title: কীটনাশক

text: কীটনাশক এক ধরনের বিষাক্ত পদার্থ যা কীটপতঙ্গকে মেরে ফেলতে সহায়তা করে। রাসায়নিক পদার্থের সাহায্যে প্রস্তুতকৃত কীটনাশক মূলতঃ পোকা-মাকড় নির্মূলের ক্ষেত্রে ব্যবহার করা হয়। এর প্রয়োগে পোকামাকড়ের ডিম, লার্ভাও বিনাশ ঘটে থাকে। কৃষিক্ষেত্রসহ চিকিৎসা, শিল্প-প্রতিষ্ঠান ও গৃহস্থালী কর্মকাণ্ডে প্রয়োগ করা হয়। বিংশ শতাব্দীতে কৃষির উৎপাদন বৃদ্ধিতে প্রধান নিয়ামক হিসেবে কীটনাশকের ব্যবহারকে উপজীব্য করে বিস্তৃতি ঘটেছে বলে মনে করা হয়। শাকসবজির সাথে কীটনাশক মিশ্রিত খাবার খেয়ে অনেক সময় তা মানুষের জন্য ক্ষতির কারণ হয়ে দাঁড়ায়। পাশাপাশি ব্যবহৃত প্রায় সকল ধরনের কীটনাশকই পরবর্তীতে জীববৈচিত্র্যে ব্যাপক প্রভাব ফেলেছে বলে ধারনা করা হয়। অনেক ধরনের কীটনাশক মানুষের জন্যেও ক্ষতিকর। কিছু কিছু কীটনাশক খাদ্য শৃঙ্খলেও প্রভাববিস্তার করেছে।


title: সামুদ্রিক প্রত্নতত্ত্ব

text: সমুদ্র শয্যা অনেকসময় নিমজ্জিত ঐতিহাসিক নিদর্শনের জন্য অত্যন্ত প্রতিকূল পরিবেশ তৈরী করে এরকম অনেক উদাহরণ আছে। সবচেয়ে উল্লেখযোগ্য হচ্ছে "আরএমএস টাইটানিক", গভীর জলে তুলনামূলকভাবে কম ডুবন্তকাল, তাই ক্যালসিয়াম ক্ষয় হয়নি। শক্তিশালী এবং তুলনামূলকভাবে অক্ষত অবস্থায় পাওয়া গেছে, তবে ইতোমধ্যে এর ইস্পাত ও লৌহনির্মিত কাঠামোয় যথাযোগ্য অপরিবর্তনীয় অবনতি দেখা দিয়েছে। এরূপ অবনতি অবশ্যম্ভাবীরূপে চলতে থাকলে তথ্য চিরতরে হারিয়ে যাবে, বস্তুর চিহ্ন ধ্বংস হয়ে যাবে এবং ভাঙা কাঠামো শতাব্দীর পরে আটলান্টিক মহাসাগর মেঝেতে সম্পূর্ণ নিশ্চিহ্ন হয়ে যাবে। নিদর্শনসমূহের মধ্যে তুলনা করে দেখা গেছে সমস্ত লোহা ও ইস্পাত নির্মিত জাহাজ অত্যন্ত অক্সিজেনসমৃদ্ধ পরিবেশে ক্ষয় হতে থাকে এবং তাদের ইঞ্জিন এবং অন্যান্য যন্ত্রপাতি সাগরের মাটির উপরে থাকা পর্যন্ত এটা চলতে থাকে। যেখানে সময়ের পরে এটা টিকে থাকে সেখানে লৌহ বা ইস্পাত কাঠামো ভংগুর দশায় থাকে। ক্ষয়িত পণ্যে আর কোন ধাতু অবশিষ্ট থাকেনা। ১৯৭০ সালে "USS Monitor" এ পাওয়া যায়। সিটু সংরক্ষিত অঞ্চল থেকে উত্তোলনের প্রচেষ্টা চালানো হয়। কিন্তু কাঠামোটির ক্ষয় এত দ্রুত হচ্ছিলো যে শুধুমাত্র তার চুড়াটি নেওয়া যায়। বাকি সব ধ্বংস হয়ে যায়।


title: ফনী ভূষণ মজুমদার

text: ফনী ভূষণ মজুমদার ১৯৭০ সালে বাংলাদেশ আওয়ামী লীগ থেকে পুর্ব পাকিস্তান প্রাদেশিক পরিষদের সদস্য নির্বাচিত হন। ১৯৭১ সালে মুক্তিযুদ্ধের সময় দক্ষিণ-পশ্চিম আঞ্চলিক কাউন্সিল, অঞ্চল-২ -এর(যশোর-ফরিদপুর) চেয়ারম্যানের দায়িত্ব পালন করেন। তিনি স্বাধীন বাংলাদেশের পক্ষে জনমত গঠনের জন্য ভারতের বিভিন্ন অঞ্চল সফর করেন। এ সময় তিনি ভারতের লোকসভায়ও ভাষণ দেন।


title: মুন্সী সিদ্দীক আহমদ

text: বিজ্ঞান ও প্রযুক্তি ক্ষেত্রে অসাধারণ অবদানের জন্য ১৯৯৭ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে। এছাড়াও, ধান গবেষণায় বিশেষ অবদানের জন্য তিনি জেবুন্নেসা - কাজী মাহাবুবুল্লাহ্ ট্রাস্ট স্বর্ণ পদক এবং বঙ্গবন্ধু কৃষি পদকও লাভ করেছিলেন। ১৯৬৯ সালে পাকিস্তান সরকার তাকে তমঘা-এ-পাকিস্তান পদক প্রদান করলেও ১৯৭১ সালে তিনি এই সম্মাননা প্রত্যাখান করেন স্বাধীকার আন্দোলনের প্রতি সংহতি জানিয়ে।


title: ফেরদৌস আহমেদ

text:
ফেরদৌস আহমেদ (জুন ৭, ১৯৭২) বিংশ শতাব্দীর শেষ দশকে আবির্ভূত একজন জনপ্রিয় বাংলাদেশী চলচ্চিত্র অভিনেতা। তাঁর অভিনীত প্রথম চলচ্চিত্র প্রয়াত নায়ক সালমান শাহ এর অসমাপ্ত কাজ "বুকের ভিতর আগুন", এটির পরিচালক ছিলেন ছটকু আহমেদ।
বাংলাদেশের চলচ্চিত্র শিল্পে তাঁর অনবদ্য অভিনয়ের স্বীকৃতিস্বরূপ বাংলাদেশ সরকার তাঁকে চারবার জাতীয় চলচ্চিত্র পুরস্কারের শ্রেষ্ঠ চলচ্চিত্র অভিনেতার পুরস্কারে ভূষিত করেছে। এগুলো হচ্ছে হঠাৎ বৃষ্টি (১৯৯৮), গঙ্গাযাত্রা (২০০৯), কুসুম কুসুম প্রেম (২০১১), ও এক কাপ চা (২০১৪)।
ফেরদৌস অভিনীত সফল চলচ্চিত্রের মধ্যে হঠাৎ বৃষ্টি (১৯৯৮), চুপি চুপি (২০০১), এই মন চায় যে (২০০১), সবার উপরে প্রেম (২০০২), প্রেমের জ্বালা (২০০২), বউ-শাশুড়ির যুদ্ধ (২০০৩), প্রাণের মানুষ (২০০৩), চন্দ্রকথা (২০০৩), ফুলের মত বউ (২০০৪), দুই নয়নের আলো (২০০৫), খায়রুন সুন্দরী (২০০৪), গোলাপী এখন বিলাতে (২০১০), গেরিলা (২০১১) অন্যতম। এছাড়াও ফেরদৌস আহমেদ চ্যানেল আই সেরা নাচিয়ে, নৃত্য অনুষ্ঠানের প্রধান বিচারকের দায়িত্ব পালন করেন।


title: ৪০তম জাতীয় চলচ্চিত্র পুরস্কার (বাংলাদেশ)

text: তথ্য মন্ত্রণালয় থেকে একটি প্রজ্ঞাপন জারির মাধ্যমে ২০১৭ সালের ১৮ মে 'জাতীয় চলচ্চিত্র পুরস্কার ২০১৫' ঘোষণা করা হয়। এই বছর ২৫টি বিভাগে জাতীয় চলচ্চিত্র পুরস্কার প্রদান করা হয়। এই বছর সর্বোচ্চ ৮টি পুরস্কার পায় রিয়াজুল রিজু পরিচালিত ‘বাপজানের বায়স্কোপ’। আজীবন সম্মাননা গ্রহণ করেন সঙ্গীতজ্ঞ ফেরদৌসী রহমান এবং অভিনেত্রী শাবানা। প্রথমবারের মত এই পুরস্কার গ্রহণ করেন তমা মির্জা, ইরেশ যাকের, সানী জুবায়ের ও প্রিয়াংকা গোপ। তমা "নদীজন" চলচ্চিত্রের জন্য শ্রেষ্ঠ পার্শ্বচরিত্রে অভিনেত্রী বিভাগে, ইরেশ "ছুঁয়ে দিলে মন" চলচ্চিত্রের জন্য শ্রেষ্ঠ খলচরিত্রে অভিনেতা বিভাগে, সানী "অনিল বাগচীর একদিন" চলচ্চিত্রের জন্য শ্রেষ্ঠ সঙ্গীত পরিচালক বিভাগে এবং প্রিয়াংকা "অনিল বাগচীর একদিন" চলচ্চিত্রে "আমার সুখ সে তো" গানের জন্য শ্রেষ্ঠ নারী কণ্ঠশিল্পী বিভাগে এই পুরস্কার লাভ করেন।


title: ফেরদৌসী রহমান

text: ফেরদৌসী রহমান নজরুল ইন্সটিটিউটের ট্রাস্টি বোর্ডের সদস্য ছিলেন। আমাদের সঙ্গীত ভুবনে অবদান রাখার জন্য তিনি জাতীয় পর্যায়ে নানাভাবে সন্মানিত হয়েছেন। তাঁর অর্জিত উল্লেখযোগ্য পুরস্কারের মধ্যে আছে লাহোর চলচ্চিত্র সাংবাদিক পুরস্কার (১৯৬৩ সাল), প্রেসিডেন্ট প্রাইড অব পারফরম্যান্স পুরস্কার (১৯৬৫ সাল), টেলিভিশন পুরস্কার (১৯৭৫), জাতীয় পুরস্কার শ্রেষ্ঠ সংগীত পরিচালক (১৯৭৭), বাংলাদেশ চলচ্চিত্র সাংবাদিক সমিতি পুরস্কার (১৯৭৬), একুশে পদক (১৯৭৭ সাল)। এছাড়াও তিনি নাসিরউদ্দিন গোল্ড মেডেল পুরস্কার, মাহবুবুল্লাহ গোল্ড মেডেল, প্রেসিডেন্ট জিয়াউর রহমান পুরস্কার লাভ করেন।


title: ফেরদৌসী মজুমদার

text: ১৯৭২ সালে ‘থিয়েটার’ গঠন করা হয়, যেখানে ছিল আবদুল্লাহ আল মামুন, রামেন্দু মজুমদার প্রমুখ। ফেরদৌসী মজুমদার সেই দলে যোগ দেন। তিনি মোট ২টি সিনেমায় অভিনয় করেন 'মায়ের অধিকার’ এবং ‘দমকা’।বাংলাদেশ টেলিভিশনের তিনি প্রায় তিনশ’র মতো নাটক করেন।তাঁর অভিনয় জীবন প্রায় তিন দশকের মতো দীর্ঘ। আবদুল্লাহ আল মামুন ফেরদৌসী মজুমদারকে নিয়ে একটি ৮৬ মিনিটের একটি তথ্যচিত্র নির্মাণ করেছেন যার নাম ‘জীবন ও অভিনয়’ । তিনি ঢাকার উইল্‌স্ লিট্‌ল্ ফ্লাওয়ার স্কুলের শিক্ষয়িত্রী ছিলেন। খ্যাতিমান অভিনেতা রামেন্দু মজুমদার তার স্বামী।শহিদ আলতাফ মাহমুদ স্মৃতি পদক


title: ফেরদৌসী মজুমদার

text:
ফেরদৌসী মজুমদার প্রতাপশালী বাংলাদেশী অভিনেত্রী। স্বাধীনতা উত্তরকালে টিভি ও মঞ্চে সমান সফলতার সাথে অভিনয় করে আসছেন। ধারাবাহিক নাটক সংশপ্তকে 'হুরমতি চরিত্রে অভিনয় করে তিনি বিপুল প্রশংসা লাভ করেন।
ফেরদৌসী মজুমদারের জন্ম বরিশালে হলেও তিনি বেড়ে উঠেছেন ঢাকাতে।তাঁর বাবা খান বাহাদুর আব্দুল হালিম চৌধুরী ছিলেন ডিস্ট্রিক ম্যাজিস্ট্রেট। তাঁর ভাইবোন ছিল মোট ১৪ জন যাদের মধ্যে ৮ জন ভাই এবং ৬ জন বোন।সবচেয়ে বড় ভাই কবীর চৌধুরী এবং মেজ ভাই শহীদ মুনীর চৌধুরী।‘দারুল আফিয়া’ নামের বাড়িতে তাঁর শৈশব কেটেছে।তাঁদের পৈতিক নিবাস ছিল নোয়াখালীতে। ফেরদৌসী মজুমদারের পরিবার ছিল খুব রক্ষণশীল।বাড়িতে সাংস্কৃতিক চর্চা ছিল নিষিদ্ধ।তাঁর লেখাপড়া শুরু হয় নারী শিক্ষা মন্দির স্কুল থেকে।এই স্কুলে ক্লাস সেভেন পর্যন্ত পড়ার পর তিনি ভর্তি হন মুসলিম গার্লস স্কুলে যেখান থেকে তিনি ম্যাট্রিক পাশ করেন। তারপর ইডেন কলেজে ভর্তি হন।তিনি ছোটবেলায় খেলাধুলা করতে পছন্দ করতেন এবং একবার ৯৬৬ বার স্কিপিং করে ক্রিস্টালের বাটি পেয়েছিলেন যদিও ফিট হয়ে গিয়েছিলেন তখন। তিনি ছোটবেলা থেকেই মানুষকে ভেঙ্গাতে পারতেন। তিনি বিশ্ববিদ্যালয়ে পড়ার সময় বাড়িতে ফিরতে সন্ধ্যা হওয়াতে তাঁর বাবা তাঁকে চটি দিয়ে পিটিয়েছিলেন।


title: ফেরদৌসী প্রিয়ভাষিণী

text: শিল্পকলায় অসাধারণ অবদানের জন্য ২০১০ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে। এছাড়াও তিনি


title: বারীণ মজুমদার

text: পন্ডিত বারীণ মজুমদার (২৫ ফেব্রুয়ারি ১৯২১ - ৩ অক্টোবর ২০০১) ছিলেন একজন বাংলাদেশী সঙ্গীত-অধ্যক্ষ, রাগসঙ্গীত বিশারদ ও উচ্চাঙ্গ সঙ্গীতশিল্পী। তিনি আগ্রা ও রঙ্গিলা ঘরানার যোগ্য উত্তরসাধক। সঙ্গীতে অবদানের জন্য বাংলাদেশ সরকার তাঁকে ১৯৮৩ সালে একুশে পদক এবং ২০০২ সালে মরণোত্তর স্বাধীনতা পুরস্কারে ভূষিত করে।


title: বারীণ মজুমদার

text: বারীণ মজুমদার ২০০১ সালের ৩ অক্টোবর বাংলাদেশের ঢাকার হলিফ্যামিলি হাসপাতালে মৃত্যুবরণ করেন।এদেশের সঙ্গীতে অসাধারণ অবদানের জন্য ২০০২ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।


title: এইচএমএস বিগ্‌লের দ্বিতীয় সমুদ্রযাত্রা

text: কেপ ভের্দ ছেড়ে ব্রাজিলের পথে যাত্রা করে বিগ্‌ল, ১৬ ফেব্রুয়ারি সেন্ট পল্‌স নামক শিলাদ্বীপে পৌঁছে। দ্বীপের মূল আকর্ষণ ছিল অসংখ্য পাখি ও মাছ। নিরীহ বোকা পাখিরা শ'য়ে শ'য়ে খালাসিদের হাতে ধরা পড়লো আর সামুদ্রিক মাছ দিয়ে ভুরি-ভোজন চলল বেশ কটি দিন। এখানকার পাথর পরীক্ষা করে ডারউইন এক বিশেষ ধরনের জীববস্তু পান যার ওপরটা পাখির বিষ্ঠা এবং নিচে ডালওয়ালা চুনে কাঠামো। দেখে মনে হয়, চুন ভরা এক জাতের শৈবাল। তিনি ভাবলেন, হয়তো কোন জাতের শিলাগঠনে সামুদ্রিক জীবের খোল, হাড় ও আগাছার ভূমিকা থাকে। দ্বীপে থাকত দুই জাতের সামুদ্রিক পাখি- ববি ও নডি। এদের জীবনাচার দেখেই অস্তিত্বের সংগ্রামের বিষয়টি বোঝা যায়। তাদের প্রতিটি বাসার পাশে একটি করে উড়ুক্কু মাছ, মা পাখিরা বাসা ছেড়ে গেলেই পাশ থেকে কাঁকড়া এসে মাছ খেয়ে ফেলে। এখান থেকে ডারউইন সংগ্রহ করলেন: ববির ওপর পরজীবী এক জাতের মাছি, তদনুরূপ একটি এটেল, পাখির পালকভুক মথ, বিটল তথা বর্মপোকা, কাঠখোর উকুন এবং দুই জাতের মাকড়সা। সে দ্বীপে কোন উদ্ভিদ ছিলনা, ডারউইন বলেন, "সামুদ্রিক দ্বীপের প্রথম বাসিন্দা হওয়ার দাবি তো কেবল পালকখোর বিষ্ঠাভুক কীটপতঙ্গ ও মাকড়সারই।" দ্বীপ ছেড়ে ব্রাজিলের পথে যাত্রা করলো বিগ্‌ল। ৪ ফিট লম্বা টানাজাল বানিয়ে মাছ ধরা শুরু করলেন ডারউইন, অফিসারদের কাছে প্রাজ্ঞ দার্শনিক আর খালাসিদের কাছে পোকাশিকারি খেতাব পেলেন, সাথে পেলেন সবার সহযোগিতা ও ভালোবাসা। জাহাজের খাবার ছিল এরকম: সকাল আটটায় প্রাতঃরাশ, দুপুড়ের খাবার একটায় (ভাত, সবজি, মটরশুঁটি ও রুটি), বিকেল পাঁচটায় সান্ধ্যভোজ (মাংস, স্কার্ভিরোধী ভিটামিন সি যুক্ত আচার, আপেল এবং লেবুর রস)। ক্যাপ্টেন ফিট্‌সরয় অল্প বয়সেই বিশেষ খ্যাতি করেছিলেন। নাবিক হিসেবে তিনি ছিলেন সুদক্ষ, অত্যন্ত জেদি এবং মেজাজি। সকাল বেলা তার মেজাজ চড়ে থাকে, তারপর কয়েক ঘণ্টা চুপচাপ মুখ গোমড়া করে থাকেন; যেন কোন বংশগত রোগ।


title: মেনি ব্যান্ডেড ক্রেট

text: মেনি ব্যান্ডেড ক্রেট (বৈজ্ঞানিক নাম: "Bungarus multicinctus(Blyth)") এলাপিড পরিবারভুক্ত এক প্রজাতির বিষধর সাপ। এরা তাইওয়ানীজ ক্রেট বা চাইনিজ ক্রেট নামেও পরিচিত। মধ্য ও দক্ষিণ চীন এবং দক্ষিণ এশিয়ার অধিকাংশ জায়গা জুড়ে ছড়িয়ে থাকে এই সর্প প্রজাতি। এডওয়ার্ড ব্লাইথ ১৮৬১ সালে প্রথম এই প্রজাতির সাপের বিবরন দেন। এই প্রজাতির সাপেরা তাদের ভৌগোলিক পরিসরে মূলতঃ জলাজমিতে অবস্থান করে, যদিও অন্যান্য বাসভূমিতেও এদের দেখা মেলে।


title: কালো মাম্বা

text: কালো মাম্বা ("Dendroaspis polylepis"), এলাপিড পরিবারভুক্ত এক প্রজাতির বিষধর সাপ। এটি আফ্রিকার সবচেয়ে বিপজ্জনক ও ভয়ংকর সাপ। আফ্রিকার একটি বড় অঞ্চলজুড়ে এই সাপের বিস্তৃতি লক্ষ করা যায়। কালো মাম্বা দেখা যায় ইথিওপিয়া, কেনিয়া, বতসোয়ানা, উগান্ডা, জাম্বিয়া, জিম্বাবুয়ে, অ্যাঙ্গোলা, নামিবিয়া, মালাউই, মোজাম্বিক, সোয়াজিল্যান্ড, দক্ষিণ আফ্রিকা, এবং কঙ্গোতে। সাভানা অঞ্চল, কাষ্ঠল বণাঞ্চল, এবং শিলাময় অঞ্চলে এদের দেখা যায়। এরা নিজেরা হুমকির সম্মুখীন হলে আক্রমণাত্মক হয়ে ওঠে এবং মারণঘাতী দংশন করতে দ্বিধা করে না।


title: কেপ কোবরা

text: কেপ কোবরা (বৈজ্ঞানিক নাম: "Naja nivea") এলাপিড পরিবারভুক্ত এক প্রজাতির বিষধর সাপ। এরা ইয়েলো কোবরা নামেও পরিচিত। এদের দৈর্ঘ্য মাঝারি মাপের এবং অতিমাত্রায় বিষধর। এই প্রজাতিভুক্ত কোবরারা দক্ষিণ আফ্রিকার বিস্তীর্ণ এবং বৈচিত্রপূর্ণ অঞ্চল জুড়ে বসবাস করে, যথা- শুষ্ক সাভানা অঞ্চলে, ফিনবোস গুল্মের ঝোপযুক্ত অঞ্চলে, উষ্ণ এবং শুষ্ক বুশভেল্ড অঞ্চলে, মরু এবং প্রায় মরু অঞ্চলে। এই কোবরা প্রজাতি দিনের বেলায় বিচরণ করে এবং এদের খাদ্যাভ্যাস সাধারনধর্মী। ইহারা বিভিন্ন প্রজাতির সাপকে শিকার করে এবং নানাপ্রকার পচাগলা মাংস খায়। কেপ কোবরা সর্প প্রজাতির প্রধান শত্রু হল শিকারি পাখী, হানি ব্যাজারস এবং বিভিন্ন প্রকারের বেজী। দক্ষিণ আফ্রিকাতে কেপ কোবরাকে 'গিল স্ল্যাভ' অথবা 'হলুদ সাপ' এবং 'ব্রুইনক্যাপেল' অথবা 'বাদামী কোবরা' নামেও ডাকা হয়। আফ্রিকান ভাষাভাষী দক্ষিণ আফ্রিকার মানুষজন কেপ কোবরাকে 'কপার ক্যাপেল' অথবা 'কপার কোবরা' নামেও উল্লেখ করে প্রধানত এদের উজ্জ্বল হলুদ বর্ণের বিভিন্নতার জন্য। এই প্রজাতির কোনো উপপ্রজাতির সন্ধান এখনো পাওয়া যায় নি।


title: শঙ্খচূড়

text: শঙ্খচূড়, পদ্ম গোখরা, রাজ গোখরা () (বৈজ্ঞানিক নাম: "Ophiophagus hannah") হচ্ছে পৃথিবীর সর্ববৃহৎ বিষধর সাপ। যার দৈর্ঘ্য সর্বোচ্চ ৫.৬ মিটার (১৮.৫ ফুট) পর্যন্ত হতে পারে। এটি মূলত সম্পূর্ণ দক্ষিণ এশিয়ার বনাঞ্চল জুড়ে দেখা যায়। ইংরেজি নামে কোবরা শব্দটি থাকলেও এটি কোবরা বা গোখরা নয়। এটি সম্পূর্ণ আলাদা গণের একটি সাপ। এই সাপের আকার পর্যবেক্ষণ এবং ফণার পেছনের অংশ পর্যবেক্ষণের মাধ্যমে গোখরার সাথে এটির পার্থক্য খুব সহজেই নির্ণয় করা সম্ভব। গোখরার তুলনায় শঙ্খচূড় আকৃতিতে যথেষ্ট পরিমাণ বড়। এর ফণার পেছনে প্রচলিত গোখরা বা খড়মপায়া গোখরার মতো চশমা বা গোক্ষুর আকৃতি চিহ্ন থাকে না। শঙ্খচূড়ের গণের নাম হচ্ছে Ophiophagus, যার আক্ষরিক অর্থ "সাপ খাদক", এবং প্রাথমিকভাবে এটি অন্যান্য সাপ ভক্ষণ করেই তার খাদ্য চাহিদা মেটায়। যেসকল সাপ এটি ভক্ষণ করে তার মধ্যে আছে র‌্যাট সাপ, এবং ছোট আকৃতির অজগর। এছাড়াও অন্যান্য বিষধর সাপও এটি ভক্ষণ করে, যেমন: ক্রেইট, গোখরা, এবং নিজ প্রজাতিভুক্ত অন্যান্য ছোট সাপ। এই সাপের বিষ মূলত নিউরোটক্সিক, অর্থাৎ এটির বিষ আক্রান্ত প্রাণীর স্নায়ুতন্ত্রে আক্রমণ করে। শঙ্খচূড়ের একটি সাধারণ দংশন-ই যেকোনো মানুষকে মেরে ফেলার জন্য যথেষ্ট। এর কামড়ের ফলে সৃষ্ট মৃত্যু হার প্রায় ৭৫%। ভারতের উত্তর-পূর্ব ও পূর্বাংশে এবং বাংলাদেশের সুন্দরবনের গভীরে এই সাপ দেখতে পাওয়া যায়।


title: গাবুন ভাইপার

text: গাবুন ভাইপার (বৈজ্ঞানিক নাম: "Bitis gabonica") নামে সুপরিচিত এই সাপ বিষধর ভাইপার প্রজাতির অন্তর্ভুক্ত উপ-সাহারান আফ্রিকার রেইন ফরেষ্ট এবং সাভানা (নিস্পাদপ) অঞ্চলে এদের দেখা যায়। এই সাপটি শুধুমাত্র "বিটিস" (""), বর্গভুক্ত দীর্ঘতম সদস্যই নয়, এরা বিশবের সবচেয়ে ভারী ভাইপারিড প্রজাতির সাপ। এদের সবচেয়ে লম্বা বিষদন্ত (২ ইঞ্চি বা ৫ সেন্টিমিটার পর্যন্ত) দেখা যায় এবং এরা বিষধর সর্পকূলের মধ্যে সর্বোচ্চ পরিমাণে বিষ উৎপাদন করতে পারে। "বিটিস" বর্গস্থ দুটি প্রজাতিকে সম্প্রতি সনাক্ত করা গেছে যাদের একটি বর্তমানে আলোচ্য "Bitis gabonica"।


title: কাস্তেলাউ (সিরা)

text: এস্তাদিও প্লাসিদো আদেরাল্দো কাস্তেলো ব্রাজিলের একটি আন্তর্জাতিকমানের ফুটবল স্টেডিয়াম। এ স্টেডিয়ামটি কাস্তেলাউ () বা গিগান্তে ডা বোয়া ভিস্তা নামেও পরিচিত। ব্রাজিলের সিরার ফর্তালিজায় অবস্থিত ফুটবল স্টেডিয়ামটি ১১ নভেম্বর, ১৯৭৩ তারিখে উদ্বোধন ঘটে। এর সর্বোচ্চ দর্শক ধারণ সক্ষমতা ৬৭,০৩৭। সিরা রাজ্য সরকার এ স্টেডিয়ামের স্বত্ত্বাধিকারী। সিরা স্পোর্টিং ক্লাব ও ফর্তালিজা এস্পোর্তো ক্লাবের প্রধান অনুশীলনী মাঠ এটি। ১২ সেপ্টেম্বর, ১৯৬৬ থেকে ১৫ মার্চ, ১৯৭১ মেয়াদকালে সিরার গভর্নর "প্লাসিদো আদেরাল্দো কাস্তেলাউয়ের" সম্মানে এ স্টেডিয়ামের নামকরণ করা হয়। তিনি এ স্টেডিয়াম নির্মাণে অগ্রণী ভূমিকা পালন করেছিলেন।


title: পশ্চিমাঞ্চলীয় সবুজ মাম্বা

text: পশ্চিমাঞ্চলীয় সবুজ মাম্বা অত্যন্ত সতর্ক, ভীরু এবং অতিমাত্রায় ক্ষিপ্র ও দ্রুতগামী সাপ। এদের বসবাস প্রধানত পশ্চিম আফ্রিকার উপকূলবর্তী ক্রান্তিয় রেন ফরেস্টের ঘন ঝোপঝাড়ে এবং জঙ্গলে। সকল প্রকার মাম্বা বর্গীয় সাপের মত পশ্চিমাঞ্চলীয় সবুজ মাম্বা হল এলাপিড পরিবারভুক্ত অন্যতম ভয়ানক বিষধর সাপ। এদের বিষের গঠনগত বিশ্লেষণে অতিদ্রুত ক্রিয়াশীল প্রি-সাইন্যাপ্টিক এবং পোস্ট-সাইন্যাপ্টিক নিউরোটক্সিনস (ডেনড্রোটক্সিন), কার্ডও টক্সিনস, ক্যাকিক্লুডিন, এবং ফাস্কিক্লুডিন ইত্যাদি যৌগের উপস্থিতি দেখা যায়। অনেকে এই প্রজাতির সাপকে আক্রমণাত্মক মনে করেন না, যদিও কারো কারো মতে এরা ভীষণ ভীরু প্রকৃতির সাপ ও কোণঠাসা হয়ে পড়লে ক্ষিপ্ত ও আক্রমণাত্মক লক্ষণ দেখায়। এই অঞ্চলে প্রাপ্ত অন্যান্য কিছু সর্প প্রজাতির তুলনায় পশ্চিমাঞ্চলীয় সবুজ মাম্বার মানুষের সাথে সংঘাতের নিদর্শন কম। এই প্রজাতির ছোবলে আক্রান্তের হার খুবই কম কিন্তু এদের কামড়ে মৃত্যুর হার বেশি কারণ এদের কামড় অনেক ক্ষেত্রেই প্রাণঘাতী। দংশিত ব্যক্তির শরীরে অতি দ্রুত, একের পর এক প্রাণঘাতী লক্ষণ প্রকাশ পাওয়া মাম্বা জাতীয় সর্প দংশনের বিশেষত্ব। তীব্র বিষক্রিয়া এতটাই প্রাণঘাতী যে ৩০ মিনিটের কম সময়ে দংশিত ব্যক্তির মৃত্যুর ঘটনা নিবন্ধ হয়েছে।


title: মোহরকুঞ্জ

text: মোহরকুঞ্জ (আগেকার নাম: সিটিজেন্স পার্ক) হল কলকাতার একটি সরকারি শহরাঞ্চলীয় উদ্যান। ক্যাথিড্রাল রোডে ভিক্টোরিয়া মেমোরিয়াল হলের পাশে নন্দনের উল্টোদিকে এই উদ্যানটি অবস্থিত। ২০০৫ সালে কলকাতা পৌরসংস্থা এই উদ্যানটি তৈরি করে এবং সিটিজেন্স পার্ক নামে উদ্বোধন করে। ২০০৭ সালে পৌরসংস্থার তরফ থেকে প্রথিতযশা রবীন্দ্রসংগীত-শিল্পী কণিকা বন্দ্যোপাধ্যায়ের নামানুসারে এই উদ্যানের নামকরণ করা হয় "মোহরকুঞ্জ" (কণিকা বন্দ্যোপাধ্যায়ের ডাকনাম ছিল মোহর)। উদ্যানটি তৈরি করতে মোট ৬৪ লক্ষ টাকা খরচ হয়েছিল। উদ্যানে একটি সাঙ্গীতিক ঝরনা ও ফুলের বাগান আছে। এছাড়া সাংস্কৃতিক অনুষ্ঠানের জন্য এখানে একটি মুক্ত মঞ্চও আছে।


title: বেলু ওরিজোঁতি

text: শহরের কেন্দ্রে রয়েছে বৃক্ষশোভিত স্বাধীনতা চত্ত্বর (Praça da Liberdade "প্রাসা দি লিবের্দাদি"), যার চারপাশ ঘিরে রেখেছে বেশ কিছু সরকারী ভবন। এর কাছেই ব্রাজিলীয় চিত্রশিল্পী ইনিমা দি পাউলা'র চিত্রকর্ম সমৃদ্ধ একটি শিল্পকলা জাদুঘর আছে। ১৯২৯ সালে বিশালাকার কেন্দ্রীয় বিপণী বিতানটি নির্মাণ করা হয়। এখানে বহু বার, রেস্তোরাঁ ছাড়াও স্থানীয় কাচাসা মদ্যপানীয়, হস্তশিল্পজাত দ্রব্য ও স্থানীয় কৃষিপণ্য বিক্রয়কারী অনেক দোকান আছে। স্টেশন চত্ত্বরে নব্যধ্রুপদী চারু ও দারুকলা জাদুঘরটি অবস্থিত; জাদুঘরটি আদিতে একটি রেলস্টেশন ছিল। মাঁগাবেইরাস উদ্যান থেকে গোটা শহরের একটি বিস্তৃত অবাধ দৃশ্যপট দেখতে পাওয়া যায়। শহরের দক্ষিণ-পশ্চিমে ইনিওতিঁ নামক একটি বিশাল জাদুঘর ও উদ্যান এলাকা অবস্থিত যেখানে উন্মুক্ত মাঠে সমসাময়িক শিল্পকলার প্রদর্শনীর আয়োজন করা হয়।


title: শিকাগো

text:
শিকাগো মার্কিন যুক্তরাষ্ট্রের প্রধান শহর গুলোর মধ্যে অন্যতম। এটি ইলিনয় অঙ্গরাজ্যের উত্তরাংশে কুক কাউন্টিতে অবস্থিত। একে "বাতাসের শহর" বা windy city বলা হয়ে থাকে।
শিকাগো মার্কিন যুক্তরাষ্ট্রের তৃতীয় জনবহুল নগরী। ২০১৭ সালের আদমশুমারি অনুযায়ী, এর জনসংখ্যা ২,৭১৬,৪৫০ জন। এটি ইলিনয় অঙ্গরাষ্ট্রের এবং যুক্তরাষ্ট্রের মধ্যপশ্চিম অঞ্চলের সর্বাধিক জনবহুল নগরী।


title: জোন অ্যালেন

text: অ্যালেন ১৯৫৬ সালের ২০শে আগস্ট ইলিনয় অঙ্গরাজ্যের রোশেল শহরে জন্মগ্রহণ করেন। তার মাতা ডরোথিয়া ম্যারি (প্রদত্ত নাম: উইর্থ) ছিলেন একজন গৃহপরিচারিকা এবং পিতা জেমস জেফারসন অ্যালেন ছিলেন গ্যাস স্টেশনের মালিক। চার ভাইবোনের মধ্যে তিনি সর্বকনিষ্ঠ; তার বড় ভাই ডেভিড এবং দুই বড় বোন ম্যারি ও লিন। জন মালকভিচের উপদেশে তিনি ১৯৭৭ সালে স্টেপেনউল্‌ফ থিয়েটার কোম্পানিতে যোগ দেন।


title: হেরাক্লিওন

text: হেরাক্লিওন বা ইরাক্লিও (গ্রিক- "Ηράκλειο"; উচ্চারণ /iˈracʎo/) হল ক্রিট দ্বীপের সবচেয়ে বড় শহর ও প্রশাসনিক কেন্দ্র। গ্রিসেরও এটি অন্যতম প্রধান শহর। ২০১১ সালের জনগণনা অনুযায়ী এই শহরের লোকসংখ্যা ছিল ১,৭৩,৯৯৩ জন; বৃহত্তর হেরাক্লিওনে ঐ সময় জনসংখ্যা ছিল ২,২৫,৫৭৪ জন। জনসংখ্যার বিচারে এই শহর গ্রিসের চতুর্থ বৃহত্তম শহর। এই শহরের পৌর এলাকার আয়তন ২৪৪.৬ বর্গ কিলোমিটার। ছড়িয়ে থাকা শহরাঞ্চলের আয়তনের বিচারে এই শহর গ্রিসের তৃতীয় বৃহত্তম শহর। হেরাক্লিওন প্রশাসনিক বিভাগেরও প্রধান প্রশাসনিক কেন্দ্র এই শহরেই অবস্থিত। অদূরেই অবস্থিত ব্রোঞ্জ যুগের প্রাসাদ ক্‌নোসোস এই শহরের এক অন্যতম আকর্ষণ। একে অনেকসময় গ্রিক পৌরাণিক চরিত্র মিনোসের প্রাসাদ বলেও অভিহিত করা হয়ে থাকে। ক্রিট বিশ্ববিদ্যালয়ের দু'টি ক্যাম্পাসের মধ্যে একটি এই শহরেই অবস্থিত।


title: শ্যাম্পেইন কাউন্টি, ইলিনয়

text: শ্যাম্পেইন কাউন্টি মার্কিন যুক্তরাষ্ট্রের ইলিনয় অঙ্গরাজ্যের একটি প্রশাসনিক অঞ্চল। এটি ইলিনয়ের পূর্বাঞ্চলে অবস্থিত। শ্যাম্পেইন ও আর্বানা এখানকার প্রধান দুটি শহর। এই শহর দুটি জুড়ে ইউনিভার্সিটি অফ ইলিনয় এট আর্বানা-শ্যাম্পেইন অবস্থিত।


title: নিউ ইয়র্ক (শহর)

text: বিগত দুইশত বছর ধরে নিউ ইয়র্ক মার্কিন যুক্তরাষ্ট্রের সবচেয়ে বড় ও সবচেয়ে সম্পদশালী শহর। শহরটি একসময় নিউ ইয়র্ক অঙ্গরাজ্যের রাজধানী এমনকি সমগ্র মার্কিন যুক্তরাষ্ট্রেরও রাজধানী ছিল। বর্তমানে নিউ ইয়র্ক শহর বিশ্বের শীর্ষস্থানীয় বাণিজ্যিক, অর্থনৈতিক, সাংস্কৃতিক ও শিক্ষা কেন্দ্রগুলির একটি। বিশ্বব্যাপী নিউ ইয়র্ক শহরের রাজনীতি, গণমাধ্যম, বিনোদন ও পোশাকশৈলীরর প্রভাব বিশেষ উল্লেখযোগ্য। জাতিসংঘের সদর দপ্তর এখানে অবস্থিত যার কারণে একে আন্তর্জাতিক কূটনীতির তীর্থস্থান বলা যায়। ডেমোক্র্যাটিক পার্টি নামক রাজনৈতিক দলের সাথে সম্পৃক্ত বিল ডি ব্লাজিও নিউ ইয়র্ক শহরের বর্তমান নগরপিতা বা মেয়র।


title: উত্তর আমেরিকা

text: যুক্তরাষ্ট্র, কানাডা, এবং মেক্সিকোর জনসংখ্যা ঘনত্ব উত্তর আমেরিকার সবচেয়ে বেশী এবং বড় বড় শহর গুলো এই দেশগুলোতেই অবস্থিত। ক্যারিবিয়ান দেশ গুলোতেও বেশকিছু বড় শহর অবস্থিত। উত্তর আমেরিকার সর্ববৃহৎ শহর যথাসম্ভব মেক্সিকো সিটি এবং নিউ ইয়র্ক্। এই দু’টি শহরই হলো উত্তর আমেরিকার ৮ মিলিয়নের বেশি জনসংখ্যা বসবাসকারী শহর, যদিও আমেরিকা অঞ্চলে এরকম আরো শহর রয়েছে। আয়তনের হিসেবে সবচেয়ে বড় শহর গুলো হলো লস অ্যাঞ্জেলস্, টরেন্টো, শিকাগো, হাভানা, সান্ট ডোমিংগ এবং মন্ট্রিল। যুক্তরাষ্ট্রের সানবেল্ট অঞ্চলসমূহের শহর গুলো (যেমন দক্ষিণ ক্যালিফোর্নিয়া, হুস্টন, ফনিক্স, মিয়ামী, আটলান্টা এবং লাস ভেগাস) দ্রুত বর্ধনশীল শহর হিসেবে পরিচিত। ফলশ্রুতিতে শহর গুলোতে তাপমাত্রা বৃদ্ধি, ১৯৪৫ দশকের বৃদ্ধ মানুষের সংখ্যা বৃদ্ধিসহ অভিবাসীর সংখ্যা বেড়ে যাচ্ছে। একইভাবে যুক্তরাষ্ট্র-মেক্সিকো সীমান্তবর্তী মেক্সিকোর শহরগুলিও দ্রুত বর্ধনশীল হিসেবে বিবেচিত হচ্ছে। এসবের মধ্যে টিযুয়ানা শহর (সান ডিয়াগো সীমান্তবর্তী) এ শহরে পুরো ল্যাটিন আমেরিকার অভিবাসী পাশাপাশি ইউরোপ এবং এশিয়ার অভিবাসীরা অবস্থান গেড়েছে। ফলাফল হিসেবে এসব শহর গুলিতে পানিস্বল্পতা দেখা দিচ্ছে।


title: ইলিনয় রুট ১০৩

text: ইলিনয় রুট ১০৩ যুক্তরাস্ট্রের ইলিনয়ে অবস্থিত একটি রাজ্য সড়ক। রাস্তাটি ৯.১৮ মাইল(১৪.৭৭ কি.মি) লম্বা, মধ্য-পশ্চিম ইলিনয়ে অবস্থিত। পুরো রাস্তাটি স্কাইলার কাউন্টির অন্তর্গত। রুট ১০৩, রিপলের পাশে ইউএস রুট ২৪ থেকে আরম্ভ হয়ে বিয়ার্ডটাউনের ইলিনয় নদীর পাশে অবস্থিত ইউএস রুট ৬৭ এবং ইলিনয় রুট ১০০ এর সাথে মিলিত হয়ে সমাপ্ত হয়। রিপলে এবং রিয়ার্ডস টাউনের পাশাপাশি, রাস্তাটি সুগার গ্রোভ এলাকাকেও সংযুক্ত করে। রাস্তাটি জাতীয় মহাসড়ক ব্যবস্থা এবং লিংকন হেরিটেজ ট্রেইলের অংশ। রুট ১০৩ এর রক্ষনাবেক্ষনের দায়িত্বে রয়েছে ইলিনয় ডিপার্টমেন্ট অব ট্রান্সপার্টেশান। ১৯২৪ সালে রাস্তাটি রিপলে এবং ইউএস ৬৭/আইএল ১০০ এর সংযোগ-সড়ক হিসেবে তৈরী করা হয়, পরে ১৯৩২ সালে ই্উএস ২৪ এ স্থানান্তরিত করা হয়।


title: টেক্সাস

text: যুক্তরাষ্ট্রের সবচেয়ে জনবহুল ১০ টি শহরের মাঝে ৩ টিরই অবস্থান টেক্সাসে. এ তিনটি শহর যথাক্রমে হিউস্টন,ডালাস এবং স্যান অ্যান্টোনিও। যুক্তরাষ্ট্রের বড় পঁচিশটি শহরের মাঝেও এছাড়াও রয়েছে টেক্সাসের অস্টিন , ফোর্ট ওয়ার্থ এবং এল প্যাসো শহর। অন্তত ১০ লাখ বা তদূর্ধ্ব জনসংখ্যার চারটি মেট্রোপ্লেক্স হল ডালাস-ফোর্ট ওয়ার্থ-আর্লিংটন , হিউস্টন-সুগারল্যান্ড-বে টাউন, স্যান অ্যান্টোনিও-নিউ ব্রন্সফেল, অস্টিন-রাউন্ড রক-স্যান মার্কোস । এর মাঝে ডালাস-ফোর্ট ওয়ার্থ-আর্লিংটন মেট্রোপ্লেক্সের বাসিন্দা প্রায় ৬৩ লাখ মানুষ। হিউস্টন মেট্রোপলিটন এলাকায় বাস করে ৫৭ লাখ জন। টেক্সাসের সবচেয়ে উল্লেখযোগ্য তিনটি আন্তঃ-রাজ্য হাইওয়ে যথাক্রমে আই-৩৫ চলে গেছে ডালাস-ফোর্ট ওয়ার্থ থেকে দক্ষিণে অস্টিন হয়ে স্যান অ্যান্টোনিও । আই-৪৫ সংযুক্ত করে ডালাস আর হিউস্টনকে । আর আই-১০ সংযুক্ত করেছে স্যান অ্যান্টোনিও এবং হিউস্টিনকে। এ তিনটি হাইওয়ের শীর্ষের তিনটি বড় শহর এবং মধ্যবর্তী ত্রিভুজাকৃতি এলাকাতেই মূলত টেক্সাসের সবচেয়ে জনবহুল অন্যান্য শহরের এবং কাউন্টির অবস্থান । রাজ্যের জনসংখ্যার তিন চতুর্থাংশ মূলত এই অঞ্চলটিতেই বাস করে। ডালাস এবং হিউস্টন বিশ্বের বেটা সিটিগুলির মাঝে ইতোমধ্যেই স্বীকৃত ।


title: নিউ ইয়র্ক (শহর)

text: নিউ ইয়র্ক ছাড়া যুক্তরাষ্ট্রের অন্যান্য শহরগুলো একটি নির্দিষ্ট কাউন্টির ক্ষুদ্র অঞ্চল জুড়ে অবস্থান করে। কিন্তু নিউ ইয়র্ক শহরটি নিজেই পাঁচটি পৃথক পৃথক কাউন্টি নিয়ে গঠিত। এই কাউন্টিগুলোকে বরো বলা হয়। শহরটি একসময় মূলত ম্যানহাটন বরো নিয়েই গঠিত ছিল যা হাডসন এবং ইস্ট রিভারের মাঝের একটি দ্বীপে জুড়ে অবস্থিত। ১৮৯৮ সালে আশেপাশের বেশ কয়েকটি সম্প্রদায় এই শহরের অন্তর্ভুক্ত হয় যেগুলো অন্য চারটি বরো গঠন করেছে। এগুলো হল: কুইন্‌স, ব্রুকলিন, ব্রঙ্ক্‌স এবং স্ট্যাটেন আইল্যান্ড। একমাত্র ব্রঙ্ক্‌স যুক্তরাষ্ট্রের মূল ভূমিতে অবস্থিত, বাকি চারটি বারো-ই জলবেষ্টিত। ম্যানহাটন এবং স্ট্যাটেন আইল্যান্ড পানি দ্বারা সম্পূর্ণ বেষ্টিত এবং কুইন্‌স ও ব্রুকলিন লং দ্বীপের অন্তর্ভুক্ত।শহরটি সেপ্টেম্বর ১১, ২০০১ এর সন্ত্রাসী হামলায় জাতীয় ও মারাত্মকভাবে ক্ষতিগ্রস্ত হয়। ওয়ার্ল্ড ট্রেড সেন্টারের জোড়া টাওয়ারে বিমান আঘাতের প্রেক্ষাপটে প্রায় তিন হাজার ব্যক্তি প্রাণ হারান। ওয়ার্ল্ড ট্রেড সেন্টার এলাকায় নতুন কমপ্লেক্সে ওয়ান ওয়ার্ল্ড ট্রেড সেন্টার, ন্যাশনাল সেপ্টেম্বর ১১ মেমোরিয়াল এন্ড মিউজিয়াম এবং তিনটি অন্যান্য দাপ্তরিক টাওয়ার নির্মাণের ব্যবস্থা করা হয়েছে। তন্মধ্যে প্রথম ভবন নির্মাণের কাজ শেষ হয়েছে এবং ২০১৪ সালে উদ্বোধন করা হবে বলে ধারনা করা হচ্ছে।


title: ব্রুকলিন

text: ব্রুকলিন (Brooklyn) মার্কিন যুক্তরাষ্ট্রের বৃহত্তম শহর নিউ ইয়র্ক সিটির পাঁচটি বারো তথা কাউন্টির একটি। এটি নিউ ইয়র্কের দ্বিতীয় বৃহত্তম এবং সবচেয়ে জনবহুল বরো। লং দ্বীপের দক্ষিণ-পশ্চিম প্রান্তে অবস্থিত। ম্যানহাটন থেকে আপার বে এবং ইস্ট রিভার পার হয়ে এখানে আসতে হয়। মোট আয়তন ১৮২.৯ বর্গ কিমি (৭০.৬ বর্গ মাইল) এবং ২০০০ সালের তথ্যমতে মোট জনসংখ্যা ২,৪৬৫,৩২৬। এর জনসংখ্যা যুক্তরাষ্ট্রের যেকোন একক শহর থেকে বেশি, অবশ্য সমগ্র নিউ ইয়র্ক শহর বা লস অ্যাঞ্জেল্‌স ও শিকাগো শহর ধরলে এটি চতুর্থ হয়ে যায়। ১৮৯৮ সালের আগে এটি যখন পৃথক মিউনিসিপ্যালিটি ছিল তখন এটি যুক্তরাষ্ট্রের তৃতীয় বৃহৎ শহর ছিল।


title: বর্ফী!

text: বর্ফী! চলচ্চিত্রের সুর ও সঙ্গীত পরিচালনা করেছেন প্রীতম চক্রবর্তী। গানের কথা লিখেছেন স্বনন্দ কিরকিরে, সাঈদ কাদরী, আশিষ পণ্ডিত, ও অমিতাভ ভট্টাচার্য। ছবিতে ছয়টি মূল গান রয়েছে। গানগুলো ব্রাজিলীয় বজা নোভা থেকে অনুপ্রাণিত। প্রিয়াঙ্কা চোপড়ার এই ছবিতে একটি গানে কণ্ঠ দেওয়ার কথা ছিল, কিন্তু ইউনিভার্সাল মিউজিকের সাথে চুক্তির কারণে তারা তাকে গান গাইতে নিষেধ করে। এই চলচ্চিত্রে "ফাটাফাটি" শিরোনামের একটি গানের সুর করা হয় এবং কণ্ঠ দেন প্রীতম ও রনবীর কাপুর। রনবীর প্রথম বারের মত চলচ্চিত্রের গানে কণ্ঠ দেন। কিন্তু গানটি ছবিতে ব্যবহার করা হয় নি। তবে পরে গানটি ইউটিউবে প্রকাশ করা হয়।


title: মহীনের ঘোড়াগুলি

text: ১৯৮৬-১৯৮৭ সালে গৌতম চট্টোপাধ্যায়ের সাথে অরুণেন্দু দাসের সাক্ষাৎ হয়। পরবর্তীতে মহীনের ঘোড়াগুলির চারটি সম্পাদিত স্টুডিও অ্যালবামের প্রত্যেকটিতেই অরুণেন্দুর "কে কে যাবিরে", "দিশে হারা যে মোর মন ", "গঙ্গা", "আমার প্রিয়া ক্যাফে" ইত্যাদি গান ব্যবহার করা হয়।


title: অমর সঙ্গী

text:
অমর সঙ্গী ১৯৮৭ সালের একটি ভারতীয় বাংলা চলচ্চিত্র। এই ছবিটি পরিচালনা করেছেন পরিচালক সুজিত গুহ। চলচ্চিত্রটিতে প্রধান ভূমিকা অভিনয় করছিলেন প্রসেনজিৎ চট্টোপাধ্যায় এবং বিজয়েতা পন্ডিত। বাপ্পী লাহিড়ী এই সিনেমার গানগুলো রচনা করেছেন। এটি ভারতীয় বাংলা চলচ্চিত্র ইতিহাসে বৃহত্তম ব্লকবাস্টার চলচ্চিত্রের অন্যতম। বিশেষ করে ছবিটি জনপ্রিয়তা পেয়েছিল সঙ্গীতের জন্য । কিশোর কুমার এর গাওয়া "চিরদিনি তুমি যে আমার" গানটি আজও বিখ্যাত হয়ে আছে। এই চলচ্চিত্রের পর প্রসেনজিতের ক্যারিয়ার রাতারাতি জনপ্রিয়তা পেয়ে যায় এবং বর্তমানে তাকে এই শিল্পে কিংবদন্তী অভিনেতা হিসেবে ধরা হয়।
চলচ্চিত্র টি ভারতীয় বাংলা চলচ্চিত্র ইতিহাসে বৃহত্তম ব্লকবাস্টার চলচ্চিত্রের অন্যতম।ছবি টি তৈরি করতে ব‍্যায় হয় ৮ লাখ টাকা আর ছবিটি বক্স অফিসে আয় করে ৮৬লাখ টাকা রাতারাতি বাংলা ছবির হাল পাল্টে যায় ছবিটি টানা ৭৫ সপ্তাহ চলে একটা রেকর্ড তৈরি করছে যেটা এখন পর্যন্ত কোনো বাংলা ছবি ভাঙতে পারেনি,এবং সেই ছবির সুবাদেই প্রসেনজিৎ এর প্রথম ম‍্যাইনে প‍্যায়র কিয়া নামক কোন হিন্দি ছবির অফার আসে কিন্তু তিনি প্রত্যাখ্যান করায় সালমান খানের অভিষেক হয়।


title: ঢাকা অ্যাটাক

text: "ঢাকা অ্যাটাক" চলচ্চিত্রের সঙ্গীত পরিচালনা করেছেন অরিন্দম চট্টোপাধ্যায়, অদিত এবং ডিজে রাহাত। মতিন চৌধুরীর গাওয়া "টিকাটুলির মোড়ে" গানটি এই ছবিতে ব্যবহৃত হয়। মতিন চৌধুরী ও শাহীন কামাল গানটি রচনা করেছিলেন ২০১০ সালে। গানটি "জীবন হলো সিগারেটের ছাই" অ্যালবামে অন্তর্ভুক্ত হওয়ার পরপরই জনপ্রিয়তা লাভ করে। গানটিকে এই ছবির আইটেম গান হিসেবে নতুনরূপে উপস্থাপন করা হয়। নতুন গানের গীত রচনা করেছেন মতিন চৌধুরী ও মামুন আখন্দ এবং শাহীন কামালের সুরে সঙ্গীতায়োজন করেছেন ডিজে রাহাত ও মীর মাসুম। ছবি মুক্তির পূর্বে ইউটিউবে গানের গীতযুক্ত একটি ভিডিও প্রকাশিত হয়েছিল। ছবি মুক্তির পর ১৮ অক্টোবর গানটির ভিডিও প্রকাশ করা হয়। এই ছবির জন্য অরিজিৎ সিং প্রথম কোন বাংলাদেশি ছবির গানে কণ্ঠ দেন। অরিজিতের গানের রেকর্ড হয় মুম্বইয়ের একটি স্টুডিওতে।


title: উকিল মুন্সী

text: তাঁর অনেক গান বাংলা চলচ্চিত্রে সংযোজন হয়েছে। ১৯৯৯ খ্রিস্টাব্দে কথাসাহিত্যিক ও চিত্রনির্মাতা হুমায়ূন আহমেদের রচনা ও পরিচালনায় নির্মিত শ্রাবণ মেঘের দিন চলচ্চিত্রে বারী সিদ্দীকীর কণ্ঠে ব্যবহার করেন উকিলের গান। বিংশ শতাব্দীর গ্রামীণ বাংলার জীবনকে নিয়ে রচিত হুমায়ুন আহমেদের বহুকেন্দ্রিকা উপন্যাস মধ্যাহ্ন-এর অন্যতম চরিত্র উকিল মুন্সী।লোকশিল্পী মমতাজ তার সুললিত কন্ঠে " সুজন বন্ধু রে আরে ও বন্ধু, কোন বা দেশে থাকো, এই দাসীরে কান্দাইয়া রে, কোন দাসীর মন রাখো সুজন বন্ধুরে " এই গানটি গেয়ে জনপ্রিয় করে তোলেন।


title: মহীনের ঘোড়াগুলি

text:
মহীনের ঘোড়াগুলি ১৯৭৬ সালে কলকাতায় প্রতিষ্ঠিত বাংলা স্বাধীন রক সঙ্গীত ব্যান্ড। এটি ভারতের প্রথম রক ব্যান্ড যা ১৯৭০-এর দশকের মাঝ পর্বে কলকাতায় যাত্রা শুরু করে। গৌতম চট্টোপাধ্যায়, বিশ্বনাথ চট্টোপাধ্যায়, প্রদীপ চট্টোপাধ্যায়, রঞ্জন ঘোষাল, এব্রাহাম মজুমদার, তাপস দাস ও তপেশ বন্দ্যোপাধ্যায়, এই সাত জন ক্ষ্যাপা সঙ্গীতশিল্পী সহকারে নব্বই দশকের পর তারা ব্যাপকভাবে ভারতীয় রক যুগের কিংবদন্তী, দূরদৃষ্টিসম্পন্ন এবং সর্বাধিক প্রভাবশালী আভা-গার্ড সঙ্গীতদল হিসেবে প্রতিষ্ঠিত হয়ে ওঠে। আমেরিকান, লাতিন, রক, জ্যাজ, লোক, বাউল বিভিন্ন সঙ্গীত ধারায় নিরীক্ষামূলক কাজ এবং এসবের প্রভাবের মিশ্রণ থাকায় এই সঙ্গীত দলকে যে কোনো একটি সঙ্গীত শৈলী অনুসারে শ্রেণীভুক্ত বা আলাদা করা কঠিন হবে। তবে বাউল সঙ্গীত এবং বাংলা রক ধারায় লোক ঐতিহ্যের স্বাধীনচর্চার পাশাপাশি প্রায়ই উদ্ভাবনী উপায়ে শাস্ত্রীয় উপাদান একত্রিত করার কারণে মহীনের ঘোড়াগুলিকে লোক-রক সঙ্গীত ব্যান্ড বলা যেতে পারে।
"পৃথিবীটা নাকি ছোট হতে হতে,
স্যাটেলাইট আর কেবলের হাতে
ড্রইংরুমে রাখা বোকা বাক্সতে বন্দি"
এমন কালজয়ি গানের সৃষ্টি করেছে এই ব্যান্ডটি।
সত্তরের দশকে দলটি গড়ে উঠলেও প্রাথমিকভাবে জনপ্রিয়তা অর্জন করতে ব্যর্থ হয়। সে সময়ে গৌতম চট্টোপাধ্যায়ের গানে আমূল নতুনত্ব থাকলেও চলচ্চিত্রের গান বাণিজ্যিকভাবে প্রভাববিস্তার করায় বাংলা সঙ্গীত জগতে একধরণের স্থবিরতা বিরাজ করছিলো। ষাটের দশকের বব ডিলনের মতো তাদের সঙ্গীতেও শহুরে লোক আন্দোলনের একধরণের ব্যক্তিগত আকূতি বা সামাজিক প্রকৃতির ছাপ রয়েছে। ১৯৭৭ থেকে ১৯৭৯ সাল পর্যন্ত "সংবিগ্ন পাখিকূল ও কলকাতা বিষয়ক" (১৯৭৭), "অজানা উড়ন্ত বস্তু বা অ-উ-ব" (১৯৭৮) এবং "দৃশ্যমান মহীনের ঘোড়াগুলি" (১৯৭৯); এই তিনটি অ্যালবাম প্রকাশিত হয়। যদিও সে সময়ে তারা প্রায় অপরিচিত ছিল বলা যায়। নব্বইয়ের দশকের বছরগুলোতে তারা দ্য ভেলভেট আন্ডারগ্রাউন্ড ব্যান্ডের মতোন পুনরায় সমালোচনামূলক মূল্যায়ন পেয়েছে। ১৯৯৫ সালে সমসাময়িক বিভিন্ন শিল্পীদের সমন্নয়ে গৌতম চট্টোপাধ্যায় "আবার বছর কুড়ি পরে" শিরোনামে মহীনের ঘোড়াগুলির একটি কভার সংকলন প্রকাশ করে। জীবনমুখী গান এবং নৈতিক সঙ্গীতদর্শনের কারণে বর্তমানে তাদেরকে বাংলা গানের প্রথিকৃত বিবেচনা করা হয়ে থাকে। গানরচনার শৈলী অনুযায়ী সমালোচনামূলকভাবে বলা যায় তারা জোরালোভাবে বাংলা লোক এবং আমেরিকান শহুরে লোক ধারা কর্তৃক প্রভাবিত।


title: মহীনের ঘোড়াগুলি

text: ১৯৭০-এর দশক বাংলা ব্যান্ড এবং রক সঙ্গীতের পক্ষে খুব একটা সুবিধার সময় ছিল না। সেই সময় দাপিয়ে বেড়াচ্ছেন হেমন্ত মুখোপাধ্যায়, মান্না দে, শ্যামল মিত্র, সন্ধ্যা মুখোপাধ্যায়ের মতো শিল্পীরা। সঙ্গীতের দিক থেকে তারা ছিলেন রবীন্দ্রনাথ ও নজরুলের পুরনো ঐতিহ্যের ধারক-বাহক। এ কারণে তাদের গাওয়া বাংলা সিনেমার গান এবং বাংলা আধুনিক গানের জনপ্রিয়তা বেশি ছিল।


title: মহীনের ঘোড়াগুলি

text: এই ব্যান্ডের একটি জনপ্রিয় গান "হায় ভালোবাসি" (১৯৭৭) বাংলার প্রকৃতির রুপময় নৈসর্গিক দিকটি তুলে ধরার মধ্য দিয়ে জীবনানন্দের প্রভাব এখানে স্পষ্ট ভাবে ধরা পড়েছে। এখানে আরেকটি মিল পাওয়া যায়; জীবনানন্দ তৎকালীন সমসাময়িক কবিতার বৃত্তের বাইরে এসে বাংলা সাহিত্যে আধুনিক কবিতার সূচনা করেন, তেমনি মহীনের ঘোড়াগুলি ব্যান্ডটিও তৎকালীন সাধারণ সঙ্গীতের গন্ডির বাইরে বাংলা সঙ্গীতের নতুন ধারার সূচনা করে।


title: বলিউডের সঙ্গীত

text: বলিউড সঙ্গীতে বিভিন্ন ভাষার ব্যবহার জটিল হয়ে দাঁড়াতে পারে। বেশিরভাগ গানেই হিন্দি অথবা উর্দূ ভাষার ব্যবহার করা হয়। কিছু গানে অবশ্য ফারসি ভাষাও ব্যবহৃত হয়েছে। আধুনিক হিন্দি চলচ্চিত্রের গানে অহরহ ইংরেজি ভাষার শব্দ ব্যবহার করা হয়। হিন্দি ছাড়াও ব্রজ, আভাদি, ভোজপুরি, পাঞ্জাবি, বাংলা এবং রাজস্থানী ভাষা চলচ্চিত্রের গানে ব্যবহার হয়। একটি চলচ্চিত্রে সঙ্গীতের সাথে নৃত্য পরিবেশন করা হয়। আর এই পরিবেশনা একাধিক কারণে হয়ে থাকে। কখনো "ঘটনার গভীরতা বোঝাতে, ভাব বোঝাতে, কোন কর্মের প্রতি মন্তব্য করতে, আশ্রয় বা সাহায্য প্রদানে এবং চলচ্চিত্রের ভেতরের মনোলগ তৈরিতে" সঙ্গীত ব্যবহৃত হয়।


title: মহীনের ঘোড়াগুলি

text:
২০০৬ সালে মহীনের ঘোড়াগুলির "আবার বছর কুড়ি পরে" সম্পাদিত স্টুডিও অ্যালবামের "পৃথিবীটা নাকি ছোট হতে হতে" গানের সুরানুকরণে "গ্যাংস্টার" হিন্দি চলচ্চিত্রে জেমস "ভিগি ভিগি" শিরোনামে একটি গান গায়। ২০১৪ সালে "মায়া" (১৯৯৭) সম্পাদিত স্টুডিও অ্যালবামের "টেলিফোন" গানের একটি লাইনের অনুপ্রেরণায় অরিন্দম দে "কখন তোমার আসবে টেলিফোন" নামে একটি বাংলা চলচ্চিত্র পরিচালনা করেন।
মূল মহীনের ঘোড়াগুলির সদস্যরা ১৯৭৬-১৯৮১ পর্যন্ত কলকাতায় বিভিন্ন সরাসরি অনুষ্ঠানে গান গেয়েছেন। তাদের উল্লেখযোগ্য অনুষ্ঠানগুলো নিম্মরুপঃ


title: ময়মনসিংহ জিলা স্কুল

text: ১৯৯০ খ্রিস্টাব্দ থেকে স্কুলে দুটি অধিবেশনে শিক্ষাদান কর্মসূচী গ্রহণ করা হয়েছে। এগুলো হলো প্রভাতী অধিবেশন এবং দিবাকালীন অধিবেশন। সকাল ৭.৩০ থেকে প্রভাতী অধিবেশন এবং দুপুর ১২.০০ থেকে দিবা অধিবেশনের কার্যক্রম শুরু হয়। এটি বালক বিদ্যালয় হলেও ১৯৯০-এর দশক থেকে এখানে পুরুষের পাশাপাশি মহিলারাও শিক্ষকতা করেন। প্রতি বছর এই বিদ্যালয়ে তৃতীয় এবং ষষ্ঠ শ্রেণীতে ছাত্র ভর্তি করা হয়। আবার ষষ্ঠ শ্রেণী থেকে ১০ম শ্রেণী পর্যন্ত প্রতি শ্রেণীতে দুটি করে শাখা রয়েছে যথা 'ক' শাখা এবং 'খ' শাখা। অভিজ্ঞ এবং দক্ষতাসম্পন্ন শিক্ষকদের তত্ত্বাবধানে উচ্চমানের শিক্ষা প্রদানকারী প্রাচীন বিদ্যালয়গুলির মধ্যে এটি একটি। পাশাপাশি, সরকারী বিদ্যালয় হওয়ায় লেখাপড়ার খরচও এখানে নিতান্ত কম।


title: কেন্দুয়া জয়হরি স্প্রাই সরকারি উচ্চ বিদ্যালয়

text: ১৮৬২ সালে ময়মনসিংহ জেলার তদানীন্তন জেলা-ম্যাজিষ্ট্রেত মিঃ বেব্রসের সহযোগিতায় বিদ্যালয়টি "মিডিল ভার্নাকুলার স্কুল" হিসেবে চালু করা হয়। তখন স্কুলটিতে ইংরেজী ভাষায় শিক্ষা দেওয়া হত। ১৮৯২ সালের দিকে "মিডিল ভার্নাকুলার স্কুলটি" "মিডিল ইংলিশ স্কুল" হিসাবে স্বীকৃতি লাভ করে। ইংরেজী ভাষায় নিম্ন মাধ্যমিক বিদ্যালয়টি প্রতিষ্ঠা লাভ করে। মিডিল ইংলিশ স্কুল হিসেবে ১৮৯২ থেকে ১৯১২ সাল পর্যন্ত সারা ময়মনসিংহ জেলার মধ্যে অনেক সুনাম অর্জন করে। বিষয়সমূহের মধ্যে ছিল বাংলা, ইংরেজী, গণিত, ইতিহাস, ভূগোল, ইসলাম ধর্ম এবং হিন্দু ধর্ম। তখন বিদ্যালয়টি "কান্দিউড়া এম.ই. স্কুল" নামে আখ্যায়িত লাভ করে। ১৮৪৪ সালে কান্দিউড়া এম.ই. স্কুলকে হাই ইংলিশ স্কুলে উন্নীত করার ব্যপারে ঢাকায় বসবাসরত সাড়ে চার আনির জমিদার "শ্রী রণদা কুমার চৌধুরী" ও কেন্দুয়া তদানীন্তন ভারপ্রাপ্ত কর্মকর্তা "শ্রী অক্ষয় কুমার গুপ্ত" উদ্যোগ গ্রহণ করেন। জেলা ম্যাজিষ্ট্রেট "মিস্টার স্প্রাই-সস্ত্রীক" গ্রামে গ্রামে ঘুরে কেন্দুয়া উচ্চ বিদ্যালয়ের জন্য চাঁদা তোলার ব্যাপারে অংশ গ্রহণ করেন। ১৯১৪ সালে হাই স্কুলে উন্নিত করার বিষয়ে স্প্রাই সাহেবের অবদানের স্বীকৃতি স্বরূপ কেন্দুয়াবাসী ময়মনসিংহ জেলার তদানীন্তন জেলা ম্যাজিষ্ট্রেট মিঃ এইচ.ই. স্প্রাই আই.সি.এস. কে বিদ্যালয়ের নামের সহিত যুক্ত করার সিদ্ধান্ত গ্রহণ করেন।


title: চৌবাড়ী ড. সালাম জাহানারা ডিগ্রী কলেজ

text:
চৌবাড়ী ইসলমিয়া উচ্চ বিদ্যালয়টিকে ১৯৯৩ ইং সালে দ্বাদশ শ্রেণীতে রূপান্তরিত করার জন্য চৌবাড়ী গ্রামের মরহুম ড.আব্দুস সালাম মিয়া এর একক অর্থায়নে অত্র এলাকার মুরুববী ও যুবকদের সহযোগিতায় এবং কমিটি কর্তৃক পদক্ষেপ নেওয়ায় ১৯৯৪-৯৫ শিক্ষাবর্ষ হইতে কলেজ শাখা অনুমোদন লাভ করে চৌবাড়ী ইসলামিয়া স্কুল ও কলেজ হয় এবং প্রতিষ্ঠাতা ড. আব্দুস সালাম মিয়া বিগত ২৬/০৭/১৯৯৫ ইং তারিখে আমেরিকায় মৃত্যুবরণ করায় তাহার সহধর্মীনি জাহানারা সালাম মিয়া ও তার জোষ্ঠ্য পূত্র জাহিদুস সালাম মিয়া দীপক ড. সালাম সাহেবের স্বপ্ন বাস্তবায়ন করার জন্য পদক্ষেপ গ্রহক করার ফলে স্কুল শাখা হইতে কলেজ শাখা পৃথকীকরণ করে প্রফেসর ড. সালাম জাহানারা গ্রামীণ মহাবিদ্যালয় নামে অনুমোদন লাভ করে এবং এর আংশিক নাম পরিবর্তীত হয়ে চৌবাড়ী ড.সালাম জাহানারা কলেজ নামে অনুমোদন লাভ করে। ১৯৯৮-১৯৯৯ শিক্ষাবর্ষ হইতে কলেজটি ডিগী্র পর্যায়ে অনুমোদন লাভ করে। কলেজে উচ্চ মাধ্যমিক পর্যায়ে মানবিক, বিজ্ঞান ও ব্যবসায় শিক্ষা শাখা ও ডিগ্রী পর্যায়ে বি,এ;বি,এস,এস; বি,এসসি ও বি,বিএস শাখা খোলা আছে। কলেজটি গ্রামীণ মনোরম পরিবেশে অভিজ্ঞ শিক্ষক মন্ডলী ও সুদক্ষ গভর্নিংবডি দ্বারা পরিচালিত হয়ে আসিতেছে। প্রতিষ্ঠাতা নিজ অর্থায়নে তৃতীয় তলা ভবন (ছালেহা ভবন) সহ সমস্ত ভূমি কলেজের নামে দান করেন এবং তার মেয়েদের অর্থায়নে কলেজ লাইব্রেরী ও ছাত্রী কমন রুম প্রতিষ্ঠিত হয়। এখন পর্যন্ত প্রতিষ্ঠাতার উত্তরসূরীরা কলেজটিকে বহু ভাবে আর্থিক সহযোগীতা করে আসিতেছে।
উচ্চ মাধ্যমিক পর্যায়ে


title: ভেড়ামারা কলেজ

text: যশোর শিক্ষাবোর্ডের উচ্চ মাধ্যমিকে প্রথম স্বীকৃতির তারিখ ১ জুলাই, ১৯৬৫। রাজশাহী বিশ্ববিদ্যালয় কর্তৃক প্রথম অধিভূক্তির তারিখ হচ্ছে ৫ আগস্ট, ১৯৭০ (বিএ, বিকম) এবং বিএসসি শাখার অধিভূক্তির তারিখ হচ্ছে ২৫ জুলাই, ১৯৭৬। উচ্চ মাধ্যমিক ব্যবসায় ব্যবস্থাপনা (বিএম) শিক্ষাক্রমের প্রথম স্বীকৃতির তারিখ হচ্ছে ১০ জুলাই, ২০০৩। উচ্চ মাধ্যমিক ও স্নাতক সত্মর প্রথম এমপিও ভূক্তির তারিখ হচ্ছে ১ সেপ্টেম্বর, ১৯৮৫ এবং বিএম শাখার প্রথম এমপিও ভূক্তির তারিখ হচ্ছে ১ মে, ২০১০। স্নাতক সম্মান শিক্ষাকার্যক্রম প্রথম অধিভূক্তি লাভ করে ২০১২ সালে।


title: মতিঝিল সরকারি বালক উচ্চ বিদ্যালয়

text: বিদ্যালয়ের শিক্ষা কার্যক্রমে প্রায় প্রতি বছরই সাফল্য পরিলক্ষিত হয়। যখন শিক্ষা কার্যক্রম প্রাক্তন বিভাগ পদ্ধতিতে পরিচালিত হতো, তখন ১৯৯০ ও ১৯৯২ খ্রিস্টাব্দে বিদ্যালয়ের ৩ জন ছাত্র মাধ্যমিক চূড়ান্ত পরীক্ষা এসএসসিতে মেধাতালিকায় স্থান করে নেন। ১৯৯৩ সনে ৩ জন; ১৯৯৪ সনে ৩ জন; ১৯৯৫ সনে ৬ জন; ১৯৯৮ সনে ২ জন এসএসসিতে মেধাতালিকায় স্থান করে নেন (প্রেক্ষিত ১৯৯৯)। এছাড়াও ১৯৯৭ খ্রিস্টাব্দে প্রাথমিক বৃত্তি পরীক্ষায় ট্যালেন্টপুলে বৃত্তি পান একজন, ঐ বছর জুনিয়র বৃত্তি পান ৪ জন; ১৯৯৮ সালে জুনিয়র বৃত্তিতে ট্যালেন্টপুলে বৃত্তি পান ১ জন, সাধারণ বৃত্তি পান ১ জন। ২০১১ খ্রিস্টাব্দে ফলাফল বিবেচনায় ঢাকার সেরা বিদ্যালয়গুলোর মধ্যে বিদ্যালয়টি নবম অবস্থানে অবস্থান করে।২০১৫ খ্রিস্টাব্দে ফলাফল বিবেচনায় বাংলাদেশের সেরা বিদ্যালয়গুলোর মধ্যে বিদ্যালয়টি ষষ্ঠ অবস্থানে অবস্থান করে।


title: রাজশাহী সরকারি বালিকা উচ্চ বিদ্যালয়

text: ১৯৬৭ সালের ১ জানুয়ারী যশোরের অধিবাসী আলহাজ্জ এতিমন নেছা প্রধান শিক্ষিকা পদে যোগদান করেন। স্কুল প্রতিষ্ঠা লগ্নে তিনি হেলেনাবাদ সরকারি কলোনীতে বাস করতেন। ১৯৬৭ সালের ১৫ ফেব্রুয়ারী তারিখে মিসেস মমতাজ জাহান, অশ্বিনীকুমার শাহা ও হাসিনা রহমান সহকারী শিক্ষিকা হিসাবে যোগদান করেন। এই চার জনই ছিলেন প্রতিষ্ঠাতা শিক্ষক। মোঃ আশরাফ ও মুংলী (সাঁওতাল) নামের দুজন পিয়ন ছিলেন। ১৯৬৭ সালের মার্চে ৬ষ্ঠ হতে অষ্টম শ্রেণী পর্যন্ত স্কুলটি যাত্রা শুরু করে। বিদ্যালয় নির্মাণ না হওয়ার কারণে প্রধান শিক্ষিকার বাসভবনে ক্লাস হতো। ১৯৬৮ সালে একাডেমিক ভবনে ক্লাশ শুরু হয়। ১৯৬৮ সালে নবম, ১৯৬৯ সালে দশম শ্রেণী খোলা হয় এবং ১৯৭০ সালে এই স্কুলের ছাত্রীরা প্রথম এসএসসি পরীক্ষায় অংশগ্রহণ করে। ১৯৬৯ সালেই এ বিদ্যালয়ে এসএসসি পরীক্ষার প্রথম কেন্দ্র হয়।


title: দক্ষিণ হালিশহর উচ্চ বিদ্যালয়

text: বিদ্যালয়ে ১৯৮০ শিক্ষাবর্ষে ৬ষ্ঠ শ্রেণির ছাত্র - ছাত্রী ভর্তির মাধ্যমে শিক্ষা কার্যক্রম শুরু হয়। ১৯৮১ সালে ৭ম ও ৮ম শ্রেণি চালু করা হয় এবং ১৯৮৪ সাল থেকে এস.এস.সি পরীক্ষায় অংশগ্রহণ করে আসছে। মাধ্যমিক ও উচ্চ মাধ্যমিক শিক্ষাবোর্ড কুমিল্লা এর অধীনে ১৯৮৪ সালে এ.এ.সি পরীক্ষায় অংশগ্রহণ করে। ১৯৯৫ সালে চট্টগ্রাম শিক্ষাবোর্ড গঠিত হওয়ার পর উক্ত বোর্ডের অধীনে পরীক্ষায় অংশগ্রহণ করে ভাল ফল করে।


title: প্রতিভা মুৎসুদ্দি

text: দানবীর রণদা প্রসাদ সাহার আমন্ত্রণে প্রতিভা মুৎসুদ্দি ১৯৬৩ সালে ভারতেশ্বরী হোমসে অর্থনীতি বিভাগের প্রভাষিকা হিসাবে কাজে যোগ দিলেন। প্রতিষ্ঠাতা শহীদ দানবীর রণদা প্রসাদ সাহার একান্ত ইচ্ছায় ১৯৬৫ সালে ভারতেশ্বরী হোমসের অধ্যক্ষার গুরুদায়িত্ব গ্রহণ করেন এবং ১৯৯৮ সালে অবসর নেন। ভারতেশ্বরী হোমসের সব থেকে বেশি সময়কালের অধ্যক্ষা তিনি। তাঁর সময়ে ভারতেশ্বরী হোমস্ স্কুল হিসাবে এবং কলেজ হিসাবেও দেশ সেরার মর্যাদা পায়। তিনি নারী শিক্ষা প্রসারের এক কিংবাদন্তিতে পরিণত হন। বর্তমানে তিনি রণদা প্রসাদ সাহা প্রতিষ্ঠিত কুমুদিনী ওয়েলফেয়ার ট্রাস্ট অব বেঙ্গল (বাংলাদেশ) লিঃ এর একজন পরিচালক। সংস্থাটি এখন কুমুদিনী উইমেন্স মেডিক্যাল কলেজ, ভারতেশ্বরী হোমস্ স্কুল ও কলেজ, কুমুদিনী নার্সিং স্কুল ও কলেজ এর মতো বিখ্যাত নারী শিক্ষা প্রতিষ্ঠানগুলো পরিচালনা করছে। বলাই বাহুল্য তিনি সার্বিক ভাবে এই প্রতিষ্ঠানগুলোর একজন অন্যতম কর্ণধার।


title: ভারতেশ্বরী হোমস

text: ভারতেশ্বরী হোমস টাঙ্গাইল জেলার মির্জাপুরের অবস্থিত বাংলাদেশের নামকরা একটি নারী শিক্ষাপ্রতিষ্ঠান। নারীর ভাগ্যোন্নয়নের লক্ষে প্রতিষ্ঠানটি ১৯৪০ সালে প্রতিষ্ঠা করেন টাঙ্গাইলের জমিদার "দানবীর" হিসেবে খ্যাত রণদা প্রসাদ সাহা। তিনি প্রতিষ্ঠানের নামকরণ করেন তার পিতামহী ভারতেশ্বরী দেবীর নামানুসারে। শৃঙ্খলা ও নিয়মানুবর্তিতার জন্য ভারতেশ্বরী হোমসের নাম দেশজুড়ে সুবিদিত। এ প্রতিষ্ঠানে রয়েছে ছাত্রীদের জন্য আবাসিক ব্যবস্থা। এতে ছাত্রীদের উচ্চমাধ্যমিক শ্রেণী পর্যন্ত পড়াশোনার ব্যবস্থা আছে। প্রতিদিন ছাত্রীরা রুটিন করে ভোর ৫টায় ঘুম থেকে উঠে দৈনিক কুচকাওয়াজের মাধ্যমে দিনের কার্যক্রম শুরু করে আর ঘুমাতে যায় রাত ১০টায়। হোমসের প্রায় সব কাজই ছাত্রীরা নিজেরাই করে। প্রতিটি কাজের জন্য প্রতিটি শ্রেণী থেকে ৩০ জনের একটি দল তৈরি করা হয়। বর্তমানে প্রতিষ্ঠানে ছাত্রীর সংখ্যা প্রায় এক হাজার ছাত্রী। এদের জন্য ৮ জন পুরুষসহ ৬৮ জন শিক্ষক।


title: হরিমোহন সরকারি উচ্চ বিদ্যালয়

text:
২০০৯ সাল পর্যন্ত একটি শিফট, ২০১০ সালে ষষ্ঠ শ্রেণীর মাধ্যমে ডাবল শিফট এব ২০১১ সাল হতে বিদ্যালয়টিতে নবম শ্রেণী পর্যন্ত ডাবল শিফট চালু হয়। বিদ্যালয়টিতে বর্তমানে মাধ্যমিক দিবা ও প্রভাতী -এই দুই শিফটে শিক্ষা কার্যক্রম পরিচালিত হয়ে থাকে। এখানে বিজ্ঞান ও ব্যবসায় শিক্ষা শাখা পাঠদান করা হয়। জাতীয় শিক্ষা সপ্তাহ ১৯৮৭ তে হরিমোহন সরকারি উচ্চ বিদ্যালয় বৃহত্তর রাজশাহী জেলার শ্রেষ্ঠ বিদ্যালয় রুপে বিবেচিত হয়।এছাড়া এই বিদ্যালয়টিতে খেলাধুলাসহ বিভিন্ন ধরণের সাংস্কৃতিক কর্মকান্ড পরিচালিত হয়ে থাকে যা শিক্ষক-শিক্ষিকাদের প্রত্যক্ষ নির্দেশনায় পরিচালিত হয়ে থাকে।
২০১৩ সালে অনুষ্ঠিত এসএসসি পরীক্ষায় চাঁপাইনবাবগঞ্জে শীর্ষ স্থান লাভ করে হরিমোহন সরকারি উচ্চ বিদ্যালয়; বিদ্যালয়টি রাজশাহী শিক্ষা বোর্ডেও সেরা ২০-এর তালিকায় স্থান (১৯তম) লাভ করেছে। এখান থেকে ২৪৭ জন পরীক্ষার্থী অংশগ্রহণ করে এবং সবাই উত্তীর্ণ হয়েছে, যাদের মধ্যে জিপিএ-৫ অর্জন করেছে ১৬১ জন শিক্ষার্থী।


title: অ্যালবাস ডাম্বলডোর

text: অসাধারণ মেধাবী, জ্ঞানী ও বিচক্ষণ জাদুকর হওয়া সত্ত্বেও ডাম্বলডোরকে খুবই এক্সেন্ট্রিক বা খেয়ালি মনের ধিকারী হিসেবে ফুটিয়ে তোলা হয়েছে। যেমন, প্রথম বইয়ে, তিনি ঘোষণা করেন যে, তিনি স্কুলের উদ্দেশ্যে "কয়েকটি কথা" বলতে চান, এরপর তিনি যা বলেন তা হলঃ "নিটউইট, ব্লুবার, অডমেন্ট, টুইক।" ডাম্বলডোর প্রায়ই হাস্যরসাত্মক কথা বলেন, এমনকি মাঝে মাঝে খামখেয়ালিপূর্ণ মন্তব্যও করে থাকেন, বিশেষ করে সংঘাতের সময়, যা অনেকসময় তার বিরুদ্ধবাদীদের ক্ষুব্ধ করে তোলে। তিনি সবসময়ই অসাধারণ ধৈর্য ও সহনশীল, এমনকি তার শত্রুদের প্রতিও। তিনি সঙ্গীত ভালবাসেন এবং সঙ্গীতকে তিনি সকল জাদুর উর্ধে কল্পনা করেন।


title: পিংক ফ্লয়েড

text: ওয়াটার্সের দার্শনিক লিরিকের আঙ্গিকে চিহ্নিত, "রোলিং স্টোন" পিংক ফ্লয়েডকে "স্বতন্ত্র অন্ধকার দৃষ্টির সীমারেখা" হিসেবে বর্ননা করেছে। লেখক জেরে ও'নেইল সার্বার লিখেছেন: "তাদের আগ্রহ সত্য এবং মায়া, জীবন এবং মৃত্যু, সময় এবং মহাকাশ, কার্যকারণ এবং সুযোগ, সমবেদনা এবং উদাসীনতা।" পিংক ফ্লয়েডের গানের একটি কেন্দ্রীয় থিম হিসেবে ওয়াটার্স সমানুভূতি শনাক্ত করেছে। লেখক জর্জ রেচ বর্ণনা করেছেন, "মেডল"-এর সাইকেডেলিক রচনা, "ইকোস", "সত্যিকারের যোগাযোগ, সহানুভূতি, এবং অন্যদের সাথে "সহযোগিতার" মূল ধারণাটির সংস্পর্শে নির্মিত।" লেখক ডিনা ওয়েইনস্টাইন, একজন অস্তিত্ববাদী হিসেবে ওয়াটার্সকে উল্লেখ করেন।


title: ফালি ফালি ক’রে কাটা চাঁদ

text: "ফালি ফালি ক’রে কাটা চাঁদ" উপন্যাসের মূল চরিত্র ৩৬ বছর বয়সী ডক্টর শিরিন আহমেদ, বিশ্ববিদ্যালয়ের নৃতত্ত্বের অধ্যাপিকা। তিনি নৃতাত্ত্বিক অনুসন্ধানের জন্যে সিলেটের কমলগঞ্জে যান, ওখানের এক রেস্টহাউজে খালেদ নামের এক পুরুষ তার সঙ্গে যৌনমিলন করেন তার মৌনসম্মতিতে। এরপর থেকে ড. শিরিন বুঝতে পারেন এ ঘটনাটি তার জীবন বদলে দিয়েছে। এবং তিনি ঠিক করলেন তার আগের জীবনে, সংসারে তিনি আর ফিরে যাবেন না। হুমায়ুন আজাদ এই উপন্যাসে এমন এক নারী চরিত্রের অবতারণা করেছেন যে তার স্বামীর সঙ্গেও থাকতে চায়না আবার তার সঙ্গে ব্যভিচারকারী অপর একজন পুরুষের সঙ্গেও কোনো ধরণের সম্পর্ক রাখতে চায়না।


title: ফিল ফোডেন

text: গার্দিয়োলা ফোডেন সম্পর্কে বলেন: "একজন তরুন খেলয়োড়দের সম্পর্কে ভালো কিছু বলা খুবই বিপজ্জনক কারণ তারা এখনো খুব কম বয়সী, এছাড়াও তাদেরকে বড় হতে হবে এবং তাদের অনেক, অনেক কিছু শিখতে হবে… কিন্তু আমাদের তার উপর অনেক আত্ববিশ্বাস রয়েছে, কারণ আমরা বিশ্বাস করি সেই এই ব্যক্তি যার এরকম ক্ষমতা রয়েছে, যদিও সে শক্তিশালী এবং লম্বা নয়… আমি মনে করে কার ভেতর সে ক্ষনতাতুকু আছে যা তাকে সাহায্য নিতে সহায়তা করতে পারে, এবং এটাই আমরা করি।"


title: ফিল নীল

text: ফিলিপ অ্যান্থনি ফিল নীল, ওবিই (; জন্ম: ৫ জুন, ১৯৫৪) উত্তর লিঙ্কনশায়ারের স্কানথর্প এলাকায় জন্মগ্রহণকারী সাবেক ও বিখ্যাত ইংরেজ প্রথম-শ্রেণীর ক্রিকেট তারকা। ঘরোয়া প্রথম-শ্রেণীর ইংরেজ কাউন্টি ক্রিকেটে ওরচেস্টারশায়ারের প্রতিনিধিত্ব করেছেন। এছাড়াও দলটির অধিনায়কের দায়িত্বে ছিলেন ফিল নীল। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ক্রিকেটের পাশাপাশি ফুটবল খেলায়ও সমান দক্ষতা প্রদর্শন করেছেন। লিঙ্কন সিটি, স্কানথর্প ইউনাইটেড, ওরচেস্টার সিটি ও গ্লুচেস্টার সিটির পক্ষে খেলেছেন।


title: সূরা ফীল

text: তিনি এতই সুশ্রী, আকর্ষণীয় ও প্রতাপশালী ব্যক্তিত্ব ছিলেন যে আবরাহা তাকে দেখে অত্যন্ত প্রভাবিত হয়ে পড়ে। সে সিংহাসন থেকে নেমে তার সাথে এসে বসে। সে তাঁকে জিজ্ঞেস করে, ‘আপনি কি চান?’ তিনি বলেন, ‘আমার যে উটগুলি ধরে নেয়া হয়েছে সেগুলি আমাকে ফেরত দেয়া হোক।’ আবরাহা বলল, ‘আপনাকে দেখে তো আমি বড় প্রভাবিত হয়েছিলাম। কিন্তু আপনি নিজের উটের দাবী জানাচ্ছেন, অথচ এই যে ঘরটা আপনার ও আপনার পূর্ব পুরুষদের ধর্মের কেন্দ্র সে সম্পর্কে কিছুই বলছেন না, আপনার এ বক্তব্য আপনাকে আমার দৃষ্টিতে মর্যাদাহীন করে দিয়েছে।’


title: আমি বীরাঙ্গনা বলছি

text: "যে কথা তাহের (ফাতেমার স্বামী) জানে না সেই কথাই চাঁপা ডাক্তারকে বললো। সে নির্মম কাহিনী বর্ণনা করতে গিয়ে সে নিজেও কেঁদে উঠলো। ডাক্তার নিচু হয়ে চাঁপাকে প্রণাম করলো। দিদি, আপনারা প্রাতঃস্মরণীয় হয়ে থাকবেন। আশ্চর্য এতো ত্যাগ স্বীকার করে দেশ স্বাধীন করলো বাঙালিরা, আর মা বোনদের দেয়া ত্যাগের মূল্য দিতে পারলো না। দূর্ভাগ্য সে দেশের!"


title: ইসলামি পরকালবিদ্যা

text:
নাওয়াস ইবনু-সামআন (রাঃ) বলেনঃ রাসূলুল্লাহ (সাঃ) একদিন ভোর বেলা দাজ্জালের আলোচনা করলেন। আলোচনা প্রসঙ্গে তিনি তার সম্পর্কে এমন কিছু কথা বললেন, যার দ্বারা মনে হচ্ছিল যে, সে নেহায়াতই তুচ্ছ ও নগণ্য (উদাহরণতঃ সে কানা হবে।) পক্ষান্তরে কিছু কথা এমন বললেন, যার দ্বারা মনে হচ্ছিল, তার ফিৎনা অত্যন্ত ভয়াবহ ও কঠোর হবে।(উদাহরণতঃ জান্নাত ও দোযখ তার সাথে থাকবে এবং অন্যান্য আরও অস্বাভাবিক ও ব্যতিক্রমধর্মী ঘটনা ঘটবে।) রাসূলুল্লাহ (সাঃ) এর বর্ণনার ফলে (আমরা এমন ভীত হয়ে পড়লাম), যেন দাজ্জাল খেজুর গাছের ঝাড়ের মধ্যেই রয়েছে।(অর্থৎ, অদূরেই বিরাজমান রয়েছে।) বিকালে যখন আমরা রাসূলুল্লাহ (সাঃ) এর দরবারে উপস্থিত হলাম, তখন তিনি আমাদের মনের অবস্থা আঁচ করে নিলেন এবং জিজ্ঞেসা করলেনঃ তোমরা কি বুঝেছ? আমরা আরয করলামঃ আপনি দাজ্জালের আলোচনা প্রসঙ্গে এমন কিছু কথা বলেছেন, যাতে বোঝাযায়, তার ব্যপারটি যেহেতু তুচ্ছ এবং আরও কিছু কথা বলেছেন, যাতে মনে হয় সে খুব শক্তিসম্পন্ন হবে এবং তার ফিৎনা হবে খুব গুরুতর। এখন আমাদের মনে হয়েছে যে, যেন সে আমাদের নিকটেই খেজুর গাছের ঝাড়ের মধ্যে লুকিয়ে আছে। রাসূলুল্লাহ (সঃ) বললেনঃ তোমাদের সম্পর্কে আমি যেসব ফিৎনার আশঙ্কা করি, তন্মধ্যে দাজ্জালের তুলনায় অন্যান্য ফিৎনা অধিক ভয়ের যোগ্য। যদি আমার জীবদ্দশায় সে আবির্ভূত হয়, তবে আমি নিজে তার মুকাবিলা করব। পক্ষান্তরে সে যদি আমার পরে আসে, তবে প্রত্যেকেই নিজ নিজ সামর্থ্য অণুযায়ী তাকে পরাভূত করার চেষ্টা করবে। আমার অণুপস্থিতিতে আল্লাহ তা'আলা প্রত্যেক মুসলমানের সাহায্যকারী। (তার লক্ষন এই যে)
সে যুবক, ঘন কোঁকড়ানো চুলওয়ালা হবে। তার একটি চক্ষু উপরের দিকে উথিত হবে। (এবং অপর চক্ষু হবে কানা।) যদি আমি (কুৎসিত চেহারার) কোন ব্যক্তিকে তার সাথে তুলনা করি, তবে সে হচ্ছে আবদুল উযযা উবনু কুতনা। (জাহিলিয়াত যুগে কুৎসিত চেহারার 'বনু-খুযাআ' গোত্রের এ লোকটির তুলনা ছিল না।) যদি কোন মুসলমান দাজ্জালের সম্মুখীন হয়ে যায়, তবে সূরা কাহাফের প্রথম আয়াতগুলো পড়ে নেয়া উচিত। দাজ্জাল সিরিয়া ও ইরাকের মধ্যবর্তী স্থা থেকে বের হয়ে চতুর্দিকে হাঙ্গামা সৃষ্টি করবে। হে আল্লাহর বান্দারা! তোমরা তার মুকাবিলায় সুদৃঢ় থাক।
আমরা আরয করলামঃ ইয়া রাসূলুল্লাহ (সাঃ), সে কতদিন থাকবে। তিনি বললেনঃ সে চল্লিশ দিন থাকবে, কিন্তু প্রথম একদিন এক বছরের সমান হবে। দ্বিতীয় দিন এক মাসের এবং তৃতীয় দিন এক সপ্তাহের সমান হবে। অবশিষ্ট দিনগুলো সাধারণ দিনের মতই হবে। আমরা আরয করলাম, ইয়া রাসূলুল্লাহ (সাঃ), যে দিনটি এক বছরের সমান হবে, আমরা কি তাতে শুধু এক দিনের (পাঁচ ওয়াক্ত) নামাযই পড়ব? তিনি বললেনঃ না; বরং সময়ের অণুমান করে এক বছরের নামায পড়তে হবে। আমরা আরয করলামঃ ইয়া রাসূলুল্লাহ (সাঃ) সে কেমন দ্রুত গতিতে সফর করবে? তিনি বললেনঃ সে মেঘ খন্ডের মত দ্রুত চলবে, যার পিছনে অণুকূল বাতাস থাকে। দাজ্জাল কোন সম্প্রদায়ের কাছে পৌঁছে তাকে মিথ্যা ধর্মবিশ্বাসের প্রতি দাওয়াত দেবে। তারা তাতে বিশ্বাস স্থাপন করলে সে মেঘমালাকে বর্ষণের আদেশ দেবে। ফলে, বৃষ্টি বর্ষিত হবে এবং মাটিকে আদেশ দেবে; ফলে শস্য-শ্যামলা হয়ে যাবে। তাদের চুষ্পদ জন্তু তাতে চরবে। সন্ধ্যায় যখন জন্তুগুলো ফিরে আসবে, তখন তাদের কুঁজ পূর্বের তুলনায় উঁচু হবে এবং স্তন দুধে পরিপূর্ণ থাকবে। এরপর দাজ্জাল অন্য সম্প্রদায়ের কাছে যাবে এবং তাদেরকেও কুফরের দাওয়াত দেবে। কিন্তু তারা তার দাওয়াত প্রত্যাখ্যা করবে। সে নিরাশ হয়ে ফিরে গেলে সেখানকার মুসলমানরা দুর্ভিক্ষে পতিত হবে।তাদের কাছে কোন অর্থ-কড়ি থাকবে না। সে শস্যবিহীন অণুর্বর ভূমিকে সম্বোধন করে বলবে। তোর গুপ্তধন বাইরে নিয়ে আয়। সেমতে ভূমির গুপ্তধন তার পেছনে পেছনে চলবে- যেমন মৌমাছিরা তাদের সরদারের পেছনে পেছনে চলে। অতঃপর দাজ্জাল একজন ভরপুর যুবক ব্যক্তিকে ডাকবে এবং তাকে তরবারির আঘাতে দিখন্ডিত করে দেবে। তার উভয় খন্ড এতটুকু দূরত্বে রাখা হবে; যেমন তীর নিক্ষেপকারী ও তার লক্ষবস্তুর মাঝখানে থাকে। অতঃপর সে তাকে ডাক দিবে। সে (জীবিত হয়ে) দাজ্জালের কাছে আনন্দ চিত্তে চলে আসবে।


title: কার্লোস ফিনলে

text: ডা. ফিনলে ছিলেন হাভানার রয়্যাল একাডেমি অফ মেডিকেল, ফিজিকাল ও ন্যাচারাল সাইন্সের একজন সদস্য। তিনি ফরাসি, জার্মান, স্প্যানিশ ও ইংরেজি ভাষায় অনর্গল কথা বলতে পারতেন এবং ল্যাটিন পড়তে পারতেন। তার আগ্রহ ছিলো সর্বত্র ও তিনি কুষ্ঠব্যাধি, কলেরা, মাধ্যাকর্ষণ ও উদ্ভিদ রোগ ইত্যাদি বিভিন্ন বিষয়ে নিবন্ধ লিখেছেন। কিন্তু তার প্রধান আগ্রহ ছিলো পীতজ্বরে ও তিনি এ বিষয়ের উপর ৪০টি নিবন্ধ লিখেছেন।


title: ফিল মিড

text: চার্লস ফিল মিড (; জন্ম: ৯ মার্চ, ১৮৮৭ - মৃত্যু: ২৬ মার্চ, ১৯৫৮) সারের ব্যাটারসী এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেটার ছিলেন। ১৯০৫ থেকে ১৯৩৬ মেয়াদকালে ইংল্যান্ড ক্রিকেট দলের অন্যতম সদস্য ছিলেন তিনি। দলে তিনি মূলতঃ বামহাতে ব্যাটিং করে পারদর্শিতা দেখিয়েছেন। পাশাপাশি স্লো লেফট আর্ম অর্থোডক্স বোলিং করতেন। ইংরেজ কাউন্টি ক্রিকেটে হ্যাম্পশায়ারের প্রতিনিধিত্ব করেছেন ফিল মিড।


title: ব্রাইটন শারবিনো

text:
ব্রাইটন রোজ শারবিনো (জন্ম আগষ্ট ১৯, ২০০২) একজন মার্কিন অভিনেত্রী। তিনি মার্কিন টেলিভিশন চ্যানেল এএমসিতে প্রচারিত জনপ্রিয় ধারাবাহিক "দ্য ওয়াকিং ডেড" এ লিজি স্যামুয়েল্স ভূমিকায় অভিনয় করার জন্য পরিচিত।
ব্রাইটন, মার্কিন জনপ্রিয় ধারাবাহিক "দ্য ওয়াকিং ডেড" ৪ এবং ৫ নম্বর সিজনে "লিজি সামুয়েল্স"ভূমিকায় অভিনয় করেছেন। তিনি মার্কিন ব্রডকাস্টিং টেলিভিশন চ্যানেল সিবিএস এ প্রচারিত ধারাবাহিক "এনসিআইএস" এর "হিট এন্ড রান" নামক পর্বে তরুনী এব্বি সায়োটো নামে আর্বিভূত হন। এছাড়াও তাকে "প্রাইম সাসপেক্ট", "হান্নাহ্ মনটানা", "দ্য নিউ নর্মাল", এবং "ট্রু ডিটেক্টটিভ" এর মত ধারাবাহিক সমূহেও আর্বিভূত হতে দেখা গেছে। এছাড়াও ব্রাইটন, ২০১৬ সালে মুক্তিপ্রাপ্ত মার্কিন দৃশ্যকাব্যিক চলচ্চিত্র মিরাকেলস অব হেভেন চলচ্চিত্রটিতে "এব্বি বিম" ভূমিকায় অভিনয় করেছেন।


title: ম্যাডিসন লিন্টজ

text: লিস্টজ, মার্কিন টেলিভিশন চ্যানেল এএমসি-এ প্রচারিত প্রাক-রহস্য উৎঘাটনমূলক দৃশ্যকাব্যের জনপ্রিয় মার্কিন ধারাবাহিক "দ্য ওয়াকিং ড্যাড"-সোফিয়া ভূমিকায় অভিনয় করছেন। এছাড়াও তিনি মার্কিন টেলিভিশন চ্যানেল "এবিসি" (২০১২-২০১৬) এবং "সিএমটি" (২০১৬-বর্তমান)-এ প্রচারিত সঙ্গীত সম্পকৃত দৃশ্যকাব্যের ধারাবাহিক "ন্যাশভ্যিলি" এবং টকশো "ইট'স সুপারন্যাচারাল"-এও হাজির হয়েছেন।


title: দ্য কুইক অ্যান্ড দ্য ডেড (১৯৯৫-এর চলচ্চিত্র)

text: সনি পিকচার্স এন্টারটেইনমেন্ট ১৯৯৩ সালের মে মাসে সিমন মুরের কাছ থেকে কাহিনী স্বত্ব কিনে নেয় এবং জুলাই মাসে শ্যারন স্টোনকে প্রধান চরিত্রে অভিনয়ের প্রস্তাব দেয়। কারণ তিনি সহ-প্রযোজক হিসেবে চুক্তিবদ্ধ হন। তার পরিচালক পছন্দের সুযোগ থাকায় তিনি স্যাম রেইমিকে চলচ্চিত্রটি পরিচালনার প্রস্তাব দেন কারণ তার "আর্মি অফ ডার্কনেস" (১৯৯২) দেখে তিনি মুগ্ধ হয়েছিলেন। শ্যারন অন্য প্রযোজকদের বলেন যদি রেইমি পরিচালনা না করে তবে তিনি অভিনয় করবেন না। মুরও রেইমির "দ্য এভিল ডেড" দেখার পর রেইমিকে পরিচালনার সুযোগ দেওয়ার জন্য আগ্রহী ছিলেন।


title: কেইটলিন নাকন

text: কেইটলিন নাকন (জন্ম জুন ১১, ১৯৯৯) হলেন একজন মার্কিন অভিনেত্রী এবং সঙ্গীতজ্ঞ, তিনি মার্কিন টেলিভিশন চ্যানেল এএমসি'তে প্রচারিত অধীরতামূলক দৃশ্যকাব্যের জনপ্রিয় ধারাবাহিক "দ্য ওয়াকিং ড্যাড"-এ তার ভূমিকা "ইনিড" হিসেবে অভিনয় করার জন্য বিশেষভাবে পরিচিত।


title: কায়লা কেনেডি

text: কায়লা কেনেডি (জন্ম ফেব্রুয়ারী ৪, ২০০৩) হলেন একজন মার্কিন অভিনেত্রী। তিনি ২০১২ সালে মুক্তিপ্রাপ্ত পারিবারিক দৃশ্যকাব্যের মার্কিন ছোট পর্দার চলচ্চিত্র "রাইজিং ইজি"-এ অভিনয় করার জন্য এবং মার্কিন টেলিভিশন চ্যানেল এএমসি-এ প্রচারিত জনপ্রিয় অধীরতামূলক দৃশ্যকাব্যের ছোট পর্দার ধারাবাহিক , "দ্য ওয়াকিং ড্যাড"-এ মিকা সামুয়েল্স-হিসেবে আবর্তক ভূমিকায় অভিনয় করার জন্য বিশেষ ভাবে পরিচিত। ২০১৬ সালে, তিনি মার্কিন টেলিভিশন চ্যানেল এবিসি-এ প্রচারিত হাস্যরসমূলক দৃশ্যকাব্যের ধারাবাহিক "স্পিচলেস"-এ "ডিলান ডিমেও" নামক চরিত্রটিতে অভিনয় করা শুরু করেন।


title: ম্যাডিসন লিন্টজ

text: ম্যাডিসন লিন্টজ হলেন একজন মার্কিন অভিনেত্রী, তিনি মূলত মার্কিন টেলিভিশন চ্যানেল এএমসি-এ প্রচারিত প্রাক-রহস্য উৎঘাটনমূলক দৃশ্যকাব্যের জনপ্রিয় ছোট পর্দার ধারাবাহিক "দ্য ওয়াকিং ড্যাড"-এ তার অভিনীত চরিত্র "সোফিয়া পেলেটিয়ার", এবং আমাজন স্টুডওস-এর ধারাবাহিক "বোস্চ"-এ "মাদ্দি বোস্চ" হিসেবে অভিনয় করার জন্য বিশেষ ভাবে প্রসিদ্ধ।


title: হিলারি সোয়াঙ্ক

text: সোয়াঙ্ক ১৯৯২ সালে হাস্যরসাত্মক ভীতিপ্রদ "বাফি দ্য ভ্যাম্পায়ার স্লেয়ার" চলচ্চিত্র দিয়ে হলিউডে পদার্পণ করেন। এতে তিনি একটি ছোট চরিত্রে অভিনয় করেন। পরে তিনি ডিরেক্ট-টু-ভিডিও নাট্যধর্মী "কোয়ায়েট ডেজ ইন হলিউড" ছবিতে চ্যাড লোয়ের সাথে অভিনয় করেন। লোকে তিনি পরবর্তীকালে বিয়ে করেন। তার প্রথম মুখ্য চরিত্র ভূমিকা ছিল "দ্য কারাতে কিড" চলচ্চিত্র ধারাবাহিকের চতুর্থ কিস্তি "দ্য নেক্সট কারাতে কিড" (১৯৯৪)। এতে তিনি তার জিমন্যাস্টিকস শিক্ষা কাজে লাগান এবং প্যাট মোরিটার সাথে জুটি বাঁধেন। ১৯৯৪ সালে তিনি নাট্যধর্মী "ক্রাইজ আনহার্ড: দ্য ডোনা ইয়াকলিচ স্টোরি" ছবিতে ডোনা (জ্যাকলিন স্মিথ) কর্তৃক রক্ষা পাওয়া লাঞ্ছিত সৎ-মেয়ে চরিত্রে অভিনয় করেন। ১৯৯৫ সালে তাকে ব্রিটিশ অভিনেতা ব্রুস পেইনের সাথে "কাউন্টারফেইট" ছবিতে দেখা যায়। পরের বছর তিনি টেলিভিশন চলচ্চিত্র "টেরর ইন দ্য ফ্যামিলি"-এ একজন মানসিক পীড়াগ্রস্থ কিশোরী চরিত্রে অভিনয় করেন। ১৯৯৭ সালের সেপ্টেম্বর মাসে সোয়াঙ্ক "বেভারলি হিলস, ৯০২১০" ধারাবাহিকে কার্লি রেনল্ডস নামে একজন একক মা চরিত্রে অভিনয় করেন। শুরুতে তার চরিত্রটি দুই বছর ব্যাপী চলবে একরম বলা হলেও পরে দেখা যায় ১৯৯৮ সালের জানুয়ারিতে ১৬টি পর্বের পর তার চরিত্রটি শেষ হয়ে আসে। সোয়াঙ্ক পরবর্তীকালে বলেন তিনি এই ধারাবাহিক থেকে বাদ পড়ার পর হতাশ হয়ে পড়েছিলেন এই ভেবে যে তিনি ৯০২১০-এর কাজের জন্য যোগ্য নন, তিনি কোন কিছুর জন্যই যোগ্য নন।


text: সনি পিকচার্স শ্যারনের পছন্দ নিয়ে দ্বিধান্বিত ছিল কারণ তখন ক্রো তেমন জনপ্রিয় মুখ ছিল না। জিনি হেকম্যান-এর হেরড চরিত্রের জন্য ট্রাইস্টার পিকচার্সকে শ্যুটিংয়ের স্থান পরিবর্তন করে ডুরাঙ্গো থেকে মেক্সিকোর অ্যারিজোনার টাকসনে নিতে হয়। স্যাম রকওয়েল দ্য কিড চরিত্রের জন্য অডিশন দিয়েছিল, কিন্তু পরে এই চরিত্রে অভিনয় করেন লিওনার্দো ডিক্যাপ্রিও. সনি পিকচার্স ডিক্যাপ্রিওর চরিত্রের ব্যাপারেও দ্বিধান্বিত ছিল। ফলে শ্যারন স্টোন নিজে ডিক্যাপ্রিওর পারিশ্রমিক দেওয়ার সিদ্ধান্ত নেয়।


title: চান্ডলার রিগস

text: চান্ডলার রিগস (জন্ম জুন ২৭, ১৯৯৯) হলেন একজন মার্কিন অভিনেতা, তিনি মার্কিন টেলিভিশন চ্যানেল এএমসি-এ প্রচারিত জনপ্রিয় অধীরতামূলক দৃশ্যকাব্যের ধারাবাহিক "দ্য ওয়াকিং ড্যাড"-এ তার চরিত্র কার্ল গ্রিমস হিসেবে অভিনয় করার জন্য বিশেষ ভাবে পরিচিত।


text: দ্য কুইক অ্যান্ড দ্য ডেড ১৯৯৫ সালে মুক্তিপ্রাপ্ত মার্কিন রোমাঞ্চকর পশ্চিমা ধাঁচের চলচ্চিত্র। সিমন মোরের চিত্রনাট্য চলচ্চিত্রটি পরিচালনা করেছেন স্যাম রেইমি। ছবিতে দেখা যায় এলেন নামে একজন নারী "দ্য লেডি" নাম নিয়ে জন হেরডের নিয়ন্ত্রিত শহরে আসে এবং তার পিতৃহত্যার প্রতিশোধ নিতে এক প্রতিযোগিতায় অংশ নেয়। এতে এলেন চরিত্রে অভিনয় করেছেন শ্যারন স্টোন ও হেরড চরিত্রে জিনি হেকম্যান। এছাড়া অন্যান্য চরিত্রে অভিনয় করেছেন রাসেল ক্রো, রবার্টস ব্লোজম, কেভিন কনওয়ে, ল্যান্স হেনরিকসেন, প্যাট হিঙ্গল, গ্যারি সিনিসে, লিওনার্দো ডিক্যাপ্রিও প্রমুখ।


title: রাজ্যাভিষেক

text: বিশ্বের রাজতন্ত্রের মধ্যে একটি গুরুত্বপূর্ণ অনুষ্ঠান হল রাজ্যাভিষেক, বিভিন্ন সামাজিক-রাজনৈতিক ও ধর্মীয় বিষয়গুলির জন্য রাজ্যাভিষেক সময়ের সাথে পরিবর্তিত হয়েছে; বেশিরভাগ আধুনিক রাজতন্ত্রই সিংহাসনে এক রাজার রাজত্বের অবসান ও আন্য রাজার রাজত্বের শুরুকে চিহ্নিত করার জন্য সরল অনুষ্ঠানগুলি পছন্দ করে। অতীতে, রয়্যালটি, গৌরব ও দেবতার ধারণাগুলি প্রায়ই অযৌক্তিকভাবে সংযুক্ত ছিল। কিছু প্রাচীন সংস্কৃতিতে, শাসকদের ঐশ্বরিক বা আংশিকভাবে ঐশ্বরিক বলে বিবেচিত হয়: মিশরীয় ফারাও'দের "রা" রাজার পুত্র বলে মনে করা হতো, যখন জাপানে, সূর্য দেবতার বংশধর মনে করা হত সম্রাট আমাতারাস'কে। রোম সম্রাট উপাসনা অনুশীলন প্রমানিত; মধ্যযুগীয় ইউরোপে, সম্রাটরা দাবি করে যে তাঁদের শাসন করার এক ঐশ্বরিক অধিকার রয়েছে (ডেনসাস্টিক চীনে স্বর্গের ম্যান্ডেটের অনুরূপ)। রাজ্যাভিষেক রাজার সঙ্গে ঈশ্বরের সরাসরি সংযোগের একটি মাধ্যম বলে মনে করা হত, কিন্তু সাম্প্রতিক শতাব্দীতে এই বিশ্বাস কমেছে মানুষের মধ্যে।


title: জেন্টলম্যান বনাম প্লেয়ার্স

text: পঞ্চম খেলাটি বেশ দূর্নামের ভাগীদার হয়। ২৩ থেকে ২৫ জুলাই, ১৮২১ তারিখে লর্ডসে খেলার জন্য সিদ্ধান্ত নেয়া হয়। তবে, দ্বিতীয় দিন জেন্টলম্যান দল হার মেনে নিয়ে খেলা শেষ করে দেয়। ‘রাজ্যাভিষেক খেলা’ নামে পরিচিত এ খেলাটি জনপ্রিয়তাবিহীন চতুর্থ জর্জের ক্ষমতায় আরোহণ উদযাপনে অনুষ্ঠিত হয়েছিল। ডেরেক বার্লি এ ঘটনাটিকে ‘উপযুক্ত অন্ধকার ঘটনা’ হিসেবে আখ্যায়িত করেন। জেন্টলম্যান দল প্রথমে ব্যাটিংয়ে নেমে খুব দ্রুত মাত্র ৬০ রানে অল-আউট হয়। এরপর তারা দীর্ঘ সময় প্রথম দিনের অধিকাংশ সময় ও দ্বিতীয় দিন ফিল্ডিং করে। এ সময় প্লেয়ার্স দল বিরাট ব্যবধানে এগিয়ে যায়। ২৭০/৬ থাকা অবস্থায় জেন্টলম্যান দল খেলার মাঠ থেকে প্রতিপক্ষকে বিজয়ী ঘোষণা করে ও খেলাটি শেষ হয়ে যায়।


title: কার্লোস পাদ্রোস

text: ১৯০২ সালে কার্লোস "ফেদারেসিওন মাদ্রিলেনা দে ফুট-বল" এর সভাপতি নির্বাচিত হন।ত্রয়োদশ আলফনসোর রাজ্যাভিষেক উদযাপনের জন্য একটি প্রতিযোগিতা প্রস্তাব করেন,যেটি বর্তমানে কোপা দেল রে নামে পরিচিত।এফসি বার্সেলোনা,নিউ ফুট-বল ক্লাব সহ আরো দুইটি এবং মাদ্রিদ সিএফ, মোট ৫টি দল প্রথম ১৯০২ কোপা দে লা করোনাসিওনে অংশগ্রহণ করে।


title: রাজ্যাভিষেক

text: মধ্যযুগীয় খ্রিস্টীয় রাজ্যাভিষেক সমারোহ অনুষ্ঠানে, পশ্চিম বিশ্ব এবং পূর্ব বিশ্ব উভয়ই অনাদিকাল সময়ে উন্নত রোমীয় সম্রাটদের অনুশীলন দ্বারা প্রভাবিত হয়, পরোক্ষভাবে রাজাদের বাইবেলের দ্বারা প্রভাবিত হয়ে সম্মানিত এবং অভিষিক্ত করা হচ্ছে। ইউরোপীয় রাজ্যাভিষেক সমারোহ অনুষ্ঠানে, সম্ভবত শ্রেষ্ঠ ধারা মহান ব্রিটেন নিয়েছি (যা সাম্প্রতিকতম ১৯৫৩  সালে ঘটেছে), শেষকৃত্য প্রাথমিকভাবে রোম, ভিসিগোথিক স্পেন, ক্যারোলিনজিয়ান ফ্রান্স ও পবিত্র রোমান সাম্রাজ্য ও মধ্যযুগীয় যুগের সময় তাদের অপভূ আনা।


title: ডাব্লিউডাব্লিউই র

text: 17 মে, ২01২ তারিখে, ডাব্লু ডব্লুএইচ এবং ইউএসএ নেটওয়ার্ক ঘোষণা করেছিল যে রায়টি 23 জুলাই ২01২ তারিখে 1000 তম পর্বের সাথে শুরু হওয়া স্থায়ী তিন-ঘন্টা ফর্ম্যাটে চলে যাবে। [8] তারপরে, সম্প্রচারের সমস্ত তিন ঘন্টা কেবল কাঁচা হিসাবে পরিচিত, যদিও তারা এখনও নিলসেন রেটিংগুলির উদ্দেশ্যে তিনটি পৃথক প্রোগ্রাম বলে মনে করা হয় (যেমন প্রতি ঘন্টা শেষে প্রদর্শিত পর্দার কপিরাইট বিজ্ঞপ্তি দ্বারা নির্দেশিত)। 2008 সালে, রায় এইচডি একটি নতুন পর্যায়ে debuting। ২010 সালে, ডাব্লুডিআইয়ের সমস্ত সাদা প্রকল্পে তের বছর পর কাঁচা রুপের জন্য রেপ র্যাপস রিটায়ার করা হয়েছিল এবং 2012 সালে সমস্ত ডাব্লু ডাব্লুএইচই প্রোগ্রামিংয়ের জন্য আদর্শ হয়ে উঠেছিল। ২01২ সালে, রায় তাদের এইচডি সেট আপডেট করেছিল। [25]


title: ওয়েস্টমিনস্টার অ্যাবে

text: পূর্বে উল্লেখিত ১০৬৬ সালে হ্যারল্ড গডউইনসন ও উইলিয়াম দ্য কনকুইয়ারের পর থেকে নিয়মিতভাবে অ্যাবেতে ইংরেজ ও ব্রিটিশ রাজাদের রাজ্যাভিষেক হয়ে আসছে। তবে, তৃতীয় হেনরি’র পক্ষে লন্ডনে রাজ্যাভিষেকের সৌভাগ্য ঘটেনি। তখন ফরাসি রাজকুমার লুইস নগরের নিয়ন্ত্রণভার নিয়েছিলেন। তাই তাঁকে গ্লুসেস্টার ক্যাথেড্রেলে রাজমুকুট পরিধান করেছিলেন। তারপর এ বিষয়টি পোপ কর্তৃক নীতিবিরুদ্ধ বিবেচিত হওয়ায় পুণরায় ১৭ মে, ১২০ তারিখে এখানে রাজ্যাভিষেক পর্ব অনুষ্ঠিত হয়। রাজ্যাভিষেক অনুষ্ঠানটি পরিচালনা করেছিলেন সনাতনী ধারার পাদ্রী ক্যান্টারবুরির আর্চবিশপ।


title: দ্বিতীয় নিকোলাস (রুশ সম্রাট)

text: ২৬ মে ১৮৯৬ সালে ক্রেমলিন প্রাসাদে ডরমিশান ক্যাথেড্রালে জার হিসাবে তার রাজ্যাভিষেক অনুষ্ঠিত হয়। অভিষেকের পরের দিন ২৭ মে তারিখে বিশাল অনুষ্ঠানের আয়োজন করা হয়। মস্কোর বাইরে খোদাইনকা নামের উন্মুক্ত মাঠে আয়োজিত এই অনুষ্ঠানে প্রজাদের জন্য খাবার, বিয়ার এবং স্মারকের ব্যবস্থা করা হয়েছিল।


title: আহোম রাজবংশ

text: স্বর্গদেউর রাজাভিষেককে "শিঙরী ঘর উঠা" বলে অভিহিত করা হয়েছিল। চুদাংফা বামুণী কুমারির সময়ে (১৩৯৭-১৪০৭) একে প্রথমবারের জন্য পালন করা হয়েছিল। পূর্ণানন্দ বুঢ়াগোহাঁইর উপদেশমতে কমলেশ্বর সিংহ (১৭৯৫-১৮১১) ও চন্দ্রকান্ত সিংহর (১৮১১-১৮১৮) রাজ্যাভিষেক পালন করা হয়নি। রাজত্বকালে মৃত্যু হওয়া রাজাকে মৈদাম-এ সমাধিস্থ করা হয়েছিল। একে বহু মৈদামে ১৭শ শতকে মির জুমলা লুটপাত চলায়। পরবর্তীকালে খরি দিয়ে কিছুসংখ্যক রাজার (যেমন- শিবসিংহ) ভস্ম সমাধিস্থ করা হয়েছিল।


title: ভারতে জরুরি অবস্থা (১৯৭৫-১৯৭৭)

text: পাশাপাশি শুরু হয়েছিল শিল্প-সংস্কৃতির ওপর নিষেধাজ্ঞা ও অত্যাচার। তাই ১৯৭৫ সালে বহু নাট্যকর্মীর ওপর নৃশংস অত্যাচার নেমে এসেছিল। ১৯৭৫ সালের ডিসেম্বরে নাট্যকার অমল রায়ের ওপর একদল সশস্ত্র গুন্ডা আক্রমণ করেছিল এবং ১৯৭৬ সালের মার্চ মাসে শ্রী সত্যজিৎ রায়ের বাড়িতে পুলিশ খানাতল্লাশি চালিয়েছিল। ১৯৭৬ সালে বারাকপুরে নটতীর্থ ‘নিজবাসভূমে’ নাটকটি মঞ্চস্থ করার সঙ্গে সঙ্গে পুলিশ এসে হাজির হয়েছিল। কিন্তু সৌভাগ্যবশত শিল্পীরা তার আগেই সরে গিয়েছিলেন। ১৯৭৬ সালে নৈহাটিতে মুকুন্দদাস যাত্রাসমাজ শরৎচন্দ্রের ‘অভাগী স্বর্গ’ গল্পের পালারূপ অভিনয় করতে গেলে তাঁদের ওপর আক্রমণ চালানো হয়েছিল। এছাড়া তারকেশ্বরে ‘হে রাজবিদ্রোহী’, হাওড়ার শিবপুরে ‘দিন আসবেই’, বসিরহাটে ‘লাসবিপণি’, শ্রীরামপুরে ‘রক্তের জোয়ারে শুনি’ প্রভৃতি নাটকগুলি মঞ্চস্থ হলে এগুলির ওপরও আক্রমণ চালানো হয়েছিল।৪


title: রাজ্যাভিষেক

text: যুক্তরাজ্য, টংগা এবং বেশ কয়েকটি এশিয়ান এবং আফ্রিকান দেশগুলিতে রাজ্যাভিষেক এখনও দেখা যায়। ইউরোপে, অধিকাংশ রাজতন্ত্র শপথ গ্রহণে দেশের আইনসভার উপস্থিতি  প্রয়োজন হয়। রাজ্যাভিষেক এছাড়া, একটি রাজতন্ত্রের  সংযোজন নানাভাবে চিহ্নিত হতে পারে: কিছু দেশ তাদের অধিগ্রহণ অনুষ্ঠানে একটি ধর্মীয় মাত্রা ধরে রাখতে পারে যখন অন্যদের দ্বারা সহজ উদ্বোধনী অনুষ্ঠান গ্রহণ করা হয়েছে, বা এমনকি কোন অনুষ্ঠানে। কিছু সংস্কৃতিতে একটি রাজ্যাভিষেকে  স্নান বা বিশুদ্ধকরণের দ্বারা শুদ্ধ, একটি পবিত্র পানীয় বা মদ্যপান, বা অন্যান্য ধর্মীয় প্রথার অনুশীলন ব্যবহার করা হয়। এই ধরনের আইন দেশের প্রাসঙ্গিক আধ্যাত্মিক ধর্মীয় অনুদানের মধ্যে রাজত্বের জন্য ঐশ্বরিক অনুগ্রহ দানের প্রতীক।


title: পিঙ্ক

text: "কারেন্ট বায়োলজির" দুজন পুষ্টিবিজ্ঞানীর গবেষণায় বিভিন্ন সংস্কৃতিতে প্রিয় রঙের ক্ষেত্রে নারী পুরুষের মধ্যে লক্ষণীয় পার্থক্য দেখা গিয়েছে। নারী পুরুষ উভয়ই অন্যান্য রঙের ওপর নীলকে প্রাধান্য দিয়েছেন, তবে নারীরা বর্ণলীর বেগুনি-লাল অংশের প্রতি বেশি অনুকূল মত দিয়েছেন, যেখানে পুরুষদের বেশি ঝোঁক ছিল সবুজ-হলুদে। যদিও গবেষণাটিতে কেবল প্রাপ্তবয়স্কদের মত নেয়া হয়েছিলো এবং নারী-পুরুষ উভয়ই নীল পছন্দ করে আর "পিঙ্ক" রঙ নিয়ে পরীক্ষা করা হয়নি, তবুও জনপ্রিয় সংবাদমাধ্যমে গবেষণাটিকে দেখানো হয় পিঙ্কের প্রতি মেয়েদের সহজাত আকর্ষণের ইঙ্গিতবহ হিসেবে। এই ভুল সংবাদটি পরে বাজার গবেষণায় উদ্ধৃত হতে থাকে, ফলে নারীদের সহজাত পিঙ্কপ্রিয়তার এই কাল্পনিক ধারণা মার্কিন সংস্কৃতিতে জড়িয়ে পড়ে।


title: বৈকাল তিলিহাঁস

text: বৈকাল তিলিহাঁস (বৈজ্ঞানিক নাম: "Anas formosa") বা বৈকাল হাঁস Anatidae (অ্যানাটিডি) গোত্র বা পরিবারের অন্তর্গত "Anas" (অ্যানাস) গণের অন্তর্ভুক্ত এক প্রজাতির পরিযায়ী হাঁস। পাখিটি বাংলাদেশ, ভারত ছাড়াও এশিয়ার বিভিন্ন দেশে দেখা যায়। বৈকাল তিলিহাঁসের বৈজ্ঞানিক নামের অর্থ "সুন্দর হাঁস" (লাতিন: "anas" = হাঁস; "formosus" = সুন্দর)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ৩৫ লক্ষ ৫০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা ক্রমেই কমছে, তবে এখনও আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এই প্রজাতিটিকে সংরক্ষিত ঘোষণা করা হয় নি।


title: তুঁতভুশন্ডা

text: পুরুষ এবং স্ত্রী নমুনা ভিন্নতর। পুরুষ নমুনায় ডানার উপরিতলের মূল রঙ কালচে বাদামী এবং কোস্টার নিকটবর্তী অংশে একগুচ্ছ বিভিন্ন আকৃতির এবং দৈর্ঘ্যের সাদা ডিসকাল ডোরা বর্তমান। পিছনের ডানার উপরিপ্রান্তে প্রান্তরেখা ইষদ নীল এবং টার্মেন অংশ সরু এবং সাদা। পুরুষ নমুনায় সামনের ডানার উপরিভাগে টার্মেন এর সমান্তরাল ভাবে অবস্থিত ডিসকাল বন্ধনী বিদ্যমান। স্ত্রী নমুনার উপরিতল হালকা বাদামী এবং ডানার কোস্টা থেকে টার্মেন এর দিকে ১ নং শিরার কাছে দুটি চওড়া সাদা ডিসকাল বন্ধনী। সামনের ডানার উপরিতলে শীর্ষভাগ দুটি সুস্পষ্ট এপিকাল স্পষ্টযুক্ত।


title: ফিক চান্দা

text:
শুঙ্গ, মাথা এবং থোরাক্স, উদরদেশ উপরিপৃষ্ঠে কালচে এবং নিম্নতলে থোরাস্ক এবং উদরদেশে সাদা বিন্দুর সরলরৈখিক সারি দেখা যায়।
স্ত্রী ফিক চান্দা প্রজাপতি পুরুষের অনুরীপ।স্ত্রীদের উভয় ডানার উপরিপৃষ্ঠের মূল রঙ পুরুষ অপেক্ষা অধিক বাদামী। সামনের ডানার নিম্নতলে সেলুলার এবং ইন্টারনার্ভুলার লম্বা ডোরাগুলি অধিকতর স্পষ্ট। অনেক স্ত্রী নমুনায় সেল এর শীর্ষভাগের পরেই সাবকোস্টাল অংশে অস্পষ্ট বিকীর্ন সাদা অথবা ইষদ সাদা রঙের বিন্যাস দেখা যায়। ডানার নিম্নপৃষ্ঠের রঙ পুরুষ অপেক্ষা ফ্যাকাশে। সামনের ডানার নিম্নপৃষ্ঠে পশ্চাতবর্তী ৩টি ইন্টারনার্ভুলার ছোট ডোরা সাদা; ফ্যাকাশে নয়। স্ত্রীদের কিছু নমুনায় অ্যাডমার্জিনাল সাদা কমবেশী দাগের একটি সারি চোখে পড়ে, যাতে প্রতিটি ইন্টারস্পেসের মধ্যভাগে একটি করে দাগ থাকে। পিছনের ডানার নিম্নভাগের সাদা এবং হলুদ পটি, ছোপ এবং দাগগুলি পুরুষেরি অনুরূপ, কিন্তু আকারে বড় এবং অধিক সুস্পষ্ট। শুঙ্গ ,মাথা, বক্ষদেশ এবং উদর পরুষদেরই মত কালচে, তবে উদরদেশের নিচে পাশের দিকে সাদা দাগ থাকে।


title: বৈকাল তিলিহাঁস

text: বৈকাল তিলিহাঁস দলবদ্ধভাবে বসবাস করে এবং অপ্রজননকালীন মৌসুমে বিশাল বিশাল দলে বিচরণ করে। বড় সংরক্ষিত জলাশয়ে এদের সহজে দেখা যায়। উদ্ভিদ বীজ ও ছোট ছোট জলজ জীব এদের প্রধান খাদ্য।


title: লিঙ্গভেদে স্নায়ুবিজ্ঞানের পার্থক্য

text: পুরুষ এবং নারীতে গ্রে ম্যাটারে পার্থক্য আছে। নারীর বাম পাশের অরবিটফ্রন্টাল ঘনত্ব এবং সমগ্র করটিক্যাল ঘনত্ব পুরুষের চেয়ে বেশি। এরকম বেশি ঘনত্বের ফলে আচরণে কী ধরনের প্রভাব পরে, তা এখনো আবিষ্কৃত হয় নি। আনুপাতিক হারে নারীতে গ্রেম্যাটার এবং পুরুষে হোয়াইট ম্যাটার ও সেরেব্রোস্পাইনাল বেশি। পুরুষের বাম হেমিস্ফিয়ারের গ্রেম্যাটারে শতকরা পরিমাণ বেশি এবং হোয়াইট ম্যাটারের শতকরা পরিমাণ প্রতিসাম্য এবং সিএসএফের শতকরা পরিমাণ ডানপাশে উচ্চতর। Women showed no asymmetries. Both GM and WM volumes correlated moderately with global, verbal, and spatial performance across groups. However, the regression of cognitive performance and WM volume was significantly steeper in women.